Salah Ge2Goalaa Eku Liverpool Final Aai Gaathah - Vaguthu\nސަލާހުގެ ދެ ގޯލާ އެކު ލިވަޕޫލް ފައިނަލާ ގާތަށް\nމުހައްމަދު ސަލާހުގެ ދެ ގޯލާއެކު 2-5 އިން ރޯމާ ބަލިކޮށް، ޗެމްޕިއަންސް ލީގުގެ ފައިނަލާ ގާތަށް ލިވަޕޫލް އިން ޖެހިލައިފިއެވެ.\nލިވަޕޫލްގެ ދަނޑުގައި މިރޭ ކުޅުނު ސެމީފައިނަލްގެ ފުރަތަމަ ލެގުގެ މެޗުގެ ކުރީކޮޅު ރޯމާ އިން ރަނގަޅު ކުޅުމެއް ދެއްކިއިރު މެޗުގެ ފުރަތަމަ ނުރައްކާތެރި ހަމަލާ އުފެއްދީ ވެސް ރޯމާ އިންނެވެ. ނަމަވެސް ލިވަޕޫލްގެ ޕެނަލްޓީއޭރިއާގެ ބޭރުގައި ހުރެ ކޮލަރޯވް ފޮނުވާލި ބާރު ހަމަލާ އަމާޒުވީ ލިވަޕޫލްގެ ގޯލުގެ ދަނޑި އަށެވެ.\nރޯމާގެ މި ހަމަލާއަށްފަހު ލިވަޕޫލްގެ ފޯވާޑް ސަޑިއޯ މާނޭ އަށް ވަނީ ކައިރި ކައިރީގައި ގޯލްޖަހާނެ ރަނގަޅު ދެ ފުރުސަތު ލިބިގެން ގޮސްފައެވެ. ނަމަވެސް މާނޭ ފޮނުވާލި އެ ދެ ހަމަލާ ވެސް ދިޔައީ ގޯލާއި އަމާޒުނުވެ ބޭރަށެވެ.\nމި ދެ ފުރުސަތަށްފަހު ލިވަޕޫލް އިން ދިޔައީ ރޯމާގެ ޑިފެންސްލައިނަށް ބާރުބޮޑު ކުރަމުންނެވެ. ނަތީޖާއެއްގެ ގޮތުން މެޗުގެ 36 ވަނަ މިނެޓްގައި މުހައްމަދު ސަލާހު ވަނީ ރީތި ގޯލެއް ކާމިޔާބުކޮށް ލިވަޕޫލްގެ ލީޑު ނަގާދީފައެވެ. ރޯމާ އަށް ވެސް ކުރިން ކުޅެފައިވާ ސަލާހު މި ގޯލު ކާމިޔާބުކުރީ ރޯމާގެ ޕެނަލްޓީއޭރިއާގެ ކަނެއްގައި ހުރެ ފޮނުވާލި ހަމަލާއަކުންނެވެ.\nމި ގޯލަށްފަހު ވެސް ލިވަޕޫލް އިން ދިޔައީ ފުރަތަމަ ހާފް ނިމުމުގެ ކުރިން އިތުރު ގޯލުތަކެއް ކާމިޔާބުކުރުމަށް މަސައްކަތް ކުރަމުންނެވެ. އެގޮތުން ފަމީނޯ ދިން ޕާހަކުން ފުރަތަމަ ހާފްގެ ފަހު ވަގުތުކޮޅު ތެރޭ ސަލާހު ވަނީ ލިވަޕޫލްގެ ދެވަނަ ގޯލު ކާމިޔާބުކޮށްދީފައެވެ. މި ދެ ގޯލާއެކު ސަލާހު މި ސީޒަނުގައި ކާމިޔާބުކުރި ގޯލުގެ އަދަދު ވަނީ 43 އަށް އަރާފައެވެ.\nދެ ގޯލުގެ ލީޑަކާއެކު ފުރަތަމަ ހާފް ލިވަޕޫލް އިން ނިންމާލިއިރު ދެވަނަ ހާފްގެ ކުރީކޮޅު ސަލާހު ދިން ޕާހަކުން މާނޭ ވަނީ ލިވަޕޫލްގެ ތިންވަނަ ގޯލު ކާމިޔާބުކޮށްދީފައެވެ. އަދި މެޗުގެ 61 ވަނަ މިނެޓްގައި ލިވަޕޫލްގެ ހަތަރުވަނަ ގޯލު ރޮބާޓޯ ފަމީނޯ ކާމިޔާބުކޮށްދިން އިރު އޭގެ އަށް މިނެޓްފަހުން އެޓީމުގެ ފަސްވަނަ ގޯލު ކާމިޔާބުކޮށްދިނީ ވެސް ފަމީނޯއެވެ.\nފަސް ގޯލު ކާމިޔާބު ކުރެވުމުން ލިވަޕޫލްގެ ކުޅުން ކޮންމެވެސް ވަރަކަށް ދަށްވިއިރު މެޗުގެ 81 ވަނަ މިނެޓްގައި އެޑިން ޒެކޯ ވަނީ ރޯމާގެ ފުރަތަމަ ގޯލު ކާމިޔާބުކޮށްދީފައެވެ. އަދި އޭގެ ހަތަރު މިނެޓްފަހުން ރޯމާ އަށް ލިބުނު ޕެނަލްޓީ އަކުން އެޓީމުގެ ދެވަނަ ގޯލު ކާމިޔާބުކޮށްދިނީ ޑިއޭގޯ ޕެރޯޓީއެވެ.\nމިރޭގެ މޮޅާއެކު ޗެމްޕިއަންސް ލީގުގެ ފައިނަލާ ގާތަށް ލިވަޕޫލް އިން ޖެހިލާފައިވާއިރު މުބާރާތުގެ ފައިނަލްގައި އެޓީމު އެންމެފަހުން ކުޅެފައިވަނީ 2007 ވަނަ އަހަރުއެވެ. އަނެއްކޮޅުން މުބާރާތުގެ ފައިނަލަށް ރޯމާ އަށް ދެވޭނީ ދެވަނަ ލެގުގެ މެޗުގައި 0-3 އިން ލިވަޕޫލް ބަލިކޮށްގެންނެވެ.\nރޯމާގެ ދަނޑުގައި ކުޅޭ ދެވަނަ ލެގުގެ މެޗު އޮންނާނީ އަންނަ މަހުގެ ދެވަނަ ދުވަހުއެވެ.\nއޭޕްރީލް 25, 2018 02:29\nވަގުތު ކުދިންނައް ސަަަބަސް....\nއޭޕްރީލް 25, 2018 07:56\n4-1 ން ލިވަރޕޫލް ބަލިކޮށްގެންވެސް ރޯމާ ފައިނަލަށް ދާނެ.


ރައީސް މައުމޫން އެޑްމިޓް ކުރައްވައިފި - DhiDaily\nރައީސް މައުމޫން އެޑްމިޓް ކުރައްވައިފި\nކޯވިޑް 19 އަށް ފައްސިވެ އިތުރު ފަރުވާ ދެއްވުމަށް ރާއްޖޭގެ ކުރީގެ ރައީސުލްޖުމްހޫރިއްޔާ އަލްއުސްތާޛް މައުމޫން އަބްދުލް ގައްޔޫމް ހޮސްޕިޓަލް ގައި އެނދުމަތި ކުރައްވާފިއެވެ.\nއެމަނިކުފާނު އެޑްމިޓް ކުރައްވައިފަ ވަނީ 25 ބުރީގެ ދަރުމަވަންތަ ހޮސްޕިޓަލް ގައެވެ. އަދި އެމަނިކުފާނު އެޑްމިޓް ކުރެއްވީ އިތުރު ފަރުވާ ދިނުމަށް ކަމަށާއި އެމަނިކުފާނުގެ ހާލަތު ރަނގަޅު ކަމަށްވަނީ މައުލޫމާތު ލިބިފައެވެ.\nމިރޭ 10:16ގައި ރައީސް މައުމޫން ކުރެއްވި ޓްވީޓްގައި އެމަނިކުފާނު ކޯވީޑް-19އަށް ފައްސި ވެފައިވާކަން ހާމަކުރިއެވެ. ރައީސް މައުމޫން ކޯވިޑަށް ފައްސިވިއިރު އުމުރުފުޅުން 82 އަހަރެވެ. އެ އުމުރު ފުރާއަކީ ކޯވިޑް-19ގެ ހައި ރިސްކް ކެޓަގަރީ ކަން ފަހަގަކޮށްލަމެވެ.\nކޯވިޑަށް ރައީސް މައުމޫން ފައްސިވިއިރު މާލެ ސަރަހައްދުގައި މިދުވަސްވަރު ކޯވީޑް ބަލި ވަރަށް ހަލުވި ކަމާއެކު ފެތުރެން ވަނީ ފަށާފައެވެ. ރާއްޖެއިން މިއަދު 135 މީހަކު ކޯވިޑަށް ވަނީ ޕޮޒިޓިވްވިއިރު މިބަލީގައި ރާއްޖެއިން 28 މީހަކު ވަނީ މަރުވެފައެވެ.


17 dhuvas fahun Thailand team hoholhain salaamaikohfi\n17 ދުވަސް ފަހުން ތައިލަންޑު ޓީމު ހޮހޮޅައިން ސަލާމަތްކޮށްފި\nބެންގްކޮކް (ޖުލައި 10) - ތައިލަންޑުގެ ހޮހޮޅައެއްގެ ތެރޭގައި ދެ ހަފްތާއަށް ވުރެ ގިނަ ދުވަސް ވަންދެން ތާށިވެފައިތިބި ޒުވާން ފުޓުބޯޅަ ޓީމާއި އެ ކުދިންގެ ކޯޗު ސަލާމަތްކޮށްފި އެވެ.\nތައިލެންޑުގެ އުތުރުން ތޭމް ލުއާންގް ނޭންގް ނޮން ހޮހޮޅައަށް ޒުވާން ފުޓުބޯޅަ ޓީމުގެ 12 ކުޅުންތެރިން އެ ކުދިންގެ ކޯޗާއެކު ވަނީ ޖޫން 23 ގަ އެވެ. އެ ކުދިން ދިރިތިއްބާ ފެނިފައިވަނީ ނުވަ ދުވަސް ފަހުންނެވެ. 11 އަހަރާއި 16 އަހަރާއި ދެމެދުގެ އެ 12 ކުޅުންތެރިންނާއި 25 އަހަރުގެ ކޯޗު ހޮހޮޅައިގެ ތެރޭގައި ތާށިވެފައި ތިބިއިރު، އެ ޓީމު ހޯދުމުގެ މަސައްކަތް ހުއްޓާނުލާ، ތައިލެންޑުގެ ސިފައިންގެ އިތުރުން އެމެރިކާ ސިފައިންނާއި ބޭރުގެ މަޝްހޫރު ޑައިވަރުން ވެސް ވަނީ އެހީތެރިކަން ފޯރުކޮށްދީފަ އެވެ.\nތައިލަންޑުގެ ނޭވީ އާއި އެކި ގައުމުތަކުގެ ޑައިވަރުން ހިމެނޭ ގޮތަށް އެތަކެއް ސަތޭކަ ޑައިވަރުންނެއް ހަރަކާތްތެރިވި މި އޮޕަރޭޝަންގައި 12 ކުދިންނާއި އެ ކުދިންގެ ކޯޗު ސަލާމަތްކުރީ ތިން ދުވަސް މަތިންނެވެ.\nބޯކޮށް ވާރޭވެހި ހޮހޮޅައިގެ ތެރޭގައި ފެންބޮޑުވަމުން އަންނާތީ އެ ކުދިން ނުނެރެވި ވަގުތު ކުޑަތަންވަމުން އަންނަކަމަށް ބުނެ އެ އޮޕަރޭޝަން ފެށީ އާދީއްތަ ދުވަހެވެ. ފުރަތަމަ ދުވަހު ހަތަރު ކުދިން ސަލާމަތް ކުރުމަށްފަހު އޮޕަރޭޝަން މެދުކަނޑާލީ އިކުއިޕްމަންޓުތަކާއި ވައި ފުޅިތައް އާކުރުމަށް ކަމަށް ބުނެ އެވެ. އިއްޔެ ހެނދުނު އޮޕަރޭޝަން އަލުން ފަށާ ހަތަރު ކުދިން ސަލާމަތް ކުރުމަށްފަހު އަނެއްކާވެސް އޮޕަރޭޝަން މެދުކަނޑާލި އެވެ. ބާކީ ތިބި ހަތަރު ކުދިންނާއި އެ ކުދިންގެ ކޯޗު ސަލާމަތް ކުރުމުގެ މަސައްކަތް ފެށީ މިއަދު ހެނދުނެވެ. ގާތްގަނޑަކަށް 12 ގަޑިއިރު ފަހުން ހުރިހާ ކުދިންނާއި އެ ކުދިންގެ ކޯޗު ވަނީ ސަލާމަތުން ނެެރެވިފަ އެވެ.\nއެ ކުދިން ސަލާމަތް ކުރީ ކިހިނެއް؟\nރަނގަޅަށް ފަތަން ވެސް ނޭނގޭ ޑައިވް ކުރުމުގެ އެއްވެސް ތަޖުރިބާ އެއް ނެތް ކުދިންތަކެއް، ވައި ފުޅި އަޅައިގެން ނުދެވޭ ހަނި ސަރަހައްދުތަކުން ނެރުނީ ޑައިވްކޮށްގެންނެވެ. މި އޮޕަރޭޝަންގައި ބޭރުގެ 13 ޑައިވަރުންގެ އިތުރުން ތައިލަންޑު ނޭވީގެ ފަސް ޑައިވަރަކު މި އޮޕަރޭޝަންގައި ހަރަކާތްތެރިވެ އެވެ.\nއެކުދިން ތިބި ސަރަހައްދަށް ގޮސް އެނބުރި ނުކުންނަން ޖުމްލަ 11 ގަޑިއިރު ހޭދަވެ އެވެ. އެއީ އެ ކުދިންނާއި ހަމައަށް ދާން ހަ ގަޑިއިރު އަދި އެނބުރި ނުކުންނަށް ފަސް ގަޑިއިރެވެ. ނުވަ ދުވަސް ފަހުން އެ ބާރަ ކުދިންނާއި އެ ކުދިންގެ ކޯޗު ހޮހޮޅައިގެ ތެރޭގައި ދިރިތިއްބާ ފެނިފައިވީ ނަމަވެސް، ހޮހޮޅައިގެ ތެރޭގައި ފެންބޮޑުވެފައިވާތީ އެ ކުދިން ސަލާމަތް ކުރުމުގެ މަސައްކަތް އާދީއްތަ ދުވަހާއި ހަމައަށް ކުރިއަށް ގެންގޮސްފައެއް ނުވެ އެވެ. އާދީއްތަ ދުވަހު އެ އޮޕްރޭޝަން ފަށާފައިވަނީ، ކުރިއަށް އޮތް ދުވަސްތަކުގައި އެ ސަރަހައްދަށް ވިއްސާރަ ކުރާނެ ކަމަށް ލަފާކޮށްފައިވާތީ ކަމަށްވެ އެވެ.\nހުރިހާ ކުދިންގެ ހާލު ރަނގަޅު\nއާދީއްތަ ދުވަހު ސަލާމަތް ކުރެވުނު ހަތަރު ކުދިންގެ އާއިލާތަކަށް މިހާރު އެ ކުދިން ދެކިލުމުގެ ފުރުސަތު ވެސް މިހާރު ވަނީ ދެވިފަ އެވެ. ނަމަވެސް، އެ ކުދިން އަދިވެސް ކަރަންޓީނު ކުރެވިފައިވާތީ، އެ ކުދިންނާއި ސީދާ ބައްދަލުކުރުމުގެ ފުރުސަތު އަދި ނުދޭ ކަމަށް ވެސް އޮފިޝަލުން ބުންޏެވެ.\nނަފްސާނީ ގޮތުން އަސަރުކުރާނެ\nމުޅި ދުނިޔޭގެ ސަމާލުކަން\nޖޫން 23 ވަނަ ދުވަހު އެކުދިން ގެއްލިގެން ހޯދަން ފެށުމާއެކު، މުޅި ދުނިޔޭގެ ލޯތައް ވަނީ އެ ކުދިންނަށް ހުއްޓިފަ އެވެ. ދުނިޔޭގެ އެންމެ ބޮޑެތި ނޫސްތަކާއި ޓީވީތައް ހޮހޮޅައިގެ ސަރަހައްދުގައި ހަރަކާތްތެރިވި އިރު، އެ ކުދިންނަށާއި އެ ކުދިން ސަލާމަތް ކުރުމުގައި ހަރަކާތްތެރި އެތަކެއް ހާސް މީހުންނަށް ހިތްވަރުދީ ސޯޝަލް މީޑިއާގައި ވެސް ދިޔައީ ދުނިޔޭގެ އެކި ކަންކޮޅުތަކުން ޝުއޫރުތައް ފާޅުކުރަމުންނެވެ.


India Aai Dhekolha Vaahaka Dhakkaa YouTube Channel Thakaai Website Thah Block Kurany - Vaguthu\nއިންޑިޔާއާއި ދެކޮޅަށް ވާހަކަ ދައްކާފައިވާ 20 ޔޫޓިއުބް ޗެނަލަކާއި2ވެބްސައިޓެއް ބްލޮކް ކުރުމަށް ފަހު އިންޑިޔާއާއި ދެކޮޅަށް ވާހަކަ ދައްކާ ޗެނަލްތަކާއި ވެބްސައިޓްތައް ބްލޮކް ކުރާނެ ކަމަށް އިންޑިޔާގެ ސަރުކާރުން އަންގައިފިއެވެ.\nއިންޑިޔާގެ އިންފޮމޭޝަން އެންޑް ބްރޯޑްކާސްޓިން މިނިސްޓަރ އަނޫރާގު ޓާކޫރު ނޫސްވެރިންގެ ސުވާލުތަކަށް ޖަވާބު ދެއްވަމުން ވިދާޅުވީ އިންޑިޔާއާއި ދެކޮޅަށް ވާހަކަ ދައްކާ ޗެނަލްތަކާއި ދެކޮޅަށް ގާނޫނީ ގޮތުން ފިޔަވަޅު އަޅާނެ ކަމަށެވެ.\n''އެފަދަ މީހުންނާއި ދެކޮޅަށް ފިޔަވަޅު އެޅުމަށް އަޅުގަނޑު އަންގައިފިން. ދުނިޔޭގެ ބޮޑެތި ގައުމުތަކަށް ވެސް މިކަން އެނގިފައިވާތީ އުފާކުރަން. ޔޫޓިއުބުން ވެސް ކުރިއަށް ނުކުމެ އެފަދަ ފަރާތްތަކުގެ ޗެނަލްތައް ބްލޮކް ކޮށްދީފި'' މިނިސްޓަރ އަނޫރާގު ވިދާޅުވިއެވެ.\nކުރިއަށް އޮތް ތަނުގައި އިންޑިޔާއާއި ދެކޮޅަށް ވާހަކަ ދައްކައި ދޮގު ޚަބަރު ފަތުރާ ފަރާތްތަކާއި މެދު މިގޮތަށް ފިޔަވަޅު އެޅިގެންދާނެ ކަމަށް ވެސް މިނިސްޓަރ ފާހަގަކުރެއްވިއެވެ.\nމިނިސްޓަރގެ ވާހަކައިގައި އިންޑިޔާގެ ސިފައިންނާއި އިންޑިޔާގެ ބައެއް މުހިންމު ތަންތަނާއި ދަނޑުވެރިންގެ މުޒާހަރާ ތަކާއި ބެހޭގޮތުން ދޮގު ޚަބަރު ފަތުރާފައިވާ 20 ޔޫޓިއުބް ޗެނަލަކާއި ދެކޮޅަށް ފިޔަވަޅު އަޅާފައިވާނެ ކަމަށް ފާހަގަ ކުރެއްވިއެވެ. އަދި މި ޚަބަރުތައް ފަތުރަނީ ޕާކިސްތާނުގައި ތިބި ގުރޫޕަކުން ކަމަށް ވެސް މިނިސްޓަރ ތުހުމަތުކުރެއްވިއެވެ.\nމި ޗެނަލްތައް ސަބްސްކްރައިބް ކޮށްފައިވާ މީހުންގެ އަދަދު 35 ލައްކައަށް އަރައެވެ. އަދި މި ވީޑިއޯތައް ބަލާފައިވާ މީހުންގެ އަދަދަކީ 55 ކްރޯރް ކަމަށް ވެސް ރިޕޯޓްތައް ބުނެއެވެ.\nޖެނުއަރީ 22, 2022 15:58\nއެންމެ ބޮޑު ޑިމޮކްރަސީ ޔޯ!!ޑިމޮކްރަސީގެ ބަފާ ޔޯ.ލަދު ކޮބާ؟؟ ކިޔާނަން / ލިޔާނަން.ބްލޮކްކޮށްބަލަ. ވ.ވެދުން\nޖެނުއަރީ 22, 2022 23:24\nމޯދީ އައިފަހުން ޑިކްޓޭޓަރޝިޕެއް އެތާ އޮންނަނީ. މޯދީއަށް ފާޑުކިޔާ ނޫސްތައްވެސް ބަންދުކޮށް ޓީޥީ ޗެނެލް ތަކަށް ވެސް ބިރު ދައްކަ މުން ދަނީ . މަރާލީ ކިތައް ނޫސް ވެރިން ކަމެއް ނޭނގެ އެމީހުންގެ ޕާޓީ މީހުނަށް ފާޑުކިޔާތީ\nޖެނުއަރީ 22, 2022 16:44\nއިންޑިޔާ އައުޓް // އިންޑިޔާ އައުޓް //\nޖެނުއަރީ 22, 2022 18:08\nޙައްދު ފަހަނަ އެޅި ހިންދޫންގެ ހާލަތު.\nޖެނުއަރީ 22, 2022 19:08\nއިންޑިއާ އައުޓް// އިންޑާ އައުޓް// އިންޑިއާ އައުޓް\nޖެނުއަރީ 22, 2022 19:09\nމި މީހުންގެ ހަލާކު އައިސް ކައިރިވެއްޖެ\nޖެނުއަރީ 22, 2022 22:27\nދެން ޕީޕީތައް އަތްޖަހާ\nޖެނުއަރީ 22, 2022 23:22\nއިންޑިއާގެ ތިޔަ ބުދު ދީން ތަކަށް އަޅުކަން ކުރާ އެންމެން ވަނީ ހަލާކުގެ ތެރެއަށް ވެއްޓިފަ ! ދެން އޮތީ އެފަދަ މީހުން ނެތިދިއުމުގެ ވަގުތު ޖެހުން ! އެވަގުތު ޖެހުނީމާ ލަހެއްފަހެއް ނެތި އެބައިގަޑު ނެތި ހިގައިދާނެ !\nމަ ބަލާނަން ޔޫޓިއުބަށް ބްލޮކްކުރެވެނީތޯ މަށަށް ހުޅުވެނީތޯ. ކުޅިސަމާ ދައްކާލާނަން ޓިއުބޭޢަށް. ހުސް ހިންދީ ފިލްމް ލާނީވެސް\nޖެނުއަރީ 23, 2022 16:33\nއެއީ |ދިމޮކްރަސީގެ ބަފައިބެ


Dhiri hutaa mamma valhulaifi\nދިރިހުއްޓާ މަންމަ ވަޅުލައިފި\nއަންހެން މީހާ ވަޅުލާފައިވާ ތަނުން ނަގައި ސަލާމަތް ކުރަނީ\nވާގި ނެތިފައިވާ 79 އަހަރުގެ މަންމައަކު ވަޅުލާފައި އޮންނަތާ ތިން ދުވަސް ފަހުން ސަލާމަތް ކޮށްފި އެވެ. ޗައިނާގެ ޝާންޒީ ޕްރޮވިންސްގައި ހިނގި މި ހާދިސާގައި އަންހެން މީހާ ވަޅުލި ކަމަށް ވަނީ އޭނާގެ ފިރިހެން ދަރިފުޅެވެ. އެ ފިރިހެންމީހާ ވަނީ މީހުން ނޫޅޭ ފަޅު ހިސާބުގަނޑަކަށް އޭނާގެ މަންނަ ގޮވައިގެން ގޮސް ކުރިން މީހަކު ވަޅުލާފައިވާ ވަޅުގަނޑެއްގައި ވަޅުލާފަ އެވެ. އެ ވަޅުގަނޑު ތެރޭގައި އަންހެންމީހާ ތިން ދުވަސް ވަންދެން މަރާ ހަނގުރާމަ ކޮށްކޮށް އޮތެވެ.\nވަންގް ނަމަކަށް ކިޔާ މި އަންހެންމީހާ ވަޅުގަނޑުން ނަގާ މަންޒަރުގެ ވީޑިއޯތައް މިހާރު ސޯޝަލް މީޑީއާގައި ދަނީ ދައުރުވަމުންނެވެ. އެއްވެސް ހަރަކާތެއް ނެތް މި އަންހެންމީހާ ވަޅުގަނޑުން ނެގިއިރު އޮތީ ހިރަފުހާ ތަތްތެޅިފަ އެވެ. އޭނާ ނަގާ ބިންމަތީ ބޭއްވުމަށްފަހު ގައިމަތިން ފޮތިގަނޑެއް އަޅާ ތަން ވެސް ވީޑިއޯ އިން ފެނެ އެވެ.\nމި މައްސަލައިގެ ތަހުގީގުތައް ޗައިނާ ފުލުހުން ފަށާފައިވާއިރު 58 އަހަރުގެ މި ފިރިހެންމީހާ މިހާރު ވަނީ ހައްޔަރުކޮށްފަ އެވެ. ފުލުހުން ބުނީ ނުކުޅެދޭ މި އަންހެން މީހާއަށް މިހާރު ހޮސްޕިޓަލުގައި ފަރުވާ ދެމުންދާ ކަމަށާއި އޭނާގެ ހާލު އިތުރަށް ގޯސް ނުވާ ކަމަށެވެ.\nއަންހެންމީހާ ވަޅުގަނޑުން ސަލާމަތްކުރަން ފުލުހުންނަށް އެހި ސާބަށް ދާން އެނގުނީ ފިރިހެންމީހާގެ އަންހެނުން ފުލުހުންނަށް ގުޅާފައި އެ މައުލޫމާތު ހިއްސާ ކުރުމުންނެވެ. ފިރިމީހާ އޭނާގެ މަންމަ ގާޑިޔާގަނޑަކަށް ލައިގެން މޭ ދެ ވަނަ ދުވަހު ގެންދިޔަ ގޮތަކަށް މައިދައިތަގެ ޚަބަރެއް ނުވާކަމަށް ރިޕޯޓުކުރި އަންހެންމީހާ ބުނި ކަމަށް ވެއެވެ.\nލޯކަލް މީޑިއާއިން ބުނެފައިވަނީ އެ ގާޑިޔާގަނޑު ހިފައިގެން މޭ ތިން ވަނަ ދުވަހު ފިރިހެންމީހާ އެނބުރި ގެއަށް އައިއިރު މައިދައިތަ ނެތް ކަމަށެވެ. މަންމަ ކޮބައިތޯ ސުވާލުކުރުމުން ޑްރައިވަރަކާ ހަވާލުކޮށްފަ ތިމާގެ މީހެއްގެ ގެޔަށް ފޮނުވާލީ ކަމަށް ފިރިހެންމީހާ ވަނީ އޭނާ އަންހެނުން ކައިރީ ބުނެފަ އެވެ.\nނަމަވެސް ތިން ދުވަސް ވަންދެން މައިދައިތަ ހުރި ތަނެއް ހޯދަން ކުރި މަސައްކަތް ކާމިޔާބު ނުވުމުން މާ ގެ އަންހެނުން އޭނާގެ މައިދައިތަ ގެއްލިގެން ފުލުހުންނަށް ރިޕޯޓް ކުރީ އެވެ. ފުލުހުން އައިސް އެ މީހާއ ސުވާލުކުރަން ފެށުމުން އެންމެ ފަހުން މަންމަ ވަޅުލީ ކަމަށް އެއްބަސްވީ ކަމަށް ވެސް ޗައިނާގެ ނޫސްތަކުން ބުނެ އެވެ.\nއެމީހާ ވަޅުލި ކަމަށް ބުނާ ސަރަހައްދު ހޯދަމުން ދަނިކޮށް އެ މީހާ ވަޅުލާފައި އޮތް ވަޅުގަނޑު ފެނި އެތަން ކޮންނަން ފެށިތާ އަންހެންމީހާ އެހީއަށް އެދި ރޯ އަޑު ވެސް އިވެން ފެށިކަމަށް އޮފިޝަލުން ވަނި ބުނެފަ އެވެ.\nހޭވެރިކަން ވީއިރު އޮތީ ބޮޑީ ބޭގެއް ތެރޭ!\nގެއްލުނު މަންމަ މަންމައިންގެ ދުވަހު ފެނިއްޖެ\nނިޔަފަތި ދިގު ކޮށްގެން ފައިސާ ހޯދާ މީހެއް!


SunOnline: Advertorial: Current bill ge hallu miothee!\nކަރަންޓު ބިލުގެ ޙައްލު މިއޮތީ!\n11 މަސް6ދުވަސް ކުރިން - 13 އޯގަސްޓް 2017 8\nމިއަދު ދިވެހީންގެ ދިރިއުޅުމުގެ ޚަރަދުތައް މިވަނީ އިންތިހާއަށް މައްޗަށް ގޮސްފައެވެ. ލިބޭ އެއްޗަކަށްވުރެ ޚަރަދުކުރަން ޖެހޭވަރު ގިނަވެ، އަނގަޔާއި އަތް މިވަނީ ދިމާނުވެފައެވެ. ޢާއިލާއެއްގެ ދިރިއުޅުމުގެ ޒަރޫރީ ބޭނުންތައް، ޢާއިލާ އެންމެން މަސައްކަތް ކޮށްގެންވެސް ފުއްދާލެވެނީ ހަމަ ކިރިޔާއެވެ.\nކަން މިހެން އޮތްއިރު، ކަރަންޓުބިލު ފަދަ އިތުރު ފީތައް ދައްކައި ނިމޭއިރު މީހާ އޮންނަނީ ދަރަނިވެރިވެފައެވެ. ކަރަންޓުގެ އަގު ބޮޑުކަމުގެ ޝަކުވާއަކީ މިއަދު އެންމެންވެސް ކުރާ ޝަކުވާއެވެ. ކަރަންޓު ބިލަށް ދައްކަން ޖެހޭ ވަރު ކުޑަކުރެވޭނެ ގޮތަކާ މެދު އެންމެންވެސް ފިކުރުކުރެއެވެ.\nކަރަންޓު ޚަރަދާއި ކަރަންޓު ބިލަށް ކުރާ ހޭދަ ކުޑަކުރެވޭނެ ވަސީލަތް ލިންކްސާރވްއިން މިހާރު މިވަނީ ޤާއިމްކޮށްދީފައެވެ. ސޯލާއާއި ކަރަންޓު އެކުގައި ބޭނުން ކުރުމުން، މަހެއްގެ މައްޗަށް ކަރަންޓު ބިލަށް އަރާ މިންވަރު އެތައްގުނައަކަށް ކުޑަކޮށްލެވިދާނެއެވެ.\nމިހާ ހިސާބުން ސުވާލު އުފެދެނީ، އަނގަޔާ އަތާ ދިމާނުވެގެން އުޅޭ އިރު ސޯލާރ ސިސްޓަމެއް ހަރުކުރާނެ ފައިސާ ވަކި ހޯދާނީ ކޮންތަނަކުންތޯއެވެ؟\nއެއީ އަގުބޮޑު ވަސީލަތެކޭ ހިތަށް އަރާނެއެވެ. ނަމަވެސް މިކަމާ ހާސްވާން ނުޖެހޭވަރަށް ޖީބަށް ލުއިވާނެ އިންތިޒާމު ލިންކްސާރވް އިން މިވަނީ ޤާއިމްކޮށްދީފައެވެ.\nމޯލްޑިވްސް އިސްލާމިކް ބޭންކާއި، އެމް.އެފް.އެލް.ސީގެ އިންސްޓޯލްމަންޓް ސްކީމު މެދުވެރިކޮށް ސޯލަރ ސިސްޓަމް މިހާރު ލިންކްސާރވް އިން ވިއްކާ ހަރުކޮށްދޭއިރު ދިގު މުއްދަތަކަށް ވޮރަންޓީ ދެއެވެ.\nސޯލަރ ސިސްޓަމެއް ގަނެ ހަރުކުރުމަށް ލިންކްސާރވް އިން މިހާ ލުއި އިންތިޒާމެއް ޤާއިމްކުރުމުން މިކަމުގެ ފައިދާ އެންމެ އާދައިގެ ދިރިއުޅުން އުޅޭ ފަރާތްތަކަށްވެސް ކުރާނެއެވެ.\nޢިމާރާތުގެ ލިފްޓް ފަދަ ތަކެތި ހަމައެކަނި ސޯލާއިން ހިންގާލުމަކީ ކަރަންޓު ޚަރަދަށް ލިބިގެންދާނެ ހީނުކުރާފަދަ ބޮޑު ލުޔެކެވެ. ގެސްޓްހައުސްތަކުގައި ސޯލާރ ސިސްޓަމް ޤާޤިމް ކުރުމަށް ޚާއްސަ ޕެކޭޖުތަކެއް ލިންކްސާރވް އިން މިވަނީ ޤާއިމްކޮށްފައެވެ.\nއާދައިގެ ގެތަކުގައިވެސް މި ނިޒާމު ޤާއިމުކޮށް ކަރަންޓު ޚަރަދު ކުޑަކުރުމަށްޓަކައި، ލިންކްސާރވްގެ ނަމްބަރު 3003000 ގުޅާލައިގެން ނުވަތަ 7772093 އަށް މެސެޖް ކޮށްލައިގެން ކަރަންޓުބިލުގެ ޙައްލު އަވަހަށް ލިބިގަންނަންވީއެވެ.\nފީޗަރ އެޑްވަޓޯރިއަލް ލިންކްސާވް ކަރަންޓު\nސަމާލުވޭ! ކޭޝްކާޑުގެ މައުލޫމާތު ހޯދަން ބޭންކުން ނުގުޅާނެ!4ދުވަސް 14 ގަޑި ކުރިން\nރެފިއުޖީއަކުން ވޯލްޑް ކަޕްގެ ރަން ބޯޅައަށް މޮޑްރިޗް ކުރި ދަތުރު!4ދުވަސް 15 ގަޑި ކުރިން\nއޭރު ކެޕްޓަން، މިހާރު ކޯޗު، ޑިޝޯމްޕްސް ތާރީހުގެ ތެރެއަށް!4ދުވަސް 16 ގަޑި ކުރިން\nކްރޮއޭޝިއާއިން ހުވަފެނީ ފައިނަލަކަށް، ތާރީހު ފްރާންސް އަތުގައި5ދުވަސް 17 ގަޑި ކުރިން


ޗެމްޕިއަންސް ލީގު: ޗެމްޕިއަން ރެއާލް އަށްވުރެ ގިނަ ފައިސާ ލެސްޓާ...\nޔުއެފާ ޗެމްޕިއަންސް ލީގު\nޗެމްޕިއަންސް ލީގު: ޗެމްޕިއަން ރެއާލް އަށްވުރެ ގިނަ ފައިސާ ލެސްޓާ ސިޓީ އަށް\nރެއާލް އަދި ލެސްޓާ އަށްވުރެ ގިނައިން ފައިސާ ލިބިފައިވަނީ ރަނަރަޕް ޔުވެންޓަސް އަށް އެކަނި\nލެސްޓާ އަށް 81.7 މިލިއަން ޔޫރޯ ލިބުނުއިރު، ރެއާލް އަށް ލިބުނީ 81 މިލިއަން ޔޫރޯ\n21 އޮކްޓޯބަރ 2017 | ހޮނިހިރު 06:04\nމިދިޔަ ސީޒަނުގެ ޔުއެފާ ޗެމްޕިއަންސް ލީގުގެ ދެވަނަ ބުރުގައި ސްޕެއިންގެ ސެވިއްޔާ އާއި ދެކޮޅަށް ލެސްޓާ ސިޓީ ކުޅެނީ\nމިދިޔަ ސީޒަނުގެ ޔުއޭފާ ޗެމްޕިއަންސް ލީގު ކާމިޔާބު ކުރި ސްޕެއިންގެ ރެއާލް މެޑްރިޑަށް ވުރެ ގިނަ ފައިސާ، މުބާރަތުގެ ކުއާޓަރ ފައިނަލުން ކެޓި އިނގިރޭސި ޕްރިމިއަރ ލީގުގެ ކްލަބް ލެސްޓާ ސިޓީ އަށް ލިބިއްޖެ އެވެ.\nމިދިޔަ ސީޒަނުގެ ޗެމްޕިއަންސް ލީގުގެ ކުއާޓަރ ފައިނަލްގައި ސްޕެއިންގެ އެތުލެޓިކޯ މެޑްރިޑް އަތުން ބަލިވެ މުބާރާތާއި ވަކިވާން ޖެހުނު ލެސްޓާ އަށް، އެމުބާރާތުން 81.7 މިލިއަން ޔޫރޯ ލިބިފައިވެއެވެ. އެމުބާރާތަކީ ޗެމްޕިއަންސް ލީގުގައި ލެސްޓާ ވާދަކުރި ފުރަތަމަ މުބާރާތެވެ.\nޔޫރަޕްގެ ކްލަބުތަކުގެ މެދުގައި ކުޅޭ އެންމެ ޝަރަފުވެރި ފުޓްބޯޅަ މުބާރާތް ކާމިޔާބު ކުރި ރެއާލް މެޑްރިޑަށް ލިބިފައިވަނީ 81 މިލިއަން ޔޫރޯ އެވެ.\nޗެމްޕިއަންސް ލީގުން އެންމެ ގިނަ އަދަދެއްގެ ފައިސާ ލިބިފައިވަނީ މުބާރާތުގެ ރިހިމެޑަލް ހޯދި އިޓަލީގެ ޔުވެންޓަސް އެވެ. އެމުބާރާތުން ޔުވެންޓަސް އަށް 110.4 މިލިއަން ޔޫރޯ ލިބުނެވެ.\nމިދިޔަ ސީޒަނުގެ ޔުއެފާ ޗެމްޕިއަންސް ލީގުގެ ދެވަނަ ބުރުގައި 10-2ގެ އެގްރިގޭޓުން ޖަރުމަނުގެ ބަޔާން މިއުނިކް އަތުން ބަލިވެ މުބާރާތާއި ވަކިވާން ޖެހުނު އާސެނަލް އަށް ވަނީ 64.6 މިލިއަން ޔޫރޯ ލިބިފައެވެ. މީގެ އިތުރުން ދެވަނަ ބުރުން ކެޓި މެންޗެސްޓަރ ސިޓީ އަށް 50.2 މިލިއަން ޔޫރޯ ލިބުނުއިރު، ގްރޫޕް ސްޓޭޖުން ކެޓި ޓޮޓެންހަމް އަށް ލިބިފައިވަނީ 43.2 މިލިއަން ޔޫރޯ އެވެ. ޓޮޓެންހަމްގެ އިތުރުން ގްރޫޕް ސްޓޭޖުން ކެޓި ސްކޮޓްލެންޑްގެ ސެލްޓިކް އަށް 31.7 މިލިއަން ޔޫރޯ ލިބިފައިވެއެވެ.\nޔުއެފާ އިން އާއްމުކޮށްފައިވާ ހިސާބުތައް ދައްކާ ގޮތުން މިދިޔަ ސީޒަނުގައި ޔުއެފާގެ މުބާރަތްތަކުގައި ވާދަކުރި ކްލަބުތަކަށް ދޫކުރި ޖުމްލަ ފައިސާގެ އަދަދު ގާތްގަނޑަކަށް 1.4 ބިލިއަން ޔޫރޯ އަށް އަރައެވެ.\nޔޫއެފާ އިން ޔޫރަޕްގެ ކްލަބުތަކުގެ މެދުގައި ބާއްވާ ދެވަނަ ފަންތީގެ މުބާރާތް، ޔުއެފާ ޔޫރޮޕާ ލީގު މިދިޔަ ސީޒަނުގައި ކާމިޔާބު ކުރި އިނގިރޭސިވިލާތުގެ މެންޗެސްޓަރ ޔުނައިޓެޑަށް 44.5 މިލިއަން ޔޫރޯ ލިބިފައިވެއެވެ. މިއީ އެމުބާރާތުގައި ވާދަކުރި އެހެން ޓީމުތަކަށް ލިބުނު ފައިސާ އާއި އަޅާބަލާއިރު، ދެގުނަ އަށްވުރެ ބޮޑު އަދަދެކެވެ.\nރިވިއު ކުރީ: އަބުދުﷲ ނަސީރު އިބްރާހިމް\nއާގުބޯޓަކުން ކަނޑަށް ވެއްޓުނު މީހަކު ސާދަގަޑިއިރު ފަހުން ސަލާމަތްކޮށްފި\nއަލީ ވަހީދު ބޭރަށް ފުރާ ވަޑައިގަތީ ކޯޓުން އަމުރު ނެރުމުގެ ކުރިން!\nރާއްޖެއިން ޕޮޒިޓިވްވި މީހުންގެ އަދަދު 20،000ށް އަރަނީ\nއިތުރު 5،700 މީހުން ކޮވިޑް-19 ވެކްސިން ޖަހައިފި\nފިންލޭންޑުން ފެންނަމުންދާ ކޭސްތައް އިތުރުވެ، ކުއްލި ޙާލަތު އިއުލާނު ކޮށްފި


Uruguay katuvaalumahfahu peru semi ah\nއުރުގުއޭ ކަޓުވާލުމަށް ފަހު ޕެރޫ ސެމީއަށް\n5 މަސް, 1 ހަފްތާ,6ދުވަސް, 23 ގަޑި, 18 މިނެޓް, 29 ސިކުންތު ކުރިން 1510ހުސައިން ނާސިފް\nބްރެޒިލްގައި ކުރިޔަށްދާ ކޮޕާ އެމެރިކާގައި މުބާރާތުގެ ކްއާޓަރ ފައިނަލުގައި ޕެނަލްޓީޖަހައިގެން އުރުގުއޭ ބަލިކޮށް ޕެރޫން މުބާރާތުގެ ސެމީއަށް ދަތުރު ކޮށްފިއެވެ.\nމެޗު ފެށިގެން ދެ ޓީމުގެ ފަރާތުން ވެސް އަވަސް ކުޅުމެއް ވަނީ ފެނިގެން ގޮސްފައެވެ. އެގޮތުން ދެ ޓީމުން ވެސް ދިޔައީ ގޯލާ އަމާޒުކޮށް ހަމަލާ ތަކެއް އުފައްދަން މަސައްކަތް ކުރަމުންނެވެ.\nމި މެޗުގައި އުރުގުއޭއިން ފޮނުވާލި އެންމެ ނުރައްކާތެރި ހަމަލާ މެޗުގެ 41 ވަނަ މިނެޓުގައި ފެނިގެން ދިޔައީ ބާސެލޯނާގެ ފޯވާޑް ލުއިސް ސުއަރޭޒްގެ ފަރާތުންނެވެ. ޕެރޫއިން ފޮނުވާލި އެންމެ ނުރައްކާތެރި ހަމަލާއަކީ އޭރިޔާ ބޭރުން އެޑިސަން ފޮނުވާލި ހަމަލާއެކެވެ.\nމެޗުގެ ފުރަތަމަ ހާފާއި ޚިލާފަށް މެޗުގެ ދެވަނަ ހާފުގައި ދެ ޓީމުގެ ފަރާތުން ވެސް ފެނިފައި ވަނީ ޑިފެންސިވް ކުޅުމެކެވެ. އެގޮތުން މި ހާފުގައި ދެ ޓީމުގެ ފަރާތުން މާ އެދެވޭ ހަމަލާއެއް އުފެއްދިފައެއް ނުވއެެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމު އެއްވަރު ވުމުން ނަތީޖާ ނެރުމަށް ވަނީ ޕެނަލްޓީ ޖަހާފައެވެ. އެގޮތުން ޖެހި ޕެނަލްޓީގައި ޕެރޫއިން ޖެހި ފަސް ޕެނަލްޓީވެސް ވަނީ ކާމިޔާބު ކޮށްފައެވެ. ނަމަވެސް އުރުގުއޭގެ ލުއިސް ސުއަރޭޒް ފޮނުވާލި ޕެނަލްޓީ، ޕެރޫގެ ކީޕަރުވަނީ މަތަ ކޮށްފައެވެ.\nމި މުބާރާތުގެ ސެމީގެ މެޗުތައް އޮންނާނީ އަންގާރަ ދުވަހުއެވެ.\n4 ހަފްތާ ކުރިން 68 0\n1 މަސް ކުރިން 58 0\n2 މަސް ކުރިން 130 0


ހިފި ރޯދަ އާ ކުރި އަޅުކަން ޤަބޫލުފުޅުކޮށްދެއްވެވުން އެދި މިފަދަ ދުޢާތައް ކުރެއްވުމާ އަޅުކަމުގަ ސާބިތުވެލައްވާ!: ޑރ. ޝަހީމް\nމިއަހަރުގެ ރަމަޟާންމަސް އަޅުގަނޑުމެންނާ ވަކިވެގެން މިދަނީ! އެހެންނަމަވެސް އަޅުގަނޑުމެން ދުނިޔޭގައި ތިބިހާ ހިނދެއްގައި ހެޔޮ ޢަމަލު ކުރުމުގެ ފުރުސަތު އަޅުގަނޑުމެންނާ ވަކިވެގެނެއް ނުދާނެ. ރަމަޟާންމަހުގެ ތަރުބަވީ މަދަރުސާއިން އަޅުކަމުގެ މަދަރުސާއިން ޤުރުޢާނުގެ މަދަރުސާއިން، ދަމުނަމާދުގެ މަދަރުސާއިން އަޅުގަނޑުމެންގެ ނަފްސަލް ލިބުނު ރޫހާނީ އުފާވެރިކަމާއި ﷲ ސުބްޙާނަހޫ ވަތަޢާލާ އަށް ކިޔަމަންތެރިކަން އަދާކުރުމަށްޓަކައި އަޅުގަނޑުމެން އެހޭދަކުރިވަގުތުގެ މޭވާ އަޅުގަނޑުމެންގެ ހަޔާތާއެކުގައި ދަމަހައްޓަންޖެހޭނެ!\nއެއަސަރު އަޅުގަނޑުމެންގެ ހަޔާތުގައި ދަމަހައްޓަންޖެހޭނެ! ރަމަޟާން މަސް އަޅުގަނޑުމެންނާ ވަކިވެގެން ދިއުމަށްފަހުގައިވެސް. ނަބީބޭކަލުންގެ ސުންނަތުން އަޅުގަނޑުމެންނަށް އެނގިފައި އޮންނަކީ ހެޔޮ ޢަމަލުތައް ކުރުމަށްފަހުގައި އެޢަމަލުތައް ޤަބޫލުކުރެއްވުން އެދި ﷲ އަށް ދުޢާކުރަންޖެހޭނެކަން! ﷲ ސުބްޙާނަހޫ ވަތައާލާއަށް ދުޢާކުރަންޖެހޭނެކަން! ހެޔޮ ޢަމަލުތައް ޤަބޫލުކުރެއްވުމަށް އެދި!\nرَبَّنَا تَقَبَّلْ مِنَّا إِنَّكَ أَنْتَ السَّمِيعُ العَلِيمُ وَتُبْ عَلَيْنَآ إِنَّكَ أَنتَ التَّوَّابُ الرَّحِيمُ\nދުޢާގައިއެވަނީ އަޅަމެންގެ ޢަމަލުތައް މާތް ﷲ ޤަބޫލުކުރައްވާންދޭވެ! އަދި އަޅަމެންނަށް ތަޢުބާ ލައްވާ އަޅަމެންގެ ތަޢުބާ ޤަބޫލުކުރައްވާންދޭވެ! މިއީ ސައްޔިދިނާ އިބްރާހީމް އަލަހިއްސަލާމްގެ ދުޢާ.\nއެހެންކަމުން ރަމަޟާންމަހުގައި އަޅުގަނޑުމެން މިހޭދަކުރި ހެޔޮ ދުވަސްތައް ހެޔޮ އަމަލުތައް އަޅުގަނޑުމެން ކުރި، މިއަމަލުތަކުގެ ހެޔޮ އަސަރު އަޅުގަނޑުމެންގެ ހަޔާތުގައިވެސް ދެމެހެއްޓޭތޯ އަޅުގަނޑުމެން ގަދައަޅާ މަސައްކަތްކުރަންޖެހޭނެ. އެއީ ކިހިނަކުން؟ އެއީ ރަމަޟާންމަހު ފަހުގައިވެސް އަޅުގަނޑުމެން ހެޔޮގޮތުގައި ދެމިތިބުމަށް މަސައްކަތް ކުރުން.\nނަމާދު ޤާއިމްކުރުން، ޒަކާތް ދިނުން، އަޅުގަނޑުމެން ސުންނަތް ރޯދަތައް ހިފުން! ކޮންމެ މަހަކު ތިން ދުވަހު ރޯދަހިފުމާއި އަދި ސުންނަތް ރޯދަތައް ހިފުން! އެއީ ހޯމަދުވަހާއި ބުރާސްފަތި ދުވަހު ރޯދަ ހިފުން! މިހުރިހާ އަމަލުތަކަކީވެސް މިއީ ސުންނަތް ކަންތައްތައް. މިކަންކަން ދެމިހެއްޓުމުގައި ތިބެންޖެހޭނެ! މިކަންކަމަކީ ﷲ އަޅުގަނޑުމެންނަށް ބަރަކާތް ލައްވާނެ ކަންކަން!\nމީސްތަކުންނަށް އިހްސާންތެރިވުމާއި، އާއިލާއަށް ހެޔޮކޮށް ހިތުމާއި، މައިންބަފައިންނަށް ކަމޭހިތުމާއި ބޮޑެތި މީހުންނަށް އިޚްތިރާމް ކުރުމާއި ކުޑަކުދިންގެ ދެކެ ލޯބިވުމާއި ރަސޫލުﷲ ސައްލަﷲ އަލައިހި ވަސައްލަމަގެ ސުންނަތަށް ތަބާވެ އެކަލޭގެފާނުގެ ރިވެހި އަޚުލާގު އަޅުގަނޑުމެން ހިފެހެއްޓުމާއި މިހުރިހާކަމަކީވެސް މިއީ ރޯދަމަހު އަޅުގަނޑުމެންނަށް އަޅުކަމުގެ މަދަރުސާއިން ލިބުނު ފިލާވަޅުތައް!\nމި ފިލާވަޅުތަކުން އަޅުގަނޑުމެންގެ ހަޔާތަށް ޒީނާތްތެރިކަން އިތުރުކުރުމަށްޓަކައި އަޅުގަނޑުމެން މަސައްކަތްކުރަންޖެހޭނެ! އެހެންނޫންނަމަ އަޅުގަނޑުމެންނަށް މިހިފި ރޯދައިގެ ހަޤީޤީ މަންފާއެއް ނުކުރާނެ!\nލޮބުވެތި އަޚުންނާއި އުޚްތުން. މާތްﷲ ކީރިތި ޤުރުއާންގައި ވަހީކުރައްވާފައިވަނީ "ތިޔަބައިމީހުންނަށް ރޯދަ ފަރުޟުކުރެއްވުނީ ތިޔަބައިމީހުން ތަޤުވާވެރިވުމަށްޓަކައޭ." އެހެންވީމާ ތަޤުވާވެރިވުމަކީ އެއީ ﷲ އަމުރުކުރައްވާފައިވާ ކަންތައްތައް އަދާކުރުމާއި ކުޅަދާނަކަން ލިބިގެންވީ މިންވަރުން އެކަންކަން އަދާކުރުމާއި ނަހީކުރެއްވި ކަންތައްތަކުން އަޅުގަނޑުމެން ދުރުވެގަތުން! އެއީ އިސްތިޤާމަތަކީ ދީނުގައި. އެއީ ހިދާޔަތުގެ މަގުގައި ސާބިތުވެތިބުމަކީ އެއީ. އެހެންވީމާ އަޅުގަނޑުމެން އަޒުމް ކަނޑައަޅަން އެބަޖެހޭ ރަމަޟާންމަހަށް ފަހުގައި އަޅުގަނޑުމެން އިސްލާމްދީނުގެ ތެދު މަގުގައި ދެމިތިބުމަށް މަސައްކަތްކުރުމަށް.\nމާތްﷲ ވަހީކުރައްވާފައިވަނީ "ހަމަކަށަވަރުން އެބައިމީހުންނަށް އެބައިމީހުންގެ ވެރި ރައްބަކީ ﷲކަމުގައި ބުނެ، އެއަށްފަހުގައި އެކަލާނގެ އެންގެވިގޮތުގެ މަތީގައި ޤާއިމްވެ ސާބިތުވެތިބި މީހުންނަށް މަލާއިކަތުން ވިދާޅުވާނެއޭ، ތިޔަބައިމީހުން ބިރުގަތުމެއް ދެރަވުމެއް ކަންބޮޑުވުމެއް ނެތޭ". އެހެންވީމާ އެއުފާވެރިކަމުގެ ޚަބަރު ލިބިގެންވާ މީހުންގެ ތެރެއިން އަޅުގަނޑުމެން ވޭތޯ އަޅުގަނޑުމެން ގަދައަޅާ މަސައްކަތް ކުރަންޖެހޭނެ!\nލޮބުވެތި އަޚުންނާއި އުޚްތުން! މިފުރުސަތުގައި މިއިޙްލާސްތެރި ހެޔޮ ނަސޭހަތަށްފަހު އަޅުގަނޑު މިވަކިވެލަނީ ވަރަށް ބޮޑަށް ޝުކުރުދަންނަވަން ރަމަޟާންމަހުގައި މިސިލްސިލާ ނަސޭހަތް ތިބޭފުޅުން ބައްލަވާ އަދި ޝެއަރ ކުރައްވަމުން ގެންދެވީތީ މާތްﷲ ތިބޭފުޅުންނަށް ހެޔޮ ޖަޒާ ދެއްވާށި! އަދި މިއަދު ނޫހުގެ ފަރާތުން ކުރެއްވި ބުރަ މަސައްކަތް އަޅުގަނޑުމެންގެ ލަތީފްބެ ކުރެއްވި ބުރަ މަސައްކަތުގައި މާތްﷲ އޭނާއަށް ހެޔޮ ޖަޒާދެއްޗެވުން އެދި އަޅުގަނޑު ދުޢާކުރަން! މިއީ ވަރަށްބުރަ މަސައްކަތެއް.! ރަމަޟާންމަހު ކޮންމެ ދުވަހަކު ތިބޭފުޅުންނަށް ހެޔޮ ނަސޭހަތް ފޯރުކޮށްދެއްވަމުން ގެންދެވީ ނޫސްމެދުވެރިކޮށް! މާތްﷲ އެމަސައްކަތުގައި ބަރަކާތް ލައްވާ އޭނާއަށް ހެޔޮގޮތް މިންވަރުކުރައްވައި ދުނިޔެއާއި އާޚިރަތުގައި ކާމިޔާބު ލިބިގެންވާ މީހުންގެ ތެރޭގައި އަޅުގަނޑުމެން އެންމެން ލައްވާށި.! އާމީން\n- ޑރ. މުޙައްމަދު ޝަހީމް ޢަލީ ސަޢީދު މިއަދުނޫހަށް ދެއްވި ޚާއްޞަ ދަރުސަކުން


ޢާއިޝާ އަކީ ސްކޫލްގައި އެހާ 'މަޝްހޫރު' ކުއްޖެއް ނޫނެވެ. އޭނާއަކީ ބަސްއަހާ އަޚްލާޤު ރަނގަޅު ކުއްޖެކެވެ. ކުލާހުގެ ހުރިހާކުދިންނާއި މުދައްރިސުން އޭނާއަށް އިޙްތިރާމް ކުރެއެވެ. އެއީ ބަސްއަހާ ކުދިންދެކެ އެންމެންވެސް ލޯބިވާތީއެވެ. <?xml:namespace prefix = "o" />\nޢާއިޝާގެ ޢުމުރުން މިހާރު 12 އަހަރުވެއްޖެއެވެ. މިހާރަކަށް އައިސް ޢާއިޝާގެ މޫނުމަތިން މޮޅިވެރިކަމެއް ޢާއިޝާގެ މަންމައަށް ފާހަގަ ކުރެވެއެވެ. ހީވަނީ ކޮންމެވެސް ކަމަކާ މެދު ވިސްނާހެންނެވެ.\nއެހެންވެ ޢާއިޝާގެ މަންމަ ނިންމެވީ މަޑުމަޑުން ޢާއިޝާއާ ވާހަކަ ދައްކާލާށެވެ.\n"މަންމަގެ ދޫންޏާ! ކިހިނެތް ވީ؟" މަންމަ ސުވާލު ކުރެއްވިއެވެ.\n"އެއްވެސް ކަމެއް ނުވޭ.... އަސްލު މިނަންގަތީ މާބޮޑު ކަމެއް ނުވޭ.... އަޅުގަނޑަށް ކުޑަކޮށް މޮޔަ ހީވަނީ ..." ޢާއިޝާ ބުންޏެވެ.\n"އެއީ ކޮންކަމަކާމެދު؟" މަންމަ ސުވާލު ކުރެއްވިއެވެ.\n" މަންމާ!.... އަޅުގަނޑުގެ ޢުމުރުގެ މުސްލިމު އަންހެން ކުދިން ބުރުގާއަޅަންޖެހޭކަން އަޅުގަނޑަށް އެނގޭ.... އެކަމަކު....." ޢާއިޝާ ކުޑަކޮށް މަޑުކޮށްލިއެވެ.\n"އެކަމަކު،..... އަޅުގަނޑު ބުރުގާ އަޅައިގެން ސްކޫލަށް ދިޔުމުން ހުރިހާ ކުދިން އަޅުގަނޑަށް މަލާމާތް ކުރަން ފަށާ.... ބައެއް ކުދިން އަޅުގަނޑާ ދިމާއަށް ކިޔަނީ ޝައިޚޭ... އަދި އެންމެ ގޯސް ކަމަކީ އެކުދިން އަޅުގަނޑާ ދިމާއަށް ކިޔަނީ ޓެރަރިސްޓެކޭ .... ބައްލަވާ އަޅުގަނޑު ޓެރަރިސްޓެކޭ...." ޢާއިޝާ އޭނާގެ ހިތުގައިވާ ޝުޢޫރުތައް މަންމަގެ ކުރިމަތީގައި ފާޅުކުރިއެވެ.\n"ހމމމމމ...." ޢާއިޝާގެ ވާހަކަ ކުރިއަށް ގެންދިޔުމަށް އެދޭ ކަހަލަ ގޮތަކަށް މަންމަ ބުނުއްވިއެވެ.\n"އަޅުގަނޑު ހަދަންވީގޮތެއް އަޅުގަނޑަކަށް ނޭނގޭ... އަޅުގަނޑު ހިތަށް އެރި ބޮލުގައި ތޮތްޕެއް ކަހަލަ އެއްޗެއް އަޅައިގެން ސްކޫލަށް ދާންވެސް... އަޅުގަނޑު ބޭނުމެއްނޫން އަޅުގަނޑުގެ ރަޙްމަތްތެރީން ގެއްލެން... އަޅުގަނޑު ބޭނުންވަނީ ﷲގެ ރުއްސެވުން ލިބުމާއެކު، އަޅުގަނޑުގެ ރަޙްމަތްތެރިންވެސް ތިބުމަށް..." ޢާއިޝާ ބުންޏެވެ.\nޢާއިޝާ މާބޮޑަށް ކަންބޮޑު ވެފައި ހުރީތީ މަންމަ ބުނުއްވިއެވެ. "ހިނގާ ހިނގާލަން ދަމާ..."\n"ބަލާބަލަ!" މީހުންގިނަކަމުން ތޮއްޖެހިފައިވާ މަގަކުންދަމުން، މަންމަ ޢާއިޝާއަށް ދައްކާލިއެވެ. ޢާއިޝާ މަންމަ އިޝާރާތް ކުރެއްވި ފަރާތަށް ބަލާލިއިރު ފެނުނީ މީހަކު، ކަރާ ވިއްކާ ތަނެވެ. ކަރާ ގާޑިޔަލާ ތަންކޮޅެއް ކައިރިއަށް ޖެހިލާފައި މަންމަ ޢާއިޝާ ގާތު ބުނުއްވިއެވެ. "ހިނގާ މި ފަޅާފައި އޮތް ކަރާ ގަނެލަމާ..."\n"ނޫން މަންމާ!! އެ ކަރާއަށް މެއްސާ އެއްޗެތި އެ ޖައްސަނީ.... ނުފަޅާ އޮތް ކަރައެއް ގަންނަމާ ހިންގަވާ!!!...." ޢާއިޝާ ބުނެލިއެވެ.\nޢާއިޝާ ދެއްކި ކަރާ ގަނެލައިގެން، މަންމައާއި ޢާއިޝާ ކުރިއަށް ދިޔައެވެ.\nކުޑަ ތަންކޮޅަކަށް ގޮސްފައި މަންމަ ސުވާލު ކުރެއްވިއެވެ. "މުތާއި އަލިމަސް ޖަހާފައިވާ ހާރެއް މަންމައަށް ގަނެވިދާނެ ނަމަ، އެކަހަލަ ހާރެއް ލިބޭނީ ކޮންތަނަކުން؟؟..."\n"އަސްތާ! މަންމާ.... އެކަހަލަ ހާރު ވަރަށް އަގުބޮޑުވާނެ ނޫންތޯ؟ ނަމަވެސް މަންމަ އެކަހަލަ ހާރެއް ބައްލަވައިގަންނަވަން ބޭނުންވެލައްވާނަމަ ދަމާ ހިންގަވާ، ރަނާއި ޖަވާހިރު ވިއްކާ ފިހާރައަކަށް.." ޢާއިޝާ ޙައިރާންކަމާއެކު ޖަވާބު ދިނެވެ.\n"އަހަރެމެން އެ ހާރު ގަންނަން އެހާގިނަ ރުފިޔާ ދޭން ޖެހެނީ ކީއްވެ؟" މަންމަ ސުވާލު ކުރެއްވިއެވެ.\n"އެއީ އެ(ކަހަލަ ހާރެއް) ހޯދަން ވަރަށް އުނދަގޫ ވާނެތީ..." ޢާއިޝާ ޖަވާބު ދިނެވެ.\n"ހާރުގައިވާ މުތް ހޯދުމަށް ކަނޑުގެ އަޑިއަށް އެތައް ދުވަހަކު ފީނަން ޖެހޭ، އަދި އެ ރަނާއި އަލިމަސް ހޯދުމަށް އެތައް ސަތޭކަ މީޓަރަކަށް ކޮންނަން ޖެހޭ... " ޢާއިޝާގެ ވާހަކަ ކުރިއަށް ގެންދިޔައެވެ.\n"އާނ ! ދޫނީ..." މަންމަ ބުނުއްވިއެވެ.\n"އަހަރެމެންނަށް އެ، އެހާ ފަސޭހައިން ނުލިބޭ... އެހެންވެ އެ އެހާ އަގުބޮޑީ... ފަޅާފައިއޮތް ކަރާ ގަތުމަށް ދަރިފުޅު ދެކޮޅުހެދި... އޭގައި މީހުން އަތް ހާކާ، އަދި އެއަށް މެހިފަދަ ސޫފިތައް ޖައްސާފައިވާތީ.... ނުފަޅާއޮތް ކަރާ އަކީ އަގު ހުރި އެއްޗެއް ... ހަމަ އެގޮތަށް ޤުދުރަތުން އޭގެ ތެރޭގައިވާ ބައި ރައްކާތެރި ކުރެވިފައިވޭ..." މަންމަ ތަފްޞީލް ކޮށްދެއްވިއެވެ.\nގެއަށް އައިސް މަންމައާއި ޢާއިޝާ ވަނީ ބަދިގެއަށެވެ. ހަވީރު ސައިބޯން ވެގެންނެވެ. ސައި މޭޒުދޮށުގައި އިށީނދެ ޢާއިޝާ ބުންޏެވެ. "މަންމާ! މަންމަ ބުނުއްވި އެއްޗެއް އަޅުގަނޑަށް ވިސްނިއްޖެ..."\n"އަޅުގަނޑާއި ދިމާއަށް ކުރެވޭ މަލާމާތްތަކާހުރެ، ﷲ އާއި އަޅުގަނޑާއި ދެމެދުވާ ގުޅުން ހީނަރު ކުރުމަށް އަޅުގަނޑަށް ވިސްނުނީ ގޯސްކޮށް... އަޅުގަނޑު ވާނީ އެ މަލާމާތްތަކަށް ބީރުކަންފަތެއް ދޭން.... އަދި އަޅުގަނޑު އީމާންވާ ﷲ އަށާއި އެއިލާހުގެ އަމުރުތަކަށް ތަބާވާން..." ޢާއިޝާ ވާހަކަ ކުރިއަށް ގެންދިޔައެވެ.\n"އެ މަލާމާތާއި ފުރައްސާރަ އަކީ ﷲ ސުބްޙާނަހޫ ވަތަޢާލާ ކުރައްވާ އިމްތިޙާނެއް... ދަރިފުޅުގެ އީމާންކަން ހުރިވަރެއް ބެއްލެވުމަށް.... ﷲ ގެ ރަސޫލުންނާއި ނަބިއްޔުންނަށްވެސް މަލާމާތާއި ފުރައްސާރައާ ކުރިމަތި ލައްވަން ޖެހިވަޑައިގެންނެވި... އެހެންނަމަވެސް އެއިން އެއްވެސް ބޭކަލަކު އެބޭކަލެއްގެ ޒިންމާ އަދާކުރެއްވުމަށް ފަސްޖެހިވަޑައެއް ނުގަންނަވާ... އަދި ﷲގެ އަމުރު ފުޅުތަކާ ޚިލާފުވެ ވަޑައެއްވެސް ނުގަންނަވާ" މަންމަ ޢާއިޝާ އަށް ކިޔައި ދެއްވިއެވެ.\n"ރަނާއި ރިއްސަށް ވުރެ، ޞާލިޙު އަންހެނާ އަކީ އަގުބޮޑު މީހެއްކަން، އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ވަނީ ބަޔާން ކޮށްދެއްވާފައި... ދަރިފުޅު ސްކޫލްގައި އެންމެން އިޙްތިރާމްކުރާ ކުއްޖަކަށްވީ ދަރިފުޅުގެ ބޮލުގެ އިސްތަށިގަނޑުގެ ސަބަބުންނެއް ނޫން... އެހެންނަމަވެސް އެއީ ދަރިފުޅުގެ ރިވެތި އަޚްލާޤުގެ ސަބަބުން.. " މަންމަގެ ވާހަކަ ކުރިއަށް ގެންދެވިއެވެ.\nކީރިތި ޤުރުއާނުގައި ﷲ ވަޙީ ކުރައްވާފައިވޭ (وَمَنْ يَتَّقِ اللَّهَ يَجْعَلْ لَهُ مَخْرَجًا) މިބަސްފުޅުގެ މުރާދަކީ؛ ﷲއަށް ބިރުވެތިވާ މީހާއަށް، އޭނާއަށް ދިމާވާ ދަތި އުނދަގޫތަކުން ނުކުންނާނޭ މަގެއް ﷲ ލައްވާނެކަމެވެ."\nޢާއިޝާ ވަރަށް ސަމާލުކަމާއެކު މަންމަގެ ވާހަކަ އަޑު އަހަމުން ގެންދިޔައެވެ. "ކޮބާ މަންމައަށް ވީ ހަދިޔާ؟؟؟" މަންމަ ހިނިތުންވެލައްވާފައި ބުނުއްވިއެވެ.\nޢާއިޝާ މަންމައަށް ދޭ ހަދިޔާއެއްގެ ގޮތުގައި، މަންމަގެ ގައިގައި ބާރަށް ބައްދާލިއެވެ.\nނޯޓް: މިއީ ނޫރުލްއިސްލާމް ކުޑަކުދިންގެ ޞަފްޙާތަކުގައި ޝާއިޢު ކުރެވިފައިވާ ލިޔުމެކެވެ.


vnews - Brk: Parliament jalsaa thah fashan Sri Lanka ge raees amuru kuravvaifi\nނޮވެމްބަރު 14 އިން ފެށިގެން ޕާލަމެންޓް ޖަލްސާތައް ފަށަން ސްރީލަންކާގެ ރައީސް އަމުރު ކުރައްވައިފި\nސްރީލަންކާގެ ރައީސް މައިތުރިޕާލަ ސިރިސޭނާ (ކ) އަދި ސިރިސޭނާ ބޮޑުވަޒީރުކަމަށް އިސްކުރެއްވި މަހިންދަ ރާޖަޕަކްސަ:\nމި ނޮވެމްބަރު މަހުގެ 14 ވަނަ ދުވަހުން ފެށިގެން ޕާލަމެންޓް ޖަލްސާތައް ފެށުމަށް ސްރީލަންކާގެ ރައީސް މައިތުރިޕާލަ ސިރިސޭނާ އަމުރު ކުރައްވައިފިއެވެ.\nމިކަން ކަށަވަރު ކޮށްދީފައިވަނީ ސްރީލަންކާ ސަރުކާރުގެ ރަސްމީ ގެޒެޓުންނެވެ.\nޕާލަމެންޓް ޖަލްސާތައް އަލުން ފެށުމަށް ސްރީލަންކާގެ ރައީސް އަމުރު މިކުރެއްވީ، މިދިޔަ އޮކްޓޫބަރު މަހުގެ 27 ވަނަ ދުވަހުން ފެށިގެން ޕާލަމެންޓް ސަސްޕެންޑް ކުރައްވާފައި އޮތުމަށް ފަހުގައެވެ.\nރައީސް ސިރިސޭނާ، އޮކްޓޫބަރުމަހުގެ 27 ވަނަ ދުވަހު ޕާލަމެންޓް ސަސްޕެންޑް ކުރެއްވީ އެ ދުވަހުން ފެށިގެން ނޮވެމްބަރުމަހުގެ 16 ވަނަ ދުވަހުގެ ނިޔަލަށެވެ.\nސްރީލަންކާގެ ރައީސް ސިރިސޭނާ ޕާލަމެންޓް ސަސްޕެންޑް ކުރެއްވީ، އޭގެ ކުރީދުވަހު އެގައުމުގެ ބޮޑުވަޒީރު ކަމުގައި ހުންނެވި ރަނިލް ވިކްރަމަސިންގަ މަގާމުން ދުރުކުރައްވައި، ކުރީގެ ރައީސް މަހިންދަ ރާޖަޕަކްސަ ބޮޑުވަޒީރު ކަމަށް އިސްކުރެއްވުމަށް ފަހުގައެވެ.\nރައީސް ސިރިސޭނާ ޕާލަމެންޓް ސަސްޕެންޑް ކުރެއްވީ، ޕާލަމެންޓްގެ އަޣުލަބިއްޔަތު އޮތްކަން ސާބިތުކޮށް ދެއްވުމަށް، ޕާލަމެންޓްގެ ކުއްލި ޖަލްސާއެއް ބާއްވަން ރަނިލް، ޕާލަމެންޓްގެ ރައީސް ކަރޫ ޖަޔަސޫރިޔާގެ އަރިހުން އެދިވަޑައިގެންފައި ވަނިކޮށެވެ.\nޕާލަމެންޓް ސަސްޕެންޑް ކުރެއްވި މައްސަލާގައި، ސްރީލަންކާގެ އެތެރެއިންނާއި، ބޭރު ދުނިޔޭގެ ފަރާތްތަކުން ސްރީލަންކާގެ ރައީސަށް ބޮޑެތި ފިއްތުންތައްވެސް ކުރިމަތި ކުރަމުން ގޮސްފައި ވެއެވެ. އދގެ ސެކްރެޓަރީ ޖެނެރަލްވެސް ސިރިސޭނާއަށް ގުޅުއްވައި، މިހާރު އުފެދިގެންއުޅޭ މައްސަލަތައް ހައްލު ކުރުމަށްޓަކައި ޕާލަމެންޓްގެ މަސައްކަތްތައް ފެށުން ވަރަށް މުހިންމު ކަމަށް ދެންނެވިއެވެ.\nޕާލަމެންޓް ޖަލްސާތައް ފެށުމުން، 225 މެމްބަރުން ހިމެނޭ ސްރީލަންކާގެ ޕާލަމެންޓްގައި އަޣުލަބިއްޔަތު އޮތީ ރަނިލް ވިކްރަމަސިންހައަށްތޯ ނުވަތަ މަހިންދަ ރާޖަޕަކްސައަށްތޯ ކަށަވަރުވެގެން ދާނެއެވެ.\nޕާލަމެންޓް ޖަލްސާތައް ފަށަން ރައީސް އަމުރު ކުރެއްވިއިރު، ރަނިލްގެ ޕާޓީންވަނީ މަހިންދަ ރާޖަޕަކްސަގެ އިތުރުބާނެތްކަމުގެ މައްސަލައެއްވެސް ޕާލަމެންޓަށް ވައްދާފައެވެ.\nއެކަމަކު، ރަނިލް ވިކްރަމަސިންހަ ޕާޓީގެ ބައެއް މެމްބަރުން އެ ޕާޓީން ވަކިވެވަޑައިގެން މަހިންދަ ރާޖަޕަކްސަގެ ކެބިނެޓްގެ މަގާމުތައްވެސް މިހާރު ގަބޫލުފުޅު ކުރައްވާއިވާތީ، ޕާލަމެންޓުން މިމައްސަލަ ފާސްވުމުގެ ފުރުސަތު ކުޑަކަމަށް ސްރީލަންކާގެ މުހައްލިލުން ވިދާޅުވެއެވެ.


Thurukee aai dhekolhah dhathikurumuge fiyavalhu elhumah Americage...\nތުރުކީއާ ދެކޮޅަށް ދަތިކުރުމުގެ ފިޔަވަޅު އަޅަން އެމެރިކާއިން ތައްޔާރުވަނީ\nމި ނިންމުން އެ ޕާޓީން ނިންމާފައިވަނީ ތުރުކީން ސީރިއާގެ އުތުރުގައި ދިރިއުޅޭ ކުރުދީންއާ ދެކޮޅަށް ދެމުންދާ ހަމަލާތަކާ ގުޅިގެން\nކ. މާލެ | 12 އޮކްޓޯބަރ 2019 | ހޮނިހިރު 07:49 | 6,197\nސިފައިން - ބީބީސީ\nތުރުކީއާ ދެކޮޅަށް ދަތިކުރުމުގެ ފިޔަވަޅު އެޅަން އެމެރިކާގެ ރިޕަބްލިކަން ޕާޓީގެ މެމްބަރުން ތައްޔާރުވާން ފަށައިފި އެވެ. މި ނިންމުން އެ ޕާޓީން ނިންމާފައިވަނީ ތުރުކީން ސީރިއާގެ އުތުރުގައި ދިރިއުޅޭ ކުރުދީންއާ ދެކޮޅަށް ދެމުންދާ ޙަމަލާތަކާ ގުޅިގެންނެވެ.\nތުރުކީން ސީރިއާއަށް ދެމުންދާ ޙަމަލާތަކުގައި ތުރުކީގެ އެތައް ހާސް ސިފައިންނެއް ދަނީ ބައިވެރިވަމުންނެވެ.\nއެ ބިލަށް ރިޕަބްލިކަންގެ 29 މެމްބަރުން ވަނީ ތާއީދުކޮށްފައެވެ. އެ ޕާޓީގެ ފަރާތުން މި ބިލް ހުށަހަޅަން ނިންމާފައިވަނީ އެ ޕާޓީގެ މެމްބަރު ލިޒް ޗޭނީއެވެ.\nލިޒް ވިދާޅުވީ ތުރުކީގެ ޢަމަލުތަކަށް ޙައްޤު އަދަބު ލިބެން ޖެހޭނެ ކަމަށެވެ. މީގެ އިތުރުންވެސް ލިޒް ވަނީ ތުރުކީގެ ރައީސް ޠައްޔިބް އުރުދުޣާނަށް ވަރަށް ބޮޑަށް ފާޑުވިދާޅުވެފައެވެ. ލިޒް ވިދާޅުވީ އެތައް ހާސް ކުރުދީންނެއް އައިއެސްއާ ދެކޮޅަށް ހަނގުރާމަކޮށްފައިކަމަށާއި ތުރުކީއަކީ އެމެރިކާގެ ޙަޤީޤީ ބައިވެރިއަކަށް ވަންޏާ އެކަން ޢަމަލުން ދައްކަން ޖެހޭ ކަމަށެވެ.\nރިޕޯޓްތަކުން ދައްކާގޮތުގައި ތުރުކީގެ އަސްކަރީ ޙަރަކާތްތައް ސީރިއާގައި ފަށާފައިވާއިރު އެ ޙަމަލާތަކުގައި ކޮންމެ ދުވަހަކުވެސް މަރުވާ ކުރުދީ ހަނގުރާމަވެރިންގެ ޢަދަދު އަންނަނީ އިތުރުވަމުންނެވެ. އެގޮތުން ތުރުކީވިލާތުން ސީރިއާގެ އުތުރުގައި ފަށާފައިވާ ހަނގުރާމައިގައި ސޫރިޔާގެ 342 ކުރުދީ ހަނގުރާމަވެރިން ވަނީ މަރުވެފައެެވެ.\nއެމެރިކާގެ ތާއިދު ލިބެމުންދިޔަ ސީރިއަން ޑިމޮކްރަޓިކް ފޯފަސް (އެސްޑީއެފް) އަށް ޢަމާޒުކޮށްގެން ފެށި ޙަރަކާތްތައް ފަށާފައިވަނި ސީރިއާގައި ތިބި އެމެރިކާގެ ސިފައިން އެތަނުން އަނބުރާ ބޭލުމަށްފަހުއެވެ. އަދި އެ ސިފައިން ބޭލުމަށްފަހު މާ ގިނަ ދުވަސްތަކެއް ނުވަނީސް ތުރުކީން ވަނީ އެ ޙަމަލާތައް ސީރިއާގައި އަށް ރައްދަކުރުން ފަށާފައެވެ.\nތުރުކީވިލާތުން ދެމުން އަންނަ އަސްކަރީ ޙަމަލާތަކުގެ ސަބަބުން 70 ހާހަށްވުރެއް ގިނަ މީހުން އެމީހުންގެ އަވަށް ދޫކޮށް އެހެން ހިސާބުތަކަށް މިހާރު ވަނީ ހިޖުރަކޮށްފައެވެ.


mamma maruvegen bollywood ronee | Mihaaru\nގޯވިންދާ އާއި ރީމާ ފިލްމެއްގެ މަންޒަރެއްގައި\n"މަންމަ" މަރުވެގެން ބޮލީވުޑް ރޮނީ\n19 މެއި 2017 - 07:105comments\nބުރާސްފަތި ދުވަހު ބޮލީވުޑަށް ހޭލެވުނީ ހިންދީ ފިލްމު އިންޑަސްޓްރީގައި މަސައްކަތްކުރި ހުރިހާ މަންމައިންގެ ތެރެއިން އެންމެންގެ ލޯބި ހޯދާފައިވާ މަންމަ ރީމާ ލާގޫ މަރުވި ޚަބަރާ އެކުގަ އެވެ. ހުނަރުވެރި އެކްޓަރެއްގެ އިތުރުން އޭނާގެ ހިތްހެޔޮކަމާއި ރަނގަޅުކަމުން އެއީ ހަމަ ހަގީގަތުގައި ވެސް ބޮލީވުޑްގެ އެންމެންގެ މަންމަ ފަދަ އެވެ.\nއުމުރުން 59 އަހަރުގެ ރީމާ 40 ވަރަކަށް އަހަރު ފިލްމީ ދުނިޔޭގައި މަސައްކަތް ކޮށްފައިވެ އެވެ. އަދި ހިތް ހުއްޓިގެން ކުއްލި ގޮތަކަށް މަރުވި އިރު ސްޓާ ޕްލަސްގެ "ނާމް ކަރަން" ގައި އޭނާ ދިޔައީ މުހިއްމު ރޯލެއް ކުޅެމުންނެވެ. "ނާމް ކަރަން" އަކީ 1998 ގައި ނުކުތް "ޒަޚަމް"ގެ މައްޗަށް ތައްޔާރުކޮށްފައިވާ ސިލްސިލާ އެކެވެ. "ޒަޚަމް" އަކީ އެ ފިލްމުގެ ޑައިރެކްޓަރު މަހޭޝް ބަޓްގެ އަމިއްލަ ހަޔާތުގެ ވާހަކަ އެވެ.\nބަޓް ބުނި ގޮތުގައި ރީމާ އަކީ އާދަޔާޚިލާފު މޮޅު އެކްޓަރެކެވެ. އަދި އިންތިހާއަށް ރަނގަޅު މީހެކެވެ.\n"ބަޓް"ގެ "އާޝިގީ"ގައި ކައިވެނުން ބޭރުގައި ދަރިއަކު ލިބޭ މަންމައެއްގެ ރޯލު އަދި އަޖޭ ދޭވްގަން އާއި ޖޫހީ ޗައުލާގެ "ނާޖާއިޒް"ގައި ވެސް ހަމަ އެފަދަ ރޯލެއް ވަރަށް މޮޅަށް ކުޅެފައިވެ އެވެ.\nރީމާއާ އެކު "މައިނޭ ޕިޔާރް ކިޔާ"ގައި މަސައްކަތްކޮށްފައިވާ ބާގްޔާޝްރީ އަށް ވެސް ވަނީ ރީމާގެ ކުއްލި މަރުން ވަރަށް އަސަރު ކޮށްފަ އެވެ. ބާގްޔާޝްރީ ބުނި ގޮތުގައި ރީމާގެ ހިނިތުންވުމާއި އެ ރީތި މޫނު އޭނާ ދުވަހަކުވެސް ހަނދާނެއް ނުނެތޭނެ އެވެ. އަދި "މައިނޭ ޕިޔާރް ކިޔާ" ކުޅުނު ދުވަސްވަރު އޭނާ އާއި ރީމާގެ ގުޅުން ވަރަށް ބަދަހިވެގެން ދިޔަކަން ބާގްޔާޝްރީ ފާހަގަކުރި އެވެ.\n"ރީމާ ކަހަލަ މައިދައިތައަކަށް ކޮންމެ އަންހެންކުއްޖަކު ވެސް އުންމީދު ކުރާނެ. ނަމަވެސް ފަހުން ފަހުން އައިސް ރީމާ އާ އޮތް ގުޅުން ކެނޑިފައިވާތީ މިއަދު އަހަރެން ހިތާމަކުރަން،" ބާގްޔާޝްރީ ބުންޏެވެ.\n"ހަމް އާޕް ކޭ ހޭ ކޯން" ފަދަ ފިލްމުތަކުގައި ރީމާއާ އެކު މަސައްކަތްކޮށްފައިވާ އަލޯކް ނާތު ބުނީ ރީމާ މަރުވި ޚަބަރުން ލިބުނު ހިތާމަ ބަޔާންކުރަން ވެސް ނޭނގޭ ކަމަށެވެ.\nއަމީތާބު ބައްޗަން ބުނެފައިވާ ގޮތުގައި ރީމާގެ މަރުގެ ޚަބަރު ގަބޫލުކުރަން ދަތިވި އެވެ. ރީމާގެ ހުނަރަށް އަމީތާބު ތައުރީފު ކުރި އެވެ.\nމަޝްހޫރު ފިލްމު ޑައިރެކްޓަރު ކަރަން ޖޯހަރް ކުރި ޓުވީޓެއްގައި ބުނީ ރީމާ މަރުވުމަކީ ވަރަށް ބޮޑު ހިތާމައެއް ކަމަށެވެ. އަދި އޭނާގެ ރަނގަޅުކަމާއި މޮޅުކަމަށް ކަރަން ތައުރީފު ކުރި އެވެ.\nއާލިއާ ގެ ޓުވީޓް\nޕްރިޔަންކާ ޗޯޕްރާ ކުރި ޓުވީޓްގައި ބުނީ ރީމާގެ މަރަކީ ސިނަމާ އަށާއި އާޓަށް ލިބުނު ފޫނުބެއްދޭ ވަރުގެ ގެއްލުމެއް ކަމަށެވެ. އަދި ރީމާ އަކީ އަބަދުވެސް އަދި މުޅި އުމުރަށް ވެސް އޭނާއަށް އެންމެ މަގްބޫލު މަންމަ ކަމަށް ޕްރިޔަންކާ ބުނެފައިވެ އެވެ.\nރީމާ މަރުވުމުގެ ހިތާމަ ފިލްމީ ތަރިންނާއި ފިލްމު އުފައްދާ ކުންފުނިތަކުން ކުރަމުން އަންނައިރު އިންޑިޔާގެ ބޮޑުވަޒީރު ނަރެންދުރަ މޯދީ އާއި ކޮންގްރެސްގެ ރައީސް ސޯނިއާ ގާންދީ ވެސް ވަނީ ހިތާމަ ފާޅުކޮށް މެސެޖް ކުރައްވާފަ އެވެ.


Jhanvige film Netflix ah vikkaalee9million dollar ah | Mihaaru\nޖާންވީ ކަޕޫރްގެ ފިލްމު ނެޓްފްލިކްސް އަށް ވިއްކާލީ9މިލިއަން ޑޮލަރަށް\n25 ޖޫން 2020 - 08:01\nކަރަން ޖޯހަރްގެ ދަރުމާ ޕްރޮޑަކްޝަނުން އުފައްދާފައިވާ، ބަތަލާ ޖާންވީ ކަޕޫރްގެ ފިލްމު "ގުންޖަން ސަކްސޭނާ: ދަ ކަރްގިލް ގާލް" ގެ ޑިޖިޓަލް ރައިޓްސް ނެޓްފްލިކްސް އަށް ވިއްކައިލީ 70 ކްރޯޑް ރުޕީސް (9 މިލިއަން ޑޮލަރު) އަށް ކަމަށް ރިޕޯޓްތައް ބުނެފި އެވެ.\nމި އެއްބަސްވުން ހަދާފައިވާކަން އިއުލާންކުރީ މި މަހުގެ9ވަނަ ދުވަހު އެވެ. ކޮވިޑް-19 ފެތުރޭތީ އިންޑިއާގައި އިއުލާންކުރި ލޮކްޑައުންއާ ހެދި ސިނަމާތައް ބަންދުކުރަން ޖެހި، އަލުން ހުޅުވޭނެ އިރެއް ވެސް ނޭނގޭތީ "ގުންޖަން ސަކްސޭނާ: ދަ ކަރްގިލް ގާލް" ނެޓްފްލިކްސް އިން ޕްރިމިއާކުރަން ނިންމައި ޓީޒާއެއް ވެސް ވަނީ ދައްކާލައިފަ އެވެ. ނަމަވެސް ޕްރިމިއާކުރާނެ ތާރީހެއް އަދި އިއުލާނެއްނުކުރެ އެވެ.\nމި ފިލްމަކީ ކަރަންގެ ދަރުމާ އިން ޑިޖިޓަލްކޮށް ޕްރިމިއާކުރާ ދެވަނަ ފިލްމެވެ. ފުރަތަމަ ފިލްމަކީ ދާދި ފަހުން މަރުވި އެކްޓަރު ސުޝާންތު ސިންގް ރާޖްޕޫތާއި ޖެކްލިން ފެނަންޑޭޒާ އެކު މިދިޔަ އަހަރު ގެނެސްދިން "ޑްރައިވް" އެވެ.\nމީގެ އިތުރުން މި އަހަރުގެ ޖެނުއަރީ މަހު ދަރުމާގެ ޑިޖިޓަލް ގޮފި ދަރުމެޓިކް އެންޓަޓައިންމަންޓްގެ ފިލްމު "ގިލްޓީ" ނެޓްފްލިކްސް އިން ސްޓްރީމްކޮށްފައިވެ އެވެ. އެ އުފެއްދުމަކީ ދަރުމާ އާއި ނެޓްފްލިކްސް ގުޅިގެން ޑިޖިޓަލް ކޮންޓެންޓްތައް ގެނެސްދޭން ހެދި އެއްބަސްވުމުގެ ދަށުން ގެނެސްދިން ފުރަތަމަ ފިލްމެވެ.\nނެޓްފްލިކްސް އަށް "ގުންޖަން ސަކްސޭނާ: ދަ ކަރްގިލް ގާލް" ގެ ޑިޖިޓަލް ރައިޓްސް ވިއްކައިލި އިރު، އެ ފިލްމަކީ ގާތްގަނޑަކަށް 30 ކްރޯޑް ރުޕީސް (4 މިލިއަން ޑޮލަރު) ގެ ބަޖެޓަކުން ހަދާފައިވާ ފިލްމެކެވެ.\nކުރިން މިދިޔަ އެޕްރީލް މަހުގެ 24 ގައި ރިލީޒްކުރަން ނިންމި އެ ފިލްމަކީ ޝަރަން ޝަރުމާ ޑައިރެކްޓްކޮށްފައިވާ ބައޮގްރަފިކަލް ފިލްމެކެވެ.\nJhanvi Kapoor ge "Gunjan Saxena" Netflix ah\nމީގައި ކިޔައިދޭނީ އިންޑިއާގެ އަސްކަރިއްޔާގެ ފުރަތަމަ އަންހެން ޕައިލެޓް ގުންޖަންގެ ވާހަކަ އެވެ. އެގޮތުން 1999 ގައި އިންޑިއާ އާއި ޕާކިސްތާނާ ދެމެދު ކުރި ކަރްގިލް ހަނގުރާމައިގައި އަސްކަރީ އޮފިސަރުން ހެލިކޮޕްޓަރެއްގައި އުފުލަން ގުންޖަން ކުރި މަސައްކަތް ފިލްމުގައި ދައްކުވައިދޭނެ އެވެ.\nސިނަމާތައް ބަންދުކުރަން ޖެހުމާ ގުޅިގެން މި އަހަރު ވަރަށް ގިނަ ފިލްމުތަކެއް ޑިޖިޓަލްކޮށް ޕްރިމިއާކުރާނެ ކަމަށް ބެލެވެ އެވެ.\nއެގޮތުން މި އަހަރު ޑިޖިޓަލް ޕްރިމިއާއަކަށް ދިޔަ ފުރަތަމަ ފިލްމަކީ މި މަހުގެ 12 ގައި އެމެޒޯން ޕްރައިމް ވީޑިއޯ އިން ސްޓްރީމްކުރި އަމީތާބް ބައްޗަނާއި އަޔޫޝްމަން ކްރާނާގެ "ގުލާބޯ ސިތާބޯ" އެވެ. ރިޕޯޓްތައް ބުނާގޮތުން އެ ފިލްމުގެ ޑިޖިޓަލް ރައިޓްސް ވިއްކީ 65 ކްރޯޑް ރުޕީސް (8 މިލިއަން ޑޮލަރު9 އަށެވެ.\nއިތުރު ލިޔުންތައް ބޮލީވުޑް ބޮލީވުޑް ފިލްމު ސްޓްރީމިން ޓީވީ\nއަލަތު ވެބް ސީރީޒްގެ ޝޫޓިން އޮތީ ފަށާފައި: މަދޫރީ\nއަނޫރާގްގެ "ޗޯކްޑް" ނެޓްފްލިކްސް އަށް


BREAKING NEWS: America Ge Raees Kamun Trump Dhurukuran Cabinet Gai Mashvaraathah Fashaifi - Vaguthu\nއެމެރިކާގެ ރައީސްކަމުން ޓްރަމްޕް ދުރުކުރަން ކެބިނެޓްގައި މަޝްވަރާތައް ފަށައިފި\nއެމެރިކާގެ ރައީސްކަމުން ޑޮނަލްޑް ޓްރަމްޕް ދުރުކުރަން ކެބިނެޓްގައި މަޝްވަރާތައް ފަށައިފިކަމަށް ބައިނަލްއަޤުވާމީ މިޑިއާ ރިޕޯޓްތައް ބުނެފިއެވެ.\nއެމެރިކާގެ ޤާނޫނު އަސާސީއަށް ގެނެސްފައިވާ 25 ވަނަ އިސްލާހުގެ ދަށުން ރައީސް މަގާމުން ދުރުކުރުމުގެ ބާރު ކެބިނެޓަށް ލިބިގެން ވެއެވެ. މިއީ ރައީސް މަގާމުން ދުރުކުރަން އޮންނަ އެންމެ ކުރު އަދި އެންމެ ފަސޭހަ މަގެވެ. ނަމަވެސް ކެބިނެޓަށް ރައީސް މަގާމުން ދުރުކުރެވޭނީ ނައިބު ރައީސް އެކަން ކެބިނެޓަށް ހުށަހަޅައި، ވަޒީރުންގެ އަޣުލަބިއްޔަތު ލިބިގެންނެވެ.\nޓްރަމްޕްގެ ވެރިކަމުގައި ބާކީ ދެހަފްތާ އޮއްވާ ވަޒީރުން ޓްރަމްޕް މަގާމުން ދުރުކުރުމުގެ މަޝްވަރާތައް ފަށާފައި ވަނީ އެމެރިކާގެ ޤާނޫނު ހަދާ މަޖިލިސް ކުރާގެ ކެބިޓަލް ބިލްޑިންގްގައި ހިންގި ހަމަނުޖެހުންތަކާއި ގުޅިގެންނެވެ. އެހަމަނުޖެހުންތައް ހިންގަން ޓްރަމްޕް ހިތްވަރުދިން ކަމަށާއި އެހެން ކަމުން ޓްރަމްޕް އެމެރިކާގެ ވެރިކަމުގައި ދެމިހުންނަން ނަފްސާނީ ގޮތުން ޝަރުތު ހަމަނުވާކަމަށް އެމެރިކާގެ ބައެއް އޮފިޝަލުންނާއި ހަވާލާދީ އެމެރިކާގެ މީޑިއާތަކުން ބުނެއެވެ.\nޓްރަމްޕް ރައީސް ކަމުން ވަކިކުރަން ކެބިނެޓުން ފާސްކޮށްފިނަމަ ދެން އެމައްސަލަ ހުށަހަޅާނީ ކޮންގްރެސް އަށެވެ. އެންމެ ފަހުގެ ނިންމުން ނިންމާނީ ކޮންގްރެސް އިންނެވެ.\nއެމެރިކާގެ ތާރީޚްގައި އަދި އެއްވެސް ރައީސެއް އޭނާގެ ކެބިނެޓްގެ އިތުބާރު ގެއްލިގެން މަގާމުން ދުރުކުރާ ހާލަތަކަށް ގޮސްފައެއް ނުވެއެވެ.\nޖެނުއަރީ 7, 2021 12:29\nތިކަންކުރަންވެެއްޖެތާކިތަންމެދުވަހެއް، މިއަދުންމިައަދަށްތިކަންތައްނިންމާ ހުރިހާގޮތަކުންވެ ސް އެމެރިކާގެތާރީޚުގަ އާރެކޯޑުތަކެއްހަދާލަންޖެހޭ .. ހަމަމިއާއެކު އަހަރެންގެހިތަށްމިއަރަނީ ރާއްޖޭގަ 2023ގަ ބާއްވާ އިންތިޚާބުން އެމްޑީޕީ ބަލިވެއްޖެނަމަވެ ސް ކަނަތައްވާނީވެ ސް މިހެންނޭ؟؟ ޔާމީނު ބަލިވީމަ ނޫނީ މައުމޫނު ބަލިވީމަ އަދި ވަހީދު ބަލިވީމަ އެމީހުން ބަލިގަބޫލުކޮށް ހަނުތިއްބަ ސް މާޒީއަށްބަލާއިރު އެމްޑީޕީއަކީހަމަ މިފަދަ ބަނާނާރެޕަބްލިކެއްގެބައް !!\nޖެނުއަރީ 7, 2021 12:57\nވެރިކަމުގަ ހުންނަން ނަފްސާނީ ގޮތުން ހަމަނުޖެހޭ ރައީސް އިސްތިއުފާ އިސްތިއުފާ...\nޖެނުއަރީ 7, 2021 17:17\nދަ ޑެސިގްނޭޓެޑް ސަވައިވަރގައިވެސް މިކަން ކުރަން މަސައްކަތް ކުރޭ


Thunfayi kalhuve han folheynama dhevidhaane faruvaa\nތުންފަތް ކަޅުވެ ހަން ފޮޅޭނަމަ ގޭގައި ދެވިދާނެ ފަރުވާ\nތުންފަތަށް ބަދަލު އަންނަނަމަ މިހާރު އަޅާލާ ވަރަށް ވުރެ ބޮޑަށް އަޅާލަން ޖެހޭނެ އެވެ. ތުންފަތް ކަޅުވެ ހަން ފޮޅޭނަމަ ގޭގައި އާއްމުކޮށް ގެންގުޅޭ ތަކެތި ބޭނުން ކޮށްގެން ވެސް އެކަށީގެންވާ ރަނގަޅު ފަރުވާއެއް ހޯދިދާނެ އެވެ.\nހަމުގެ ކުލަ ފަދައިން ތުންފަތުގެ ކުލަ ވެސް އެކި މީހުންގެ ތަފާތު ވާނެ އެވެ. ވަކި ކުލައެއް ތުންފަތުގައި ހުރުމަކީ ސިއްހީ ގޮތުން ތުންފަތް އެންމެ ރަނގަޅަށް ހުރުމެއް ނޫނެވެ. ނަމަވެސް ތުންފަތުގެ ކުލައަށާއި ހާލަތަށް ބަދަލުތަކެއް އަންނަ ނަމަ އެއީ ފަރުވާ ބޭނުންވާ ކަމުގެ އަލާމާތެކެވެ.\nއަހަރެމެން ގިނަ ފަހަރަށް ތުންފަތާ މެދު މާ ބޮޑަކަށް އަޅައެއް ނުލަމު އެވެ. ނަމަވެސް ތުންފަތަކީ ވެސް އިންސާނާގެ ސިއްހީ ހާލަތު ވަރަށް ރަނގަޅަށް ބަޔާންކޮށްދޭ ބައެކެވެ. ބައެއް މީހުންގެ ތުންފަތް ކަޅުވަނީ ސިއްހީ މައްސަލައެއް ހުރުމުން ނުވަތަ ދިރިއުޅުމުގެ އާދަތައް ބެހެއްޓޭ ގޮތަކުންނެވެ.\nތުންފަތް ކަޅުވާ އެންމެ މައިގަނޑު އެއް ސަބަބަކީ އަވީގައި މާ ގިނަ ވަގުތު އުޅުމުން މެލަނިން އުފައްދާ މިންވަރު އިތުރުވެ ހަންގަނޑު ބޯވާތީ އެވެ. ދުންފަތުގެ އިސްތިއުމާލު ކުރުމަކީ ވެސް ތުންފަތް ކަޅުވެ ކުރަކިވާ ކަމެކެވެ. އަދި ދަތްއުނގުޅާ ބޭހަކާ ނުގުޅިގެންނާއި ލިޕްސްޓިކަކާ ނުގުޅިގެން ވެސް ތުންފަތް ކުރަކިވެ ހަންފޮޅެން މެދުވެރިވެ އެވެ.\nމި މައްސަލަތައް ހައްލުކުރަން ކޮންމެހެން އަގުބޮޑު ބޭސްތައް ނޫގުޅިޔަސް ގޭގައި ޚާއްސަކޮށް ބަދިގޭގައި އާއްމުކޮށް ބޭނުންކުރާ ބައެއް އެއްޗެތިން ފަރުވާ ކުރެވިދާނެ އެވެ.\nއެގޮތުން ބޭނުން ކުރެވިދާނެ އެންމެ ރަނގަޅު އެކައްޗަކީ ލުނބޮ އެވެ. ލުނބޯ ހުތަކީ ހަންގަނޑު އަލިކޮށްލަދޭ އެއްޗެއްގެ ގޮތުގައި ޒަމާނުއްސުރެ މަޝްހޫރުވެފައިވާ އެއްޗެކެވެ. ތާޒާ ލުނބޯހުތްކޮޅެއް ކޮންމެ ރެއަކުވެސް ނިދުމުގެ ކުރިން ތުންފަތުގައި ހާކާލާށެވެ. އަދި ހެނދުނު ހޭލައިގެން ހޫނު ފެންފޮދަކުން ދޮވެލާށެވެ. މިއަށް ވުރެ ވެސް ފައިދާހުރި ގޮތެއް ބޭނުންނަމަ ލުނބޯހުތްކޮޅެއްގެ ތެރެއަށް މާމުއިކޮޅެއް އަޅާފައި ރަނގަޅަށް އެއްކޮށްލުމަށްފަހު ތުންފަތުގައި ހޭކިދާނެ އެވެ.\nއަންނާރަކީ ވެސް ތުންފަތުގައި ހުންނަ ކުލަ ރީތި ކޮށްދޭ އެއްޗެކެވެ. މޭޒުމަތީ ސަމުސަލެއްހާ އަންނާރު އޮށް ރަނގަޅަށް ހިމުންކުރުމަށްފަހު ތާޒާ ކިރުކޮޅެއް އަޅާފައި ރަނގަޅަށް އެއްކޮށް ޕޭސްޓް ހަދާފައި ތުންފަތުގައި ހާކާށެވެ. އަދި 2-3 މިނިޓް ފަހުން ދޮވެލާށެވެ. ހިރުވާގޮތް ވާނަމަ ވަގުތުން ދޮވެލަން ވާނެ އެވެ.\nއަންނާރާއި އެހެން މޭވާއެއްގެ ޖޫސް އެއްކޮށްގެން ތުންފަތުގައި ރީތި ކުލައެއް ވެސް ޖެއްސިދާނެ އެވެ. މޭޒުމަތީ ސަމުސަލެއްގެ އަންނާރުއޮށް ހަމަ އެހާ ބީޓުރޫޓް ޖޫހާއި ކެރެޓް ޖޫހާ އެއްކުރާށެވެ. ދެން މި އެއްކުރި އެއްޗެތި ތުންފަތުގައި ހާކާށެވެ. އޭރުން ކުލަ ވަރަށް ރީތިވާނެ އެވެ.\nއަލުވި އަކީ ވެސް ތުންފަތުގެ ކަޅުކުލަ ފިލުވަން ރަނގަޅު އެއްޗެކެވެ. ލަކުނުގައި ހުންނަ ކަޅުކަން ފިލުވާލަން ބޭނުންވާ މުހިއްމު ގުދުރަތީ އެންޒައިމެއް އަލުވީގައި ހުރެ އެވެ. އަލުތްވެއް ފޮތިކޮށްލާފައި ނިދާގަޑީގައި ތުންފަތުގައި ހާކާލާށެވެ. ހެނދުނު ހޭލައިގެން ހޫނުފެނުން ތުންފަތް ދޮވެލާށެވެ.


Meehun ginain ehvaa thanthan inspect kurumah inspector in nerenee – Iru\nމީހުން ގިނައިން އެއްވާ ތަންތަން އިންސްޕެކްޓް ކުރުމަށް އިންސްޕެކްޓަރުން ނެރެނީ\nޕީއެސްއެމްގެ ޕްރޮގްރާމްއެއްގައި ވާހަކަފުޅު ދައްކަވަމުން ހެލްތު މިނިސްޓަރ އަބްދުﷲ އަމީން ވިދާޅުވީ މި ފެށުނު އޮގަސްޓްމަހަކީ ނާޒުކު އުނދަގޫ މަހަކަށްވާނެކަމަށެވެ. ބައްޔަށް ގިނަބަޔަކު ޕޮޒިޓިވްވާނެ ކަމަށް ލަފާކޮށްފައިވާއިރު، އުމުރުންދުވަސްމީހުންނާއި ރިސްކް ބޮޑު މީހުންނަށް ބަލިޖެހޭލެއް އިތުރުވާނަމަ ބަލީގައި މީހުން ނިޔާވާ މިންވަރު ގިނަވުން އެކަށީގެންވާކަމަށް މިނިސްޓަރ އަމީން ވިދާޅުވިއެވެ. މި ޙާލަތަށް ނުދިޔުމަށްޓަކައި އެންމެން އެކުގައި މަސައްކަތްކުރުމަށް މިނިސްޓަރ އަމީން ގޮވާލެއްވިއެވެ.\n“އަންނަ ހަފްތާގައި މާލޭގެ އެކި ސަރަޙައްދުތައް އިންސްޕެކްޓް ކުރަން އިންސްޕެކްޓަރުން އެބަ ނެރެން. މީހުން ތަންތަނަށް ނުކުމެ އުޅޭއިރު އެމީހުންގެ އުޅުން އިންސްޕެކްޓް ކުރާނަން. އުސޫލަށް ތަބާނުވާނަމަ ފިޔަވަޅުއަޅަން ޖެހޭނީ.” މިނިސްޓަރ އަމީން ވިދާޅުވިއެވެ.\nއޮޅުވެލިފުށި މޮނިޓަރިން ހާލަތަށް ގެނެސްފި\n“ބައެއް ލުއިތައް ގެންދަންޖެހިދާނެ ގޯސްވަންޏާ. ޙާލަތަށް ބަލައި ފިޔަވަޅު އަޅާނީ. ޙާލަތު ގޯސްވަންޏާ ފިހާރަތަކާއި ވިޔަފާރިތައް ބަންދުކުރަންޖެހިދާނެ. ވިސްނުމެއްނޫން އެފިޔަވަޅު އެޅުމަކީ. މި ބަލަނީ ވިޔަފާރިތައް ނުހުއްޓުވާވޭތޯ.” އަމީން ވިދާޅުވިއެވެ.


Saudi embassy roakolli meehun jalah laifi | Mihaaru\nތެހެރާނުގައި ހުންނަ ސައުދީ އެމްބަސީގައި އަލިފާން ރޯކޮށްލުމުން ނިއްވާލަނީ: އެމްބަސީ އަށް ހަމަލާ ދިން މީހުންނަށް ވަނީ އަދަބު ދީފައި.\nސައުދީ އެމްބަސީ ރޯކޮށްލި މީހުން އީރާނުން ޖަލަށްލައިފި\n06 ނޮވެމްބަރ 2016 - 14:58\nސައުދީ އެމްބަސީ އަށް ހަމަލާ ދިނީ މަޝްހޫރު ޝިއައީ ދީނީ އިލްމުވެރިއެއް ކަމަށްވާ ނިމްރު އަލް ނިމްރުގެ މައްޗަށް ސައުދީން ޖެނުއަރީ މަހު މަރުގެ އަދަބު ދިނުމާ ގުޅިގެން އުފެދުނު ހިތްހަމަ ނުޖެހުމުގަ އެވެ. ހަމަލާ ދިން ބައެއް މީހުން ހަ މަސް ދުވަހަށް، ތިން މަސް ދުވަހަށް ޖަލަށް ހުކުމްކުރި އިރު އަނެއް ބައި މީހުންގެ މައްޗަށް ކުށް ސާބިތު ނުވާތީ ވަނީ ދޫކޮށްލައިފަ އެވެ. އީރާނުން ހުކުމް އިއްވީ ކިތައް މީހުންގެ މައްޗަށް ކަމެއް ނޭނގެ އެވެ.\nއެމްބަސީ އަށް ހަމަލާ ދިނުމުގެ ތުހުމަތުގައި ޖުލައި މަހު ވަނީ 21 މީހުން ކޯޓަށް ހާޒިރުކޮށްފަ އެވެ. އަދި އިތުރު 27 މީހެއްގެ މައްޗަށް ވެސް ދައުވާ ކުރަން ނިންމާފައިވީ ނަމަވެސް އެ މީހުންނާ ބެހޭ މައުލޫމާތު ވެސް ހާމަކޮށްފައެއް ނުވެ އެވެ.\nސައުދީ އެމްބަސީ އަށް ދިން ހަމަލާ ވަނީ އީރާނުގެ އެންމެ އިސް ފަރާތްތަކުން ވެސް ކުށްވެރިކޮށްފަ އެވެ. އޭގެ ތެރޭގައި ރޫހީ ލީޑަރު އާޔަތުﷲ އަލީ ޚާމަނާއީ ވެސް ހިމެނެ އެވެ.\nއެމްބަސީ އަށް ދިން ހަމަލާއާ ގުޅިގެން ދެ ގައުމުގެ ގުޅުން ވަރަށް ބޮޑަށް ގޯސްވެ، އެންމެ ފަހުން ވަނީ ސިޔާސީ ގުޅުން ވެސް ކަނޑާލައިފަ އެވެ. އަދި އީރާނުގެ ހައްޖުވެރިން މި އަހަރު ސައުދީ އަށް ދަތުރުކޮށްފައެއް ވެސް ނުވެ އެވެ.\nއިތުރު ލިޔުންތައް މެދު އިރުމަތި ސައޫދީ އަރަބިއްޔާ އީރާން ޝީއާ-ސުންނީ ހަމަނުޖެހުން ޖަލުތައް


Ufan dhuvahu Rishmeege wish list furihama vejje\nރިޝްމީ މިރޭ އެވޯޑާ ހަވާލުވަނީ -- ސަލްވީން | އަވަސް\nދިވެހި ސިނަމާގެ ރިޝްމީ ރަމީޒަށް ރެއަކީ ބޮޑު ރެއެކެވެ. ރިޝްމީ އާއި ރަވީ އުފެއްދި ފިލްމު ވިޝްކާ އޮތީ ގިނަ ކެޓަގަރީތަކުން ނޮމިނޭޓްވެފަ އެވެ. ފަހަރަކު އެވޯޑެއް އިއުލާން ކުރަމުން ގޮސް ތިން ގަޑިއިރުގެ ދިގު ހަފުލާ ނިންމާލި އިރު ހަތް އެވޯޑެއް އެ ފިލްމުން ގެންދިޔަ އެވެ.\nރިޝްމީއަށް އެންމެ މޮޅު އެކްޓަރުގެ އެވޯޑު ކާމިޔާބުކޮށް އޭނާގެ "ވިޝް ލިސްޓު" އެންމެ ފަހުން ކާމިޔާބު ކުރީ އެވެ. އަދި މި އުފާވެރިކަން ދެގުނަ ކޮށްދިނީ މިރެއަކީ އޭނާގެ އުފަންދުވަހަށް ވުމުންނެވެ.\nރިޝްމީގެ 34 ވަނަ އުފަންދުވަސްވީ ކޮންމެހެންވެސް ފާހަގަކުރަންޖެހޭ އުފާވެރި ދުވަހަކަށެވެ. ރޭގެ ހަފުލާގައި ވިޝްކާއަށް އެވޯޑެއް ލިބުނު ކޮންމެ ފަހަރަކު އެ ފިލްމުގެ ޕްރޮޑަކްޝަންގައި އިސްކޮށް އުޅުނު ރިޝްމީއަށް ތަހުނިޔާ ކިޔެވެ. އުފަންދުވަހުގެ ތަހުނިޔާ ކިޔަމުން ގޮސް އެންމެ ފަހުން އެންމެ މޮޅު އަންހެން އެކްޓަރުގެ އެވޯޑުގެ ތަހުނިޔާ ވެސް ހުރިހާ ތަރިން ކިޔެވެ. މި އެވޯޑު ރިޝްމީ ހޯދީ ނިއުމާ މުހައްމަދުގެ އަތުންނެވެ.\nއެވޯޑު ލިބުމާއެކު ފިލްމީ ދާއިރާއިން ކުރިއަށްދާން ފުރުސަތު ފަހިކޮށްދިން ކަމަށްޓަކައި ރިޝްމީވަނީ އޭނާގެ މަންމަ އާއި ބައްޕައަށް ޝުކުރު އަދާ ކޮށްފަ އެވެ. އަދި މުޅި ފިލްމުގެ ކްރޫއަށް ޝުކުރު އަދާކޮށް އެންމެ ހާއްސަ ޝުކުރު އޮތީ ފިރިމީހާ ރަވީ އަށެވެ.\nފިލްމުގައި ފެނުނު "ވިޝްކާ" ގެ ކެރެކްޓާ ލިޔެދިން އަބްދުﷲ ވިޝާމްގެ ނަން ފާހަގަކުރި އެވެ. އެވޯޑު ލިބުނީ އޭނާ އުފެއްދި އެ ކެރެކްޓާގެ ސަބަބުން ކަމަށް ރިޝްމީ ފާހަގަކުރި އެވެ.\nރިޝްމީ އެވޯޑާ ހަވާލުވަނީ -- ފޮޓޯ: އަވަސް\nއަދި އޭނާގެ "ވިޝް ލިސްޓު" ގައި ހުރި ހުރިހާ އެއްޗެއް މިހާރު ފުރިހަމަވީ ކަމަށް ބުންޏެވެ. މި އެވޯޑު އޭނާ ހާސިލް ކުރީ އޭނާގެ އެއްބަނޑު ކުޑަކޮއްކޮ މަރިޔަމް އައްޒަ އާއި މަރިޔަމް މަޖުދާގެ އިތުރުން ނުޒުހަތު ޝުއައިބު އާ ވާދަކޮށެވެ. އައްޒަ ދެ ފިލްމަކުން ރިޝްމީ އާ ވާދަ ކުރި އެވެ. ކޮއްކޮ ބަލިކޮށް އެވޯޑު ގެންދިޔަ އިރުވެސް ދެބެންގެ ކިބައިން ރުޅިވެރިކަމެއް ނުފެނެ އެވެ. އެވޯޑު ބަލާ ސްޓޭޖަށް ދިޔައިރު އައްޒަ ވަނީ ރިޝްމީ އަށް ޝުކުރު އަދާކޮށްފަ އެވެ.\n"ވިޝްކާ" ފިލްމުން ސާކް ފިލްމް އެވޯޑްސް 2017 ގައި އެންމެ މޮޅު ބަތަލާގެ އެވޯޑުވެސް ލިބުނެވެ. އަދި ސާކުގައި ރިޝްމީ ހޯދި މި ކާމިޔާބީ އަގުވަޒަންކޮށް 2017 ގައި ބޭއްވި ދިވެހި ފިލްމު އެވޯޑުގައި ވެސް ހަނދާނީ ފިލައެއް ދިނެވެ.\nގައުމީ ފިލްމް އެވޯޑްސް އައިޝަތު ރިޝްމީ


ދެ މަސް ފަހުން މިރިޔަންދޫ ރަސްމީކޮށް ހުޅުވައިފި\nބ. މިރިޔަންދޫގައި ތަރައްގީކުރި ވެސްޓިން މޯލްޑިވްސްގެ ރިސޯޓް\nއިޓަލީގެ މަޝްހޫރު ޑިޒައިން ސްޓޫޑިއޯއެއް ކަމަށްވާ ޕެލާ އެސޯސިއާޓީ އިން ޑިޒައިންކޮށްފައިވާ އެންމެ މަތީ ފެންވަރުގެ ވެސްޓިން މޯލްޑިވްސް ރިސޯޓް ރަސްމީކޮށް ހުޅުވައިފި އެވެ.\nބ. މިރިޔަންދޫގައި ތަރައްގީކުރި ރިސޯޓް ރަސްމީކޮށް ހުޅުވުމަށްފަހު އެ ރިސޯޓް ހިންގާ މެރިއޮޓް އިންޓަނޭޝަނަލް އޭޝިޔާ ޕެސިފިކްގެ ވައިސް ޕްރެޒިޑެންޓް އޮފް މާކެޓިން މައިކް ފުލްކާސަން، ބީމް ޓްރެވަލްގައި ވިދާޅުވީ ވެސްޓިން މޯލްޑިވްސް މިރިއަންދޫ ރިސޯޓް ހުޅުވިގެން ދިއުމަކީ އެ ކުންފުނީގެ ޕޯޓްފޯލިއޯ އަށް ލިބުނު ވަރަށް ބޮޑު ކުރިއެރުމެއް ކަމަށެވެ.\n“މިއީ ޗުއްޓީގައި އުޅޭއިރު ވެސް ސިއްހަތަށް ބަލައިގެން އުޅޭ ގެސްޓުންނަށް ޚާއްސަ ތަނެއް،” އޭނާ ވިދާޅުވި އެވެ.\nމިރިޔަންދޫ ވަނީ މީގެ ދެ މަސްކުރިން ޓޫރިސްޓުންނަށް ހުޅުވާލައިފަ އެވެ. އަދި މިހާތަނަށް އެ ރިސޯޓުގައި ޗުއްޓީ ހޭދަކުރި މީހުން ވަރަށް ބޮޑަށް ލޯބިޖެހިފައިވާކަން އެ ރިސޯޓްގެ ފޭސްބުކް ޕޭޖަށް ކޮށްފައިވާ ރިވިއުތަކުން ފާހަގަ ކުރެވެ އެވެ.\nމިއަތޮޅު ދަރަވަންދޫން ފުރައިގެން ވިއްސަކަށް މިނެޓުން ދެވޭ ހިސާބުގައި އޮންނަ ރަށަކީ ސްރީލަންކާގެ އެންމެ ބޮޑު އިންވެސްޓްމަންޓް ބޭންކް، އޭޝިއާ ކެޕިޓަލް ޕަބްލިކް ލިމިޓެޑާއި ޖަޕާނުގެ މެއިލް އޯޑާ ކުންފުނި ބެލޫނާ ކޮމްޕެނީ ލިމިޓެޑު ހިއްސާވެގެން ތަރައްގީކުރާ ރިސޯޓެކެވެ.\nމިއީ ޔުނެސްކޯ ބަޔޮސްފިޔާ ރިޒާވް، ބ. އަތޮޅުގައި މިއަހަރު ހުޅުވި ދެވަނަ ރިސޯޓެވެ. މި ރިސޯޓާއެކު މިއަތޮޅުގައި ޖުމްލަ 16 ރިސޯޓު މިހާރު ހިންގަމުންދެއެވެ. އަދިވެސް އިތުރު ރިސޯޓްތައް އަންނަނީ ތަރައްގީކޮށް ހުޅުވަން ތައްޔާރުވަމުންނެވެ.


24 gadi iru hulhuvaafai hunnaanee Stelco kairee hunna shed\n24 ގަޑިއިރު ހުޅުވާފައި ހުންނާނީ ސްޓެލްކޯ ކައިރީ ހުންނަ ޝެޑް\nޕެޓްރޯލް ޝެޑެއްގައި ކިޔޫ ހަދާފައި: -- ފޮޓޯ: އަވަސް\nއިމްޕޯޓް މުދަލުގެ ވިޔަފާރިކުރުމުގެ ގަވާއިދާށް ގެނައި އިސްލާހުގައި ބުނެފައިވާ ގޮތުން، މިއަދުން ފެށިގެން ރާއްޖޭގެ މީހުން ދިރިއުޅޭ ރަށްރަށުގައި ހިންގާ ޕެޓްރޯލާއި ޑީސަލް ވިއްކާ ތަންތަން 24 ގަޑި އިރަށް ހުޅުވާފައި ބެހެއްޓިދާނެ އެވެ.\nއެ އިސްލާހު މިއަދު ގެޒެތްކޮށްފައިވާތީ، މިއަދުން ފެށިގެން މި ގަވާއިދަށް އަމަލުކުރަން ފަށާނެ އެވެ. ޕެޓްރޯލް ޝެޑްތައް މިހާރު ހުޅުވަނީ، ހެނދުނު 9:00 އިން ރޭގަނޑު 11:00 އަށެވެ. އަދި ހުކުރު ދުވަސްދުވަހު ހެނދުނު ވަގުތުތަކުގައި އެތަންތަން ހުންނަނީ ބަންދުކޮށްފަ އެވެ.\nއެފްއެސްއެމް އިން ބުނީ، ރައްޔިތުންނަށް ފަސޭހަކަމާއެކު ތެޔޮ ލިބޭނެ އިމްތިޒާމް ހަމަޖެއްސުމުގެ ގޮތުން މިއަދުން ފެށިގެން އެފްއެސްއެމްގެ އީޒީފިލް ޝެޑް އެކެއް 24 ގަޑިއިރަށް އެސްޓީއޯގެ އިރުޝާދުގެ ދަށުން ހުޅުވާފައި ހުންނާނެ ކަމަށެވެ.\nވިޔަފާރީގެ ހިދުމަތްދޭ ތަންތަން 24 ގަޑިއިރަށް ބަދަލުކުރުމަކީ ރައީސް އިބްރާހިމް މުހައްމަދު ސޯލިހްގެ ސަރުކާރުގެ 100 ދުވަހުގެ އަމާޒްތަކުގެ ތެރޭގައި ހިމެނޭ އެއް ކަންތަކެވެ. ޕެޓްރޯލް ޝެޑުން ހިދުމަތްދޭ ވަގުތުތައް ކުޑަވެ، ޕެޓްރޯލް އެޅުމަށް ދިގު ކިޔުތަކެއް އޮންނަ މައްސަލައިގައި އާންމުންގެ ޝަކުވާ ވަރަށް ބޮޑެވެ.\nއެސްޓީއޯ ރައީސް ސޯލިހުގެ 100 ދުވަސް


Dhagandey Ge Mi Photo Ah Bodu Samaalu Kameh! - Vaguthu\nދަގަނޑޭގެ މި ފޮޓޯއަށް ބޮޑު ސަމާލުކަމެއް!\n6 މަސް ކުރިން ( އޮގަސްޓް 14, 2019 )\nރާއްޖޭގައި އުފެދުނު އެންމެ ކުޅަދާނަ ފުޓުބޯޅަ ކުޅުންތެރިޔާ، އަލީ އަޝްފާގު (ދަގަނޑޭ)ގެ ވާހަކަ ގިނަ ދުވަސްކޮޅެކެވެ. މީގެ ކުރިންވެސް ދަގަނޑޭއަކީ ރާއްޖޭގެ އެންމެ ގިނަ ބަޔަކު ފަހުރުވެރިކަމާއެކު ދެއްކި ވާހަކައެކެވެ. އެހެން ނަމަވެސް މިއަދު އެތައް ބަޔަކު ވާހަކަ ދައްކަނީ އޭނާގެ ދިފާއުގައެވެ. އޭނާގެ އުމުރުން 33 އަހަރު ނަމަވެސް، ގައުމީ ޓީމަށް ނަގަން ޖެހޭ ކަމުގެ ވާހަކަތަކެވެ.\nގައުމީ ޓީމުގެ ކޯޗު، ޕީޓާ ސެގަޓާއި ދަގަނޑޭއާ ދެމެދު ނުތަވަސްކަން އުފެދުނީ މިދިޔަ އަހަރު ތެރޭގައެވެ. އެވާހަކަތައް އެތައް ގޮތަކުން ދެއްކިއްޖެއެވެ. ދަގަނޑޭއަށް ސާފް ޗެމްޕިއަންޝިޕެއް ގެއްލި، މާފަށްވެސް އެދުނުއިރު، އެ މައްސަލަތައް ހައްލުވީ ކަމަށް ބެލެވުނެވެ. އެހެން ނަމަވެސް ކަންވީ އެހެނެއް ނޫނެވެ. ވޯލްޑް ކަޕްގެ ކޮލިފިކޭޝަންގެ މުހިއްމު ދެ މެޗަކަށް އެކުލަވާލި ސްކޮޑުގައިވެސް ދަގަނޑޭ ހިމަނާފައެއް ނުވެއެވެ. ކޯޗު ބުނެފައި ވަނީ ދަގަނޑޭ ނުހިމެނީ އުމުރުން މާ ދޮށިވުމުން ކަމަށެވެ.\nދަގަނޑޭއާއި މުހައްމަދު އާރިފް (ބަކާ)އަށް އިޝާރާތްކޮށް ކޯޗު ބުނީ، ވޯލްޑް ކަޕް ކޮލިފިކޭޝަން ނިމޭއިރު، އެދެކުޅުންތެރިންވެސް ތިބޭނީ އުމުރުން 38 އަހަރު ވެފައި ކަމަށެވެ. އެކަމުގެ ތެރެއިން ކޯޗު ބުނީ ސްކޮޑަށް ނުނެގުމުން ބަކާ ގުޅިކަމަށެވެ. އެކަމަށް އެތައް ބައެއްގެ ސަމާލުކަން ހުއްޓިފައި ވަނިކޮށް، ބަކާ ވަނީ އެކަން ދޮގުކޮށްފައެވެ. ކޯޗަށް ބަކާ ކުރި ކޯލެއްގެ ވާހަކަވެސް ފުޓުބޯޅަ އާއިލާގެ ތެރޭގައި ދެކެވެމުންދާ ދަނޑިވަޅެއްގައި ދަގަނޑޭގެ ފޭން ބޭސްއަށް މީސް މީޑިއާ މެދުވެރިކޮށް ދައްކާލީ ފޮޓޯގައި ދަގަނޑޭ ފެންނަނީ ފޯނެއްގައި ހުންނަ ތަނެވެ.\nއެއްވެސް ކެޕްޝަނަކާ ނުލާ ދަގަނޑޭ މީސް މީޑިއާއަށް ދޫކޮށްލި ފޮޓޯއިން ގިނަ ބަޔަކަށް ދޭހަވީ ބަކާއާއި ކޯޗުގެ ފޯން ކޯލް ވާހަކައެވެ. ދަގަނޑޭއަށް ހިތްވަރު ދިނުމުގެ މެސެޖުތަކާއެކު އެ ފޮޓޯއަށް ކޮށްފައިވާ ކޮމެންޓްތަކުގައި ސްކޮޑަށް ނުނެގުމުން ކޯޗަށް ގުޅަނީތޯވެސް އަހާފައިވެއެވެ.\nއޮގަސްޓް 14, 2019 14:17\nކޯޗޫ... އެހެންވިއްޔާާ އަޝްފާޤަށާއި ބަކާ އަށް 65 ގެ އެލަވަންސް ހަމަޖައްސާ..! އެހެންޏާފަހެ ، މިއުޅެނީ މިމީހުންމުސްކުޅިވިއިރުވެސް މެފެންވަރުބަޔަކު ނުއުފެދިގެން....\nއޮގަސްޓް 14, 2019 15:29\nއޮގަސްޓް 14, 2019 15:31\nދަގަނޑޭ، ކަލޭ ގޭގަ އޮވެގެން ކުޑައިރުގެ ފޮޓޯ މީޑީޔާއައް ލާނެކަމެއް ނެތް. ކަލޭ ތީ ބޮޑު ވައްހާބީގަނޑެއްނު. ކަލޭދެން ގިނައިރު މިސްކިތްތެރޭ އުޅޭ.\nއޮގަސްޓް 14, 2019 21:21\nކަލޭމެންނަށް މީހަކު ސުންނަތަށް އުޅެންޔާ އެވަނީ ވައްހާބީ އަކަށް. މިއަކީ ވަގުތީ ތަނެއްކަން ނޭގޭތަ؟ އާޙިރަތުގައި އޮންނާނީ އެމީހަކު ކުރި ހެޔޮކަމެއް.\nއޮގަސްޓް 14, 2019 22:25\nއެއީ މާތް ﷲގެ ނަންފުޅެއްކަން ކަލެއަށް ނޭންގޭތަ. ދެން ބުނޭ ﷲ އެއީ ކާކުހޭ\nއޮގަސްޓް 14, 2019 23:22\nބަލަ ކަލެއައް އެނގޭތަ ވައްޙާބަކީ އަހަރެންވެސް އަދި ކަލޭވެސް ޚަލްޤްކުރެއްވި އިލާހައް ނިސްބަތްވާ އެކަލާނގެ މަތިވެރި ކަލިމަފުޅެއް! ތަންދޮރު ވަކިނުވެގެން އުޅޭއިރު އަދި މީހުންނަށް އެބަ އެޗެހިކިޔައެއްނު\nއޮގަސްޓް 14, 2019 17:09\nކޯޗާ ދެކޮޅަށް އަޑުއުފުލާނެ ބަޔަކު ނެއްތަ؟\nއޮގަސްޓް 14, 2019 17:10\nވެދާނެ ކޯޗްއަށް އޭނާގެ އުމުރު ނޭގެނީ ކަމަށް ބަކާޔާ އޝްފާގު މުސްކުޅި ވީ ކޯޗަށްވުރެ ނުކުޅެވޭ ވަރަކަށް ނޫން އެއާކޯޗް އަށް ނޭގުނީ\nއޮގަސްޓް 14, 2019 18:28\nދަގޭ ކޮންއިރަކު އެއޮށްބޮޑު ތުނބުޅި ދުއްވާލީ؟\nޓީމް ނަގާނީ ކޯޗް ސަޕޯޓަރުންނާ މީޑިޔާ އަކުންނޫން ކޮންމެ ފުޓްބޯޅަ ކުޅުންތެރިޔަކު ނެގިޔަސް ކާމިޔާބެއް ނުލިބޭނެ ވަރަށް ސާފްކޮން މިބުނީ ގައުމީޓީމް މިފަހަރު ކުޅޭ ދެމެޗްންވެސް ވާނި ބަލި\nއޮގަސްޓް 15, 2019 01:24\nޚޮން ދަގަނޑެއްތަ ތީ މިހާރު ބޭކާރު މީހެއް ތިކަހަލަ ބައިވަރު ތައުލީމީ ދަނގަޑޭތައް ބައިވަރު ތީ މީޑިއާ ދެކެވެސް ބިރުގަންނަ ވާހަކަ ނުދެކެވޭ ދަގަނޑެއް\nޓުނބުޅ ހުރީމަ ނިމުނީތޯ


ގޯލްޑެން ފުޓްސަލް ޗެލެންޖް: ގަން ޒޯން ޗެމްޕިއަންކަން ހޯދިއިރު ދާންދޫ ކަޓައިފި\nލ. ގަން ފުޓްސަލް ޓީމު ޒޯން ޗެމްޕިއަން ތައްޓާއެކު. - ފޮޓޯ: ގޯލްޑެން ފުޓްސަލް އެސޯސިއޭޝަން\nގޯލްޑެން ފުޓްސަލް ޗެލެންޖުގެ ޒޯން ހައެއްގެ ޗެމްޕިއަންކަން މިދިޔަ އަހަރުގެ ރަނަރަޕް ލ. ގަން ހޯދިއިރު މުބާރާތަށް ދުރާލާ ތައްޔާރުވެ މޮޅު ކުޅުމެއް ދައްކަމުން އައި ގއ. ދާންދޫ މުބާރާތުން ކަޓައިފި އެވެ. ގަމާ އެކު ޒޯން ހަޔަކުން ފައިނަލް ބުރުގެ އަނެއް ޖާގަ ހޯދީ ގދ. އަތޮޅުގެ ޗެމްޕިއަން މަޑަވެލި ފުޓްސަލް ޓީމެވެ. މި ޒޯނުގައި ދެން ވާދަކުރީ ގއ. އަތޮޅުގެ ރަނަރަޕް ކޮނޑޭ އެވެ.\nޒޯން ހައެއްގައި ރޭ ގަން ވަނީ 10-0 ގެ ބޮޑު ތަފާތަކުން ކޮނޑޭ ބަލިކޮށްފަ އެވެ. މިއީ މުބާރާތުގައި މިހާތަނަށް ޓީމަކުން ނެރުނު އެންމެ ތަފާތު ބޮޑު ނަތީޖާ އެވެ. ރޭގެ މެޗުގައި ގަމުގެ 10 ގޯލުގެ ތެރެއިން މުހައްމަދު މުސްލިހް ވަނީ ފަސް ގޯލު ޖަހައި މެޗުގެ މޮޅު ކުޅުންތެރިޔާގެ މަގާމް ހޯދައިފަ އެވެ. މުސްލިހުގެ އިތުރުން ގަން ޓީމަށް ގޯލު ކާމިޔާބުކޮށްދިނީ ހުސައިން ޝަރީފް (އޮންލީ) އާއި އަލީ ޝާމިސް (ތޮއްޕޭ) އަދި ހުސައިން ނާޝިދު އެވެ. އޮންލީ ވަނީ މެޗުގައި ދެ ގޯލު ޖަހައިފަ އެވެ. މީގެ އިތުރުން ކޮނޑޭ ޓީމުގެ ނަސްރު މުހައްމަދު ދީދީ އަތުން ރޭ ވަނީ ބައިކޮޅަށް ގޯލެއް ވަދެފަ އެވެ.\nMaafannu & L.Gan Futsal Team are the champions of Zone 8 &6respectively! 🏆🏆Golden Futsal Association #GoldenFutsalChallenge2019\nPosted by Fahuminet on Tuesday, October 8, 2019\nފައިނަލް ބުރުގެ ޖާގައެއް ހޯދުމަށް ދާންދޫ މޮޅުވާން މަޖުބޫރު މެޗުގައި މަޑަވެލި ޓީމާއި ބައްދަލުކުރި މެޗު ނިމުނީ 2-2 އިން އެއްވަރުވެގެންނެވެ. ރޭގެ މެޗުގައި ފުރަތަމަ ލީޑު ނެގީ ދާންދޫންނެވެ. އެކަމަކު ފުރަތަމަ ހާފު ނިމުމުގެ ކުރިން ލިބުނު ހިލޭ ޖެހުމަކުން މަޑަވެލި ޓީމުން ނަތީޖާ ހަމަހަމަކުރި އެވެ. މެޗުން މޮޅުވާން މަސައްކަތްކުރި ދާންދޫ ޓީމުން ދެ ވަނަ ހާފުގައި މުޅިންހެން ކުޅުނީ ކުރިއަށް ޖެހިގެންނެވެ. އެކަމަކު މަޑަވެލި ޓީމުން ބޮޑަށް ބެލީ މެޗު އެއްވަރުކޮށްލައިގެން ފައިނަލް ބުރަށް ކޮލިފައިވުމުގެ ފުރުސަތު ހޯދުމަށެވެ. މެޗުގެ ފަހުކޮޅު ދާންދޫން އުފެއްދި ހަމަލާއެއްގައި އެޓީމުން ލީޑު ނެގުމުން ފައިނަލް ބުރަށް އެޓީމު ކޮލިފައިވާނެކަމަށް ބެލެވުނެވެ. އެކަމަކު މެޗުގެ ފަހު މިނެޓުގައި މަޑަވެލި ޓީމުން ދެ ވަނަ ގޯލު ޖަހައި މެޗުގެ ނަތީޖާ ހަމަހަމަކުރި އެވެ. މެޗުގައި ދާންދޫ ޓީމަށް ގޯލުތައް ޖަހައިދިނީ މުހައްމަދު އަބްދުއްސައްތާރު އާއި އިސްމާއީލް ނަސީރު އެވެ. މަޑަވެލީގެ ދެ ގޯލު ކާމިޔާބުކޮށްދިނީ ނާއިފް ޝަފީގް އާއި ފާއިގް ޝަފީގް އެވެ. މެޗުގެ މޮޅު ކުޅުންތެރިޔާގެ މަގާމް ހޯދީ މަޑަވެލި ޓީމުގެ ނާއިފް އެވެ.\nZone6Winner: L.Gan Futsal Team 🥇Zone6Runner-up: Madaveli Ratu Team 🥈Golden Futsal Association #GoldenFutsalChallenge2019\nޒޯން ހައެއްގެ މެޗުތައް ނިމުނުއިރު ގަން ޗެމްޕިއަންކަން ހޯދީ ކުޅުނު ތިން މެޗުން ވެސް މޮޅުވެ ނުވަ ޕޮއިންޓް ހޯދައިގެންނެވެ. ދެ ވަނަ ލިބުނު މަޑަވެލި ޓީމަށާއި ދާންދޫއަށް ވަނީ ހަތަރު ޕޮއިންޓް ލިބިފަ އެވެ. އެކަމަކު ފައިދާ އެއް ގޯލު އިތުރުވެ ފައިނަލް ބުރުގެ ޖާގަ މަޑަވެލި ޓީމުން ވަނީ ކަށަވަރުކޮށްފަ އެވެ. މި ޒޯނުގެ ފުލަށް ދިޔައީ ކުޅުނު ތިން މެޗުން ވެސް ބަލިވި ކޮނޑޭ އެވެ. ޒޯން ހައެއްގެ މޮޅު ކުޅުންތެރިޔާގެ މަގާމާއި އެންމެ ގިނަ ގޯލު ޖެހި ކުޅުންތެރިޔާގެ މަގާމް ހޯދީ ގަން ޓީމުގެ މުސްލިހް އެވެ.\nGolden Futsal Challenge 2019Zone6Best Player : MOHAMED MUSLIH (GAN)#GFA#AlliedInsuranceCompany#CopierPlus…\nPosted by Golden Futsal Association on Monday, October 7, 2019\nމިދިޔަ އަހަރު ވެސް މި ޒޯނުގެ ޗެމްޕިއަންކަން ހޯދީ ގަމެވެ. އެޓީމުގެ ފަހަތުން މިދިޔަ އަހަރު ދެ ވަނަ މަގާމް ހޯދައި ފައިނަލް ބުރަށް ހޮވުނީ ދާންދޫ އެވެ. ޒޯން ޗެމްޕިއަންކަން ހޯދި ގަން ގަދަ 16 ގައި ވާދަކުރަން ޖެހޭނީ ޒޯން ފަހެއްގެ ރަނަރަޕްއާ އެވެ. ޒޯން ފަހެއްގައި ހިމެނެނީ ތ. ތިމަރަފުއްޓާއި، ފ. ނިލަންދޫ އަދި ދ. ކުޑަހުވަދޫ އެވެ. މިހާރު ނަތީޖާތައް ނުކުމެފައިވާ ގޮތަށް ބަލާއިރު ފައިނަލް ބުރުގައި ގަމާއި ދެކޮޅަށް ނުކުންނަން ޖެހޭނެ ކަމަށް ބެލެވެނީ ނިލަންދޫ އެވެ. ޒޯން ހައެއްގެ ރަނަރަޕް މަޑަވެލި ގަދަ 16 ގައި ވާދަކުރަން ޖެހޭނީ އައްޑޫ ސިޓީ އާއި ފުވައްމުލައް ހިމެނޭ ޒޯން ހަތެއްގެ ޗެމްޕިއަންކަން އޮޓަމެޓިކުން ލިބުނު މަރަދޫއާ އެވެ.\nމި އަހަރުގެ މުބާރާތުގައި 66 ޓީމަކުން ބައިވެރިވިއިރު މިހާރު ކުރިއަށްދަނީ ޒޯން ބުރުގެ ފަހު މެޗުތަކެވެ. މި އަހަރުގެ މުބާރާތުގެ ސްޕޯޓްސް މީޑިއާ ޕާޓްނަރަކަށް ހަމަޖައްސާފައިވަނީ “ފަހުމިނެޓް” އެވެ. އަދި، މުބާރާތުގެ ހުރިހާ މެޗެއް ހާފް ކޯޓް މޯލްޑިވްސް އިން އަންނަނީ ވަގުތުން ގެނެސްދެމުންނެވެ.\nގޯލްޑެން ފުޓްސަލް ޗެލެންޖު 2019\nއެމްޕީ ޔައުގޫބް: ދެގޮތެއް ނުވެ ދާންދޫގެ ގޯލް ބެލެހެއްޓުމުގައި! ގޯލްޑެން ފުޓްސަލް ޗެލެންޖު: ޒޯން ބުރުގެ ކުޅުން ފަށައިފި ގޯލްޑެން ފުޓްސަލް ޗެލެންޖް: ހާއްޕެގެ ހެޓްރިކުން އިނގުރައިދޫ ފައިނަލް ބުރަށް\nސްޕެއިން ޓީމުގައި ރެއާލް މެޑްރިޑާއި ބާސެލޯނާގެ ނުފޫޒު ކުޑަވަނީ!\nގޯލްޑެން ފުޓްސަލް ޗެލެންޖް: ކުއާޓާ ފައިނަލުގައި ވާދަކުރާ ޓީމުތައް ޔަގީންވެއްޖެ\nޗެމްޕިއަން މާފަންނު ކަޓުވާލައި އޮމަދޫ ކުއާޓާ ފައިނަލަށް\nހޭންވޭރާ ދެކޮޅަށް ކުޅެން ޖެހުމަކުން ހާހެއް ނުވޭ: ތިމަރަފުށި


BREAKING NEWS: Dhivehi Anhen Teacher Eh Dharivarakah Jinsee Goana Kuri Massala Eh Balan Fashaifi - Vaguthu\n4 ގަޑިއިރު ކުރިން ( ޖޫން 10, 2021 )\nމާލެ އިން އުތުރުގެ ރަށެއްގައި ދިވެހި އަންހެން ޓީޗަރަކު ފިރިހެން ދަރިވަރަކަށް ޖިންސީ ގޯނާ ކުރި މައްސަލައެއް ބަލަން ފަށައިފިއެވެ.\nފުލުހުން ވިދާޅުވީ އިތުބާރުހުރި މަގާމެއްގައި ހުރެ 16 އަހަރުގެ ފިރިހެން ކުއްޖަކަށް 25 އަހަރުގެ އަންހެނަކު ޖިންސީ ގޯނާކުރިކަމަށް ތުހުމަތުކުރެވޭ މައްސަލައެއް އިއްޔެ ފުލުހުންނަށް ހުށަހަޅާފައިވާ ކަމަށެވެ.\nމިމައްސަލައިގައި އިތުރު ކުދިންތަކެއް ވެސް ތުހުމަތު ކުރެވޭ މީހާގެ ސަބަބުން ޖިންސީ ހާނިކައަށް ހުށަހެޅިފައިވާ ކަމަށް ބެލެވޭ ކަމުގައި ފުލުހުން ވިދާޅުވިއެވެ.\n"ވަގުތު" އަށް އެރަށުން މައުލޫމާތު ދިން މީހަކު ބުނީ މައްސަލަ ފެންމަތިވީ އަންހެން ދަރިވަރުންތަކެއް ފިރިހެން ދަރިވަރެއްގެ ފޯނު ބެލިއިރު އެފޯނުގައި ޓީޗަރު އެދަރިވަރަށް ފޮނުވާފައި ހުރި ފޮޓޯތަކެއް ހުރުމުންނެވެ.\nމިހާތަނަށް ލިބިފައި ހުރި މައުލޫމާތައް ބަލާއިރު ތިން ފިރިހެން ދަރިވަރަކަށް އަންހެން ޓީޗަރުގެ ފަރާތުން ޖިންސީ ގޯނާ ލިބިފައިވާކަމަށް އެރަށުން މައުލޫމާތު ދިން މީހާ ބުންޏެވެ. އޭނާގެ ފަރާތުން ޖިންސީ ގޯނާ ލިބުނީ ގްރޭޑް ދިހައެއްގެ ދަރިވަރުންތަކަކަށް ކަމަށް ވެއެވެ.\nމިކަން ކުރި ޓީޗަރަކީ އެރަށުގެ މީހަކާއި އިނދެގެން އުޅޭ އެހެން ރަށެއްގެ މީހެކެވެ.\nމިމައްސަލަ ފެންމަތިވުމުން ފުލުހުންނާއި ޖެންޑާ މިނިސްޓްރީގެ ޓީމެއް ވަނީ އެރަށަށް ގޮސް ތަހްގީގު ފަށާފައެވެ. އަންހެން ޓީޗަރު ގޮވައިގެން މިރޭ ފުލުހުންނާއި ޖެންޑާގެ ޓީމް އެރަށުން ފުރާފައިވާ ކަމަށް ވެސް މައުލޫމާތު ލިބެއެވެ.\nނަމަވެސް ފުލުހުން ވިދާޅުވީ މިމައްސަލައިގައި އަދި މިހާތަނަށް އެއްވެސް މީހަކު ހައްޔަރުކޮށްފައި ނުވާކަމަށެވެ.\nމިމައްސަލަ އާއި ގުޅިގެން އަދި މިހާތަނަށް ޖެންޑާ މިނިސްޓްރީގެ ބަހެއް ނުލިބެއެވެ.\n16 އަހަރުގެ ކުއްޖަކަށް ޖިންސީ ގޯނާ ކުރި މައްސަލައިގައި މީހަކު ހައްޔަރުކޮށްފި\nކުޑަކުއްޖަކު ބްލެއިކްމެއިލް ކުރި މައްސަލައެއްގައި ފޮރެންސިކް ހެކިތަކެއް ހޯދައިފި\nޖޫން 10, 2021 23:36\nއަސްލުވެސް ޙަޤީޤަތުގައި ފިރިހެނުންނަށްވުރެ ގިނައިން އަންހެނުން ކުޑަކުދިންނަށް ޖިންސީގޯނާކުރަނީ މިއީ ސަމާސާ ވާހަކައެއްނޫން އަޅުގަނޑު ހުވާކޮށްފައިބުނާ ތެދެއްމިއީ\nޖޫން 10, 2021 23:39\nތިގަ އޮންނާނެ ދެފަރާތުގެ ބައިވެރިވުން 16 އަހަރުގަ ކުޑަ ކުއްޖަކަށް ނުވާނެ\nރެ އް ކ\nޖޫން 10, 2021 23:43\nގޮއްޔެ ގެ ފޮޓޯ އެއްނެތް ތަ؟\nޖޫން 11, 2021 00:15\nހާދަހާ ހަޑިކަމެކޭ ދޯ\nޖޫން 11, 2021 00:26\nއަންހެންކުދިންތައއް އެކަން ބަސްޓއްކޮށްލީ ދޯ. ސްކޫލް ދައުރުގަ ތި އުމުރުގެ ފިރިހެންކުދިން އަންހެން ޓީޗަރުންނާއި ވަރަށް ގާތްކޮށް އުޅޭނެ...\nޖޫން 11, 2021 00:57\nޖޫން 11, 2021 00:58\nޢަވަހަށް އެޓީޗަރަށް މުސާރަ ބޮޑުކުރޭ\nޖޫން 11, 2021 01:29\nފިރިހެނުންނާ އަރާ ހަމަކުރަނީ. މައްސަލައެއް ނެތެއްނު.\nޖޫން 11, 2021 02:46\nއެއީ އެހެން ރަށެއްގެ މީހެއް ކަމަށްވާތީ އެމީހާގެ ބޮލުގައި ކަމެއް އަޅުވާފައި އެރަށުން ބޭރުކުރަން އެރަށުގެ ބަޔަކު ރާވައިގެން ދައްކާ ވާހަކައަކާ ވައްތަރީ.


Arsenal Balikoh City In 11 Point Ge Lead Eh Nagaifi – adduLIVE\nއާސެނަލް ބަލިކޮށް ސިޓީން 11 ޕޮއިންޓުގެ ލީޑެއް\nJan 01, 2022, 19:56 ހަސަން ރަޝީދު\nއާސެނަލްގެ މައްޗަށް 2-1 އިން ކުރި ހޯދައި އިނގިރޭސި ޕްރިމިއާ ލީގުގެ އެއްވަނައިގައި މެންޗެސްޓަރ ސިޓީން 11 ޕޮއިންޓުގެ ލީޑެއް ނަގައިފި އެވެ.\nމި މޮޅާއެކު ލީގުގެ އެއްވަނައިގައި ސިޓީ އޮތީ 53 ޕޮއިންޓާ އެކު އެވެ. ދެވަނައިގައި 42 ޕޮއިންޓާ އެކު ޗެލްސީ އޮތްއިރު ތިންވަނައިގައި 41 ޕޮއިންޓާ އެކު އޮތީ ލިވަޕޫލް އެވެ. އާސެނަލް އޮތީ 35 ޕޮއިންޓާ އެކު ލީގުގެ ހަތަރުވަނައިގަ އެވެ.\nއާސެނަލްގެ ފަރާތުން މޮޅު ކުޅުމެއް މި މެޗުގެ ފުރަތަމަ ހާފްގައި ފެނިގެން ގޮސްފައިވާއިރު މެޗުގެ ފުރަތަމަ ގޯލު ކާމިޔާބުކޮށް ލީޑު ނެގީ ވެސް އާސެނަލް އިންނެވެ. އެގޮތުން މެޗުގެ 31 ވަނަ މިނެޓްގައި މި ގޯލު އާސެނަލް އަށް ކާމިޔާބުކޮށްދިނީ ސަކާ އެވެ.\nމި ގޯލަށްފަހު ވެސް ފުރަތަމަ ހާފްގައި އާސެނަލް އިން ސިޓީގެ ގޯލަށް ނުރައްކާ ކުރިއިރު، ދެވަނަ ހާފްގެ ކުރީކޮޅު ލިބުނު ޕެނަލްޓީއަކުން ސިޓީން ވަނީ ނަތީޖާ އެއްވަރުކޮށްދީފަ އެވެ. މި ޕެނަލްޓީ ކާމިޔާބުކޮށްދީ ސިޓީ އަށް މެޗުގެ 57 ވަނަ މިނެޓްގައި ނަތީޖާ އެއްވަރުކޮށްދިނީ ރިޔާދު މަހްރޭޒް އެވެ.\nސިޓީން ނަތީޖާ އެއްވަރުކުރިތާ މިނެޓެއް ނުވަނީސް އާސެނަލްގެ މާޓިނެއްލީ އަށް ވަނީ މުޅިން ހުސް ފުރުސަތެއް ލިބިގެން ގޮސްފަ އެވެ. ނަމަވެސް އޭނާ ފޮނުވާލި ހަމަލާ ގޯލުގެ ދަނޑީގައި ޖެހިފައި ދިޔައީ ބޭރަށެވެ. އަދި އޭގެ އިރުކޮޅެއްފަހުން ރެފްރީ ވަނީ އާސެނަލްގެ ޑިފެންޑަރު ގެބްރިއަލް އަށް ދެވަނަ ރީނދޫ ކާޑާއެކު ރަތްކާޑު ދައްކާފަ އެވެ. އޭނާ އަށް ދެވަނަ ރީނދޫ ކާޑު ދެއްކީ ސިޓީގެ ގެބްރިއަލް ޖީސެސް އަށް ކުރި ފައުލަކާ ގުޅިގެންނެވެ.\n10 ކުޅުންތެރިންނާއެކު މެޗުގެ ބާކީބައި އާސެނަލް އިން ފުރިހަމަ ކުރަން ޖެހުނުއިރު، މި މެޗުން ސިޓީ މޮޅުވި ގޯލު މެޗުގެ އިތުރު ވަގުތުގެ ތެރޭގައި ކާމިޔާބުކޮށްދިނީ އެޓީމުގެ މިޑްފީލްޑަރު ރޮޑްރީ އެވެ.\nމިއީ ލީގުގައި ސިޓީން ޖެހިޖެހިގެން ހޯދި 11 ވަނަ މޮޅު ކަމަށްވާއިރު، ލީގުގައި އެޓީމު ދެން ބައްދަލުކުރާނީ ޗެލްސީއާ އެވެ. އާސެނަލް ނިކުންނާނީ ޓޮޓެންހަމްއާ އެވެ.


COVID-19 : Hashigandu Ge Hurihaa Ley Holhi Thakakah Hamalaa Dhey - Vaguthu\nކޮވިޑް-19 : ހަށިގަނޑުގެ ހުރިހާ ލޭ ހޮޅިތަކަކަށް ހަމަލާ ދޭ!\nRed Blood cells with virus, Bacteria 3d illustration\nދުނިޔޭގެ ހުރިހާ ހިސާބެއްގައި ހަލުވިކަމާއި އެކު ފެތުރެމުން އަންނަ ކޮވިޑް-19 ވައިރަސް ޖެހުމުން ހަށިގަނޑުގެ ހުރިހާ ލޭ ހޮޅި ތަކަކަށް ވައިރަސް ހަމަލާ ދޭކަމަށް ސިވްޒަލޭންޑުގައި ދާދި ފަހުން ހެދި ދިރާސާ އަކުން ދައްކައިފިއެވެ.\nސްވިޒަލޭންޑުގެ ޔުނިވާސިޓީ އޮފް ހޮސްޕިޓަލް ޒޫރިކްގައި ކުރިއަށް ގެންދިޔަ މި ދިރާސާ އިން ހާމަވި ގޮތުގައި ވައިރަހުގެ އަސަރު ކުރަނީ ހަމައެކަނި މީހާގެ ނޭވާލާ ނިޒާމަކަށް ނޫނެވެ. ހަށިގަނޑުގެ ހުރިހާ ލޭ ހޮޅިތަކަކަށް މި ވައިރަސް ހަމަލާދެއެވެ. މީގެ ސަބަބުން ނޭވާލާ ނިޒާމުގެ އިތުރުން އެހެނިހެން ގުނަވަންތައްވެސް މަސައްކަތް ކުރުން ހުއްޓާލައި، ފެއިލްވާން މެދުވެރިވެއެވެ.\n”ވައިރަސް ފުރަތަމަ ވަންނަނީ އެންޑޮތޭލިއަމް އަށް. އެއީ ލޭ ހޮށިތައް ދިފާއު ކުރާ ސެލްތަކެއް. އެ ސެލްތަކަށް ހަމަލާދީ، ދިފާއު ނުކުރެވޭ ވަރަށް އެ ސެލްތައް ބަލިކަށި ކޮށްލާ. މީގެ ސަބަބުން ހަށިގަނޑުގައި ލޭ ދައުރުވުމުގެ މައްސަލަތައް ކުރިމަތިވޭ. އަހަރެމެން ކުރި ދިރާސާ އިން މިކަމުގެ އަސަރު ފުއްޕާމޭގެ އިތުރުން ހިތަށާއި ކިޑްނީގެ އިތުރުން އެހެނިހެން ގުނަވަންތަކަށްވެސް ކުރާކަން ވަނީ ހާމަވެފަ“ ޔުނިވާސިޓީގެ ހިތުގެ ސެންޓަރުގެ ޗެއާމަން ރުޝިޓްޒްކާ ވިދާޅުވެފައިވެއެވެ.\nރުޝިޓްޒާ އިތުރަށް ވިދާޅުވީ ދުންފަތުގެ އިސްތިއުމާލް ކުރާ މީހުންގެ ހާލު އަވަހަށް ސީރިއަސްވެގެން ދަނީ މީގެ ސަބަބުން ކަމަށް ބެލިދާނެކަމަށެވެ. އެއީ އެފަދަ ކަންކަން ކުރާ މީހުންގެ ލޭ ހޮޅިތައް ކުރީ ބައިގައިވެސް ކޮންމެވެސް ވަރަކަށް ހަލާކުވެފައި ހުރުމުންނެވެ.\nމި ދިރާސާ ހަދާފައި ވަނީ ސްވިޒަލޭންޑުގައި ވައިރަސް ޖެހުނު މީހުންގެ ނަތީޖާތައް ބޭނުން ކޮށްގެންނެވެ. މިހާރު ސައިންސްވެރިން ދަނީ މިކަން ކަށަވަރު ކުރުމަށް އިތުރު ދިރާސާތައް މިކަމާއި ގުޅޭގޮތުން ކުރިއަށް ގެންދަމުންކަން ފާހަގަކޮށްލެވެއެވެ.


ކޯވިޑް-19 : "އައު ޢާއްމު ޙާލަތުގައި4ދަންފަޅިއަށް ކިޔަވއިދޭން ޖެހިދާނެ" ކޯވިޑް-19 : "އައު ޢާއްމު ޙާލަތުގައި4ދަންފަޅިއަށް ކިޔަވއިދޭން ޖެހިދާނެ"\nކޯވިޑް-19 : "އައު ޢާއްމު ޙާލަތުގައި4ދަންފަޅިއަށް ކިޔަވއިދޭން ޖެހިދާނެ"\nކޯވިޑް-19އާ ގުޅިގެން އަންނަ އައު ޢާއްމު ޙާލަތުގައި ސްކޫލުތަކުގެ ކިޔެވުން ހަތަރު ދަންފަޅިއަކަށް ބަހާލައިގެން ކިޔަވައިދޭން ޖެހިދާނެކަމަށް އެޑިއުކޭޝަން މިނިސްޓަރ ޑރ.ޢާއިޝަތު ޢަލީ ވިދާޅުވެއްޖެއެވެ.\nރައްޔިތުންގެ މަޖިލީހުގެ ޤައުމީ ތައްޤީއާއި ތަރިކައާބެހޭ ކޮމިޓީގައި ވާހަކަފުޅުދައްކަވަމުން އެޑިއުކޭޝަން މިނިސްޓަރ ވަނީ އައު ޢާއްމު ޙާލަތުގައި ސްކޫލްތަކުގެ ކިޔެވުން ކުރިއަށް ގެންދިޔުމުގެ ޕްލޭން ހަދަމުން އަންނަކަން ފާހަގަކުރައްވާފައެވެ. މިގޮތުން މިހާރު ޔުނިސެފްގެ އެހީތެރިކަމާއެކު ކޮންސަލްޓެންޓްއެއް މެދުވެރިކޮށް މިހާރު ރާއްޖޭގެ ތަޢުލީމީ ހާލަތުގެ "ރެޕިޑް އެސިސްމެންޓް"އެއް ހަދައި "ކޯވިޑް-19 ރެސްޕޮންސް ޕެލޭން" ތައްޔާރުކޮށް ޑްރާފްޓްކުރުމުގެ މަރުހަލާގައި އޮތްކަމަށް މިނިސްޓަރ ވިދާޅުވިއެވެ.\nއައު ޢާއްމު ޙާލަތުގައި ކިޔަވައިދޭން ފެށުމުން ސްކޫލުގައި ދަރިވަރުން ހޭދަކުރާ ވަގުތު ކުޑަވާނެކަމަށާ، ގިނަ ވަގުތު ހޭދަކުރާނީ ޑިސްޓެންސް މޯޑުގައި ނުވަތަ ގައިދުރުކޮށް ކަމަށް މިނިސްޓަރ ވިދާޅުވިއެވެ. މިހާރު މާލޭގެ ގިނަ ސްކޫލްތައް ދެ ދަންފަޅިއަށް ކިޔަވައިދެމުންދާއިރު އެ ސްކޫލްތަކުގައި 2000 އަށްވުރެ ގިނަ ދަރިވަރުން ދަނީ ކިޔަވަމުންނެވެ. އެހެންނަމަވެސް މިގޮތަށް ހަތަރު ދަންފަޅިއަން ކިޔަވއިދޭން ފަށައިފިނަމަވެސް އެކުދިން ސްކޫލްގައި ކިޔަވަމުންދާނީ ދުރުދުރުގައި މޭޒުތައް ބަހައްޓައިގެންކަމަށް މިނިސްޓަރ ވިދާޅުވިއެވެ.\n"ނިއު ނޯމަލްގައި ކަން ކުރާނެ ގޮތެއް އަޅުގަނޑުމެން މިހާރު މިދަނީ މަޝްވަރާ ކުރަމުން. އަޅުގަނޑުމެންނަށް އެބަ ފެނޭ ބައެއް ސްކޫލުތަކުގައި ހަތަރު ދަންފަޅި އަށް ވެސް ގެންދަން ޖެހޭތަން. ސްކޫލުގެ ވަގުތު ވަރަށް ބޮޑުތަން ކުޑަވެގެންދާނެ. ކުދިން ފޭސްޓު ފޭސްކޮށް މުދައްރިސާ ބައްދަލުކުރާނީ މަދު ވަގުތުކޮޅަކަށް. އަނެއްބައިގައި އަޅުގަނޑުމެން ލެސަން ނަގައިދޭނީ ޑިސްޓެންސް މޯޑުން،" މިނިސްޓަރު ވިދާޅުވިއެވެ.\nމާލޭގައި މި އަހަރު އަލަށް ކިޔަވައިދޭން ފެށި އިއްޒުއްދީން ސްކޫލު ފިޔަވައި އެހެން ހުރިހާ ސްކޫލެއް ހިންގަނީ ދެ ދަންފަޅިއަށެވެ. އޭގެ އިތުރުން ހުޅުމާލޭގައި މިދިޔަ އަހަރު ކިޔަވައިދޭންފެށި ހުރަވީ ސްކޫލުގައި ވެސް ކިޔަވައިދެމުން އަންނަނީ އެއް ދަންފަޅިއަށެވެ. ރަށްރަށުގެ ގިނަ ސްކޫލުތަކެއްގެ ކިޔެވުން ވެސް ވަނީ އެއް ދަންފަޅިއަށް ބަދަލުކޮށްފައެވެ.\nމިނިސްޓަރު ވިދާޅުވީ، ރާއްޖޭގެ ގިނަ ޓީޗަރުންނަކީ ދަރިވަރުންނާ ދިމާވެގެން ނޫން ގޮތަކަށް ކިޔަވައިދޭން ތަމްރީނުވެފައިތިބި ބައެއް ނޫން ކަމަށެވެ. އާ މޯޑަކަށް ކިޔަވައިދޭން އިތުރު ތަމްރީނުތައް ބޭނުންވާކަމަށާ، އެ ތަމްރީނުތަކަށްވެސް ބޭނުންވާ ފައިސާ ހޯދުމުގެ މަސައްކަތްތައް ކުރިއަށްގެންދާކަމަށް މިނިސްޓަރ ވިދާޅުވިއެވެ.\nއަލުން ސްކޫލުތައް ހުޅުވުމުގެ ކުރިން އަތް ދޮވެވޭނެއިތުރު ވަސީލަތްތައް ސްކޫލްތަކުގައި ގާއިމްކުރަން ފަށާފައިވާކަމަށް މިނިސްޓަރ ވިދާޅުވިއެވެ. ސްކޫލްތަކުގެ ގޭޓް ކައިރިން ދަރިވަރުންގެ ހުން ބެލުމުގެ ވިސްނުންވެސް އެބަހުރިކަމަށާ އެކަމަށް ބޭނުންވާ ކަންކަން ހަމަޖައްސަން ޖެހޭކަން މިނިސްޓަރ ވަނީ ފާހަގަކުރައްވާފައެވެ.\nކޮވިޑް-19އިން ރައްކާތެރިވުމަށް ސްކޫލުތައް ބަންދުކުރިތާ ދެ މަސް ވެގެންދިޔައިރު އެކަޑަމިކް ކަލަންޑަރަށްވެސް ވަނީ ބަދަލުތަކެއް އައިސްފައެވެ. އެގޮތުން އޭ ލެވެލް އިމްތިހާނާއި އޯ ލެވެލް އިމްތިހާނު ފަސްކޮށް ފުރަތަމަ ޓާމުގެ ޓެސްޓް ވެސް ވަނީ ކުރިއަށްގެންދެވޭ ގޮތް ނުވެފައެވެ.


Ooredoo next ah viber gulhihje!\nއުރީދޫ ނެކްސްޓަށް ވައިބާ ގުޅިއްޖެ\nބޭނުންވާ މުހިންމު ގިނަ މައުލޫމާތު ތަކެއް ލިބޭ ގޮތަށް ތައާރަފުކޮށްފައިވާ "އުރީދޫ ނެކްސްޓް" ގެ ހިދުމަތަށް ވައިބާ ގުޅިއްޖެ އެވެ.\n"އުނިމާ ގްރޭންޑު" ހޮޓަލުގައި މިރޭ ބޭއްވި ރަސްމިއްޔާތެއްގައި އުރީދޫ ނެކްސްޓުގެ ހިދުމަތަށް ވައިބާ މި ތައާރަފުކޮށްދެއްވީ އުރީދޫގެ ސީއީއޯ ނަޖީބު ހާން އެވެ. ހިދުމަތް ތައާރަފު ކުރެއްވުމަށްފަހު، ނަޖީބު ވިދާޅުވީ އެ ކުންފުނިން މިއަދު ތައާރަފު ކުރާ މި ހިދުމަތްކީ ކަސްޓަމަރުންނަށް ގިނަ ފަސޭހަ ތަކެއް ލިބިގެންދާނެ ހިދުމަތެއް ކަމަށެވެ.\n"ވައިބާއަކީ މިހާރު ކޮންމެ މީހެއްގެ ފޯނުގައި ވެސް އޮންނަ ހިދުމަތެއް. އެހެންވެ މިއީ އުރީދޫގެ ކަސްޓަމަރުންނަށް ލިބިގެންދާނެ ވަރަށް ބޮޑު ފަސޭހަކަށް ވާނެ،" ނަޖީބު ވިދާޅުވި އެވެ.\n"އެންމެން ވެސް ވަރަށް ތަފާތު އެންމެން ވެސް އުރީދޫ" ގެ ނަމުގައި ހުރިހާ އުމުރުފުރާތަކުގެ މީހުންނަށް ހާއްސަކޮށް ހިދުމަތް ބައްޓަން ކުރަމުން ގެންދާ ކުންފުނިން "އުރީދޫ ނެކްސް" ގެ ހިދުމަތް ތައާރަފުކުރީ މިދިޔަ އަހަރުގެ ސެޕްޓެމްބަރު މަހު އެވެ.\nއުރީދޫ އާއި މަޝްހޫރު ސިލިކަން ވެލީ ކުންފުނީގެ "ފާސްޓްފޯވާޑް. އޭއައި" ގުޅިގެން މި ހިދުމަތް ފުރަތަމަ ތައާރަފު ކުރީ ފޭސްބުކް މެސެންޖާ އަށެވެ. މި ހިދުމަތް ބައްޓަން ކޮށްފައިވަނީ މީގައި އިންނަ ބާކޯޑު ސްކޭން ކޮށްލުމުން އުރީދޫގެ ހުރިހާ ހިދުމަތެއް ލިބޭ އެންޖޭޖްމަންޓް ޕްލެޓްފޯމެއްގެ ގޮތުގަ އެވެ.\n"ޑިޖިޓަލް ދިވެހިރާއްޖެ" އަކަށް ބަދަލު ކުރުމަށް މަސައްކަތް ކުރާ ކުންފުނިން މިރޭ ބޭއްވި ރަސްމިއްޔާތުގައި ދިވެހި ބަހުގެ އެކަޑަމީގެ ރައީސް އަޝްރަފް އަލީ ވެސް ބައިވެރިވެ ވަޑައިގަތެވެ.\nއުރީދޫންއަކީ ކުރީގެ ވަތަނިއްޔާ ޓެލްކޮމް މޯލްޑިވްސް އެވެ. ވަތަނިއްޔާއިން ރާއްޖޭގައި ހިދުމަތް ދޭން ފަށާފައިވަނީ 2005 ވަނަ އަހަރު އެވެ. އެ ކުންފުނީގެ ހިދުމަތް ފެށުމާއެކު ރާއްޖޭގެ ޓެލެކޮމް ދާއިރާއަށް އާ ގިނަ ހިދުމަތްތަކެއް ތައާރަފު ވެގެން ދިޔަ އެވެ.


އަލިފުށީގައި ބާއްވާ ކެމްޕެއިން ޖަލްސާ\nވައްކަން ކުރީމަ ވަގައް ގޮވާނަން: މުސްތަފާ\nރައީސް ޔާމިން މަގާމުން އިސްތިއުފާ ދެއްވާ،ނޫނީ ފަހުން ކުރަން ޖެހޭ ހިތާމަ މާ ބޮޑުވެދާނެ: މުހައްމާ\nއިންތިހާބު އޮޅުވައެއް ނުލެވޭނެ: މެމްބަރު ލަތީފު\n23 އޯގަސްޓް 2018 | ބުރާސްފަތި 21:56\nތިމަރަފުށީ ދާއިރާގެ މެމްބަރު މުހައްމަދު މުސްތަފާ: ވަގައް ގޮވުން ހުއްޓައެއް ނުލާނަން. ބިރަކުން ފަހަތަކަށް ނުޖެހޭނަން. ވައްކަން ކުރީމަ ގޮވާނީ ވައްގައް. ރައީސް ޔާމިނަށް ވެރިއަކަށް ކުރަން ޖެހޭ އިހްތިރާމްވެސް ނުކުރާނަން. މަޖިލިސް އޮތީ ބޮޑު ތަޅުއަޅުވާފައި.\n23 އޯގަސްޓް 2018 | ބުރާސްފަތި 23:34\nއިހަވަންދޫ ދާއިރާގެ މެމްބަރު މުހައްމަދު އަބްދުﷲ: އަލިފުށީ ރައްޔިތުން ތިބީ ރައީސް ޔާމިން އިންތިހާބުން ބަލި ކުރުމަށް ކުރެވުނު ކޮންމެ ކަމެއް ކުރަންކަން އެނގިއްޖެ. އަޅުގަނޑުމެން މި ތިބީ ހައިބަނޑާ. ކާއެތި ކޮޅެއް ހޯދަން 23 ސެޕްޓެމްބަރުގައި. މަނިކުފާނުގެ ހިމާޔާތުގައި އެއްވެސް މީހަކު ނެތް. އަވަހަށް މަގާމުން އިސްތިއުފާ ދެއްވަން ގޮވާލަން. އެހެން ނޫނީ އިންތިހާބުން ބަލިވެ ކުރިމަތިލެއްވުނު މޮޔަހިތައް އަރާވަޑައިގެންފައި\n23 އޯގަސްޓް 2018 | ބުރާސްފަތި 23:28\nދިއްދޫ ދާއިރާގެ މެމްބަރު ލަތީފު: ރައީސް ޔާމިނަށް ބުނެލަން ބޭނުން ވަނީ މި އިންތިހާބާ ނުކުޅޭށޭ. 23 ސެޕްޓެމްބަރު ވެގެން ދާނީ ރައީސް ޔާމިން ވެރިކަމުގެ ތަހްތުން ބޭރުކުރާނެ ދުވަހެއް. ރައީސް ޔާމިންގެ މަކަރާހިލާތުގައި ރައްޔިތުންނެއް ނުޖެހޭނެ.ވޯޓު އޮޅުވައެއް ނުލެވޭނެ. ވޯޓުލުމަށްފަހު ގެއަށް ވަންނާނީ އިބްރާހިމް މުހައްމަދު ސޯލިހް އިންތިހާބުން މޮޅުވިކަން އިއުލާން ކުރުމުން.\n23 އޯގަސްޓް 2018 | ބުރާސްފަތި 23:16\nއިބްްރާހިމް މުހައްމަދު ސޯލިހްގެ ސިޔާސަތުތައް ހިތްގައިމު: ހަސަން ލަތީފު\nއެމްޑީޕީގެ ޗެއާޕާސަން ހަސަން ލަތީފު: ކެންޑިޑޭޓާއި ރަނިންމޭޓަށް 125 ރަށަށް ވަޑައިގެންނެވިއްޖެ. އަޅުގަނޑަށް އެންމެ ހިތްގައިމު ސިޔާސަތަކީ ކައުންސިލްތައް ބާރުވެރިކުރުން. ރައްޔިތުންގެ އިތުބާރުކުރާ ކައުންސިލެއް އިންތިހާބުކޮށް އެކަން ފުރިހަމަ ކުރެވޭނެ. ކައުންސިލްތަކުން ކުރަން ޖެހޭ ކަންކަން ކުރުމުން މާލެއަށް ދާން ޖެހުން ހުއްޓި ފަސޭހަތައް ވެގެންދާނެ. އިބްރާހިމް މުހައްމަދު ސޯލިހްގެ ވެރިކަމެއްގައި ފަތުރުވެރިކަން އިންތިހާއަށް ފުޅާވެގެންދާނެ ރަށު ކައުންސިލް ވެގެންދާނީ ރަށުގެ ފްރޮންޓް އޮފީހަށް. ކައުންސިލްގެ ރައީސް ވެގެންދާނީ ޖެނަރަލް މެނޭޖަރަށް. ދަނޑުވެރިކަމުގެ ސިޔާސަތުގައި ދަނޑުހައްދައިގެން ހޯދާ އެއްޗެއް ވަގުތުން ކިރާ ލެވޭނެ.\n23 އޯގަސްޓް 2018 | ބުރާސްފަތި 22:56\nބިރު ފަހަނައަޅާދާން ޖެހޭ: އާޒިމް\nއާދަމް އާޒިމް މިރޭގެ ޖަލްސާގައި ވާހަކަ ދައްކަވަނީ\nއާދަމް އާޒިމް: އަބަދު އިވިގެން ދަނީ ބިރުވެރިކަމާއި ނާމާންކަމުގެ ވާހަކަ. ރައްޔިތުން އެދުނު ކެންޑިޑޭޓް އެވަނީ ކޯލިޝަނުން ދައްކާފައި. އިބޫއާ އެކު މަސައްކަތް ކުރި ވަގުތުކޮޅު ޔަގީން ވެގެންދިޔަ ކަންކަމަށް ވަގުތު ދެއްވާތަން. އެސްޓިއޯގެ މުވައްޒަފުންނަށް ބިރު ދައްކަމުން ދަނީ އިބްރާހިމް މުހައްމަދު ސޯލިހް ވަޑައިގެންފި ނަމަ ވަޒީފާތަކުން ވަކި ކުރާނެ ކަމަށްބުނެ. އެހެން ނަމަވެސް އެމަނިކުފާނުގެ ވެރިކަމެއްގައި އެކަން ނުކުރައްވާނެ ކަމުގެ ޔަގީންކަން އަޅުގަނޑުގެ އެބަ އޮތް. ބިރު ފަހަނައަޅާދާން ޖެހޭ.\n23 އޯގަސްޓް 2018 | ބުރާސްފަތި 22:43\nމަގާމުގެ ޒިންމާ ނުއުފުލުމުގެ ސަބަބުން ދައުލަތައް ލިބުނު ގެއްލުންތައް ބަލާނަން: އިބޫ\nމިރޭގެ ޖަލްސާގައި އިބޫ ވާހަކަ ދައްކަވަނީ\nއިބޫ: މަގާމުގެ ޒިންމާ ނުއުފުލުމުގެ ސަބަބުން ދައުލަތައް ލިބުނު ގެއްލުންތައް ބަލާނަން. އަޅުގަނޑުމެން ބޭނުންވާ ކަންކަން ކުރެވޭނީ ރިޔާސީ އިންތިހާބު ކާމިޔާބުކޮށްގެން. 23 ސެޕްޓެމްބަރުގައި ނަގާ ވޯޓު ރައްޔިތުން ބޭނުންވާ ގޮތައް ލާ އިރާދަ ކުރެއްވިއްޔާ ކާމިޔާބު ކުރާނަން.\n23 އޯގަސްޓް 2018 | ބުރާސްފަތި 22:34\nސަރުކާރުން ހިންގާ އިންފްރާސްޓަކްޗަރ މަސައްކަތް ދެވޭނީ ދިވެހި ކުންފުނީގެ ހިއްސާ އޮންނަ ކުންފުނިތަކަށް: އިބޫ\nއިބޫ: ޒުވާނުން ބޭނުންވާ ގޮތައް ފުޓުބޯޅަދަނޑެއް އަޅާދޭނަން. އެހެން ބަޔަކަށް ދީފައިނުވާ ނަމަ "އެއްތިނގިލި" ރަށު ކައުންސިލްއާ ހަވާލު ކުރާނަން. ނަރުދަމާގެ ނިޒާމް ނުނިމި އޮތް ނަމަ އެ މަސައްކަތް ނިންމަދޭނަން. ތާޒާ ބޯފެނުގެ ނިޒާމް ގާއިމު ކޮށްދޭނަން. ޒުވާނުންގެ މަރުކަޒެއް އަޅާދޭނަން. އަލިފުއްޓަކީ ހުނަރުވެރި ވަޑިން އެބަ ތިބި. އެކަން ދިރުވުމަށް ބޯޓް ބިލްޑިންއާ ގުޅޭ ސްކޮލަޝިޕްތައް ހުޅުވިގެންދާނެ. ސަރުކާރުން ހިންގާ އިންފްރާސްޓަކްޗަރ މަސައްކަތް ދެވޭނީ ދިވެހި ކުންފުނީގެ ހިއްސާ އޮންނަ ކުންފުނިތަކަށް\n23 އޯގަސްޓް 2018 | ބުރާސްފަތި 22:30\nސިވިލް ސާވީސްގެ މުވައްޒަފުންނާއި ކުންފުނިތަކުގެ މުވައްޒަފުން ބިރެއް ނެތި އަޅުގަނޑުމެންނާއެކު ނިކުންނަވާ: އިބޫ\nއިބްރާހިމް މުހައްމަދު ސޯލިހް: ސިވިލް ސާވަންޓުންނާއި ކުންފުނިތަކުގެ މުވައްޒަފުންނަށް ބިރެއް ނެތް. އެ މުވައްޒަފުން ނިކުތުމަށް ގޮވާލަން. އެންމެ ބޮޑު ވަރަކަށް ވެސް ވަޒީފާއިން ވަކި ކުރެވޭނީ. އެހެން ނަމަވެސް ވަޒީފާ އަނބުރާ ހޯދާދޭނަން. ގެއްލުމުގެ ބަދަލުވެސް ހޯދާދޭނަން.\n23 އޯގަސްޓް 2018 | ބުރާސްފަތި 22:22\nވޯޓުގެ ނަތީޖާ އޮޅުވާލަން އިލެކްޝަނުން މަސައްކަތްކުރޭ: އަލީ ޒާހިރު\nވޯޓް ރަޖިސްޓްރީ ކުރުމަށް ހުށައަޅާފައިވާ ފަރާތަކަށް ޕީޕީއެމް އޮފީހުން ގުޅި ކަމަށް ބުނާ ކޯލް ރެކޯޑިންތަކެއްގެ އަޑު ޖަލްސާގައި ވަނީ އިއްވާފައި.\nއަދާލަތު ޕާޓީގެ ނައިބު ރައީސް އަލީ ޒާހިރު: ރީ ރަޖިސްޓްރީ ފޯމްތަކުން ވެސް ވަނީ ވައްކަން ކުރަން ފަށާފައި. ރައީސް ޔާމިންގެ އެކައުންޓަށް ވަން އެއް މިލިއަން ޑޮލަރު ނަގާފައިވާ ކަމުގެ ސްޓޭޓްމެންޓްތައް އޭސީސީގައި އެބަހުރި. ވައްކަން ކުރުމުގައި ވަކި ދާއިރާއެއް ނެތް. ހާއްސަ އެހީއަށް ބޭނުންވާ މީހުނަށް ދޭ އިނާޔަތް ބޮޑު ކުރަން ރައްޔިތުންގެ މަޖިލީހަށް މަކުނުދޫ ދާއިރާގެ މެމްބަރު ހުށައެޅުއްވުމުން އެކަން ނުކޮށްފައި، މިހާރު އުޅެނީ އެ ފިކުރު ނަގައިގެން.\nއަލީ ޒާހިރު:ވޯޓު ގުނުމަށްފަހު ވަގުތީ ނަތީޖާ ވޯޓުލާ މަރުކަޒުގައި ގުނުމަށްފަހު ނަތީޖާ ލިޔެފައި އެ މަރުކަޒުގައި ތަތްކުރަން ޖެހޭނެ. ގާނޫނުގައި އޮތީ އެގޮތައް. އިންތިހާބު އޮޅުވާލަން ކިތަންމެ މަސައްކަތެއް ކުރި ނަމަވެސް އިރާދަ ކުރެއްވިއްޔާ އިންތިހާބުން އަޅުގަނޑުމެން މޮޅުވާނަން\n23 އޯގަސްޓް 2018 | ބުރާސްފަތި 22:17\nއަޅުގަނޑު ދަންނަ އިބްރާހިމް މުހައްމަދު ސޯލިހް ގަތުލު އާންމެއްގައި ބައިވެރިނުވާނެ: އަލިފުށީ ދާއިރާގެ މެމްބަރު\nމެމްބަރު މުހައްމަދު ރަޝީދު: އަޅުގަނޑު ދަންނަ އިބްރާހިމް މުހައްމަދު ސޯލިހް ވައްކަމެއް ނުކުރާނެ. ގަތުލު އާންމުގައި ބައިވެރިއެއްނުވާނެ. މިރަށުން 65 ޕަސެންޓުން މަތިން ވޯޓު ހޯދާ ދިނުމަށް މަސައްކަތް ކުރައްވާ\n23 އޯގަސްޓް 2018 | ބުރާސްފަތި 22:02\nއަލިފުށީގައި ކުރިއަށްދާ ޖަލްސާ\nމިރޭ އަލިފުށީގައި ބާއްވާ މި ޖަލްސާއަކީ އަންނަ މަހު ބާއްވާ ރިޔާސީ އިންތިހާބަށް ކެމްޕެއިން ކުރުމުގެ ގޮތުން އިބްރާހިމް މުހައްމަދު ސޯލިހާއެކު ބާއްވާ ޖަލްސާ އެކެވެ. މި ޖަލްސާގައި ގުޅިފައިވާ ޕާޓީތަކުގެ ކޯލިޝަނަށް ނިސްބަތްވާ އިސް ބައެއް ބޭފުޅުން ވާހަކަ ދައްކަވާނެ އެވެ.\nދާއިރާގެ މެމްބަރު މުހައްމަދު ރަޝީދު ހުސެއިން: އަލިފުށިން 65 ޕަސެންޓަށް ވުރެ މަތިން ވޯޓު ހޯދަދޭނަން. އެކަން ކުރަން ތިބީ ތައްޔާރަށް. އަލިފުށީގެ ތަރައްގީއަށް ކުރަން ބޭނުންވެ ނުކުރެވި އެބަހުރި ނުކުރެވި. އަލިފުށީގެ ޒުވާނުނަށް އެންމެ ބޮޑު ނުތަނަވަސް ކަމެއް ލިބިފައިވަނީ ފޫޓުބޯޅަ ދަނޑެއް އަޅަން ކުރަން ކުރި މަސައްކަތް ފެއިލްވެފައިވާތީ. އެކަން ކޮށްދިނުމަށް އިބްރާހިމް މުހައްމަދު ސޯލިހްގެ ކިބައިން އެދެން. ސުކޫލަށް މަލްޓިޕާޕޯސް ހޯލެއް ބޭނުންވޭ. ނަރުދަމާ އަދިވެސް ނުނިމި އޮތީ.\n23 އޯގަސްޓް 2018 | ބުރާސްފަތި 21:57


Naazim Ge Isthiufaa Ah Arif ge Faadu Kiyun Amaazuvehjje - Vaguthu\nނާޒިމުގެ އިސްތިއުފާއަށް އާރިފްގެ ފާޑުކިޔުން އަމާޒުވެއްޖެ\n1 އަހަރު ކުރިން ( ނޮވެމްބަރު 7, 2019 )\nޖުމުހޫރީ ޕާޓީގެ ލީޑަރ ގާސިމް އިބްރާހިމްގެ އެޑްވައިޒަރުގެ މަގާމުން ދަނގެތީ ދާއިރާގެ މެމްބަރު މުހައްމަދު ނާޒިމް އިސްތިއުފާ ދެއްވުމާ ގުޅިގެން، ޕާޓީގެ އާ ސެކެޓްރީ ޖެނެރަލް އަދި ކެލާ ދާއިރާގެ ކުރީގެ މެމްބަރު ނިމިގެން ދިޔަ މަޖިލީސް އަލީ އާރިފްގެ ފާޑުކިޔުން އަމާޒުވެއްޖެއެވެ.\nމިހާރުގެ ޖޭޕީގެ ސެކެޓްރީ ޖެނެރަލް އާރިފް "ވަގުތު" އަށް ވިދާޅުވީ، ޕާޓީ ފުޅާވެ ޕާޓީ ހަލުވި ބާރުމިނެއްގައި ކުރިޔަށް ދަނިކޮށް ނާޒިމް އިސްތިއުފާ ދެއްވުމަކީ އެހާ ރަނގަޅު ކަމެއް ނޫން ކަމަށެވެ. އަދި ނިމިގެން ދިޔަ މަޖިލިސް އިންތިޚާބަށް ފަހު ޖޭޕީއާ ގުޅިވަޑައިގެން ގާސިމާއެކު މިހާރު މަސައްކަތް ކުރައްވަމުން އަންނަ އިރު، ނިމިގެން ދިޔަ ސަރުކާރުގައި ނާޒިމަށް ނުހައްގުން ލިބުނު އަނިޔާތަކާއި އެކު ޖަލުގައި ބަންދު ކުރުމުން އެންމެ ބޮޑަށް ނާޒިމަށާއި އާއިލާއަށް އެހީވީ ގާސިމް ކަމަށް އާރިފް ވިދާޅުވިއެވެ.\nނާޒިމް އަކީ މަސައްކަތުގައި ހީވާގި މީހެއް ކަމުގައި އާރިފް ސިފަ ކުރައްވާފައި އާރިފް ވިދާޅުވީ، ފަހަކަށް އައިސް ކޮމިޓީ ބައްދަލުވުންތަކަށް މަގުބޫލު އުޒުރެއް ނެތި ނާންނާތީ އެމަގާމު ދޫކޮށްލަން ޕާޓީން އޭނާ ކައިރީގައި އެދިފައިވާނެ ކަމަށެވެ.\nޖޭޕީގެ ބައެއް މެންބަރުން ބުނަމުން އަންނަނީ ނާޒިމް ވަކިވީ ދެން އޮންނަ ރިޔާސީ އިންތިޚާބުގެ ރިޔާސީ ޓިކެޓު ޕާޓީން ނުލިބޭނެކަން ޔަގީން ވާތީ ކަމަށް ކަމަށެވެ.\nމީގެއިތުރުން އާރިފު ވިދާޅުވީ، ޖޭޕީގެ މަސައްކަތް ވަރަށް ބާރަށް ކުރިޔަށް ދާ ކަމަށެވެ. މިގޮތުން ކޮންމެ ހަފްތާ އަކު އެއް ފަހަރު ޕާޓީގެ އިވެންޓްއެއް ބޭއްވުމުގެ މަސައްކަތް ކުރައްވާ ކަމަށް ވެސް އޭނާ ވިދާޅުވިއެވެ.\nމީގެ އިތުރުން ޑިމޮކްރެޓިކް ހަރުދަނާ ޕާޓީއަކަށް ޖޭޕީ ހެދުމުގެ ގޮތުން ގާނޫނު އަސާސީގެ އާ ގަވާާއިދަށް އިސްލާހު ގެނެވިފައިވާ ގޮތުގެ މަތިން ޕާޓީގެ ހަރުގެތައް ހުރިހާ ރަށެއްގައި އެޅުމުގެ މަސައްކަތް ކުރިޔަށް ގެންދާކަން ވެސް އޭނާ ފާހަގަކުރެއްވިއެވެ.\nއަދި ޕާޓީގެ އިސް މާގާމުތަކަށް ބޭފުޅުން އައްޔަން ކުރުމަށްޓަކައި ވަރަށް އަވަހަށް ޕާޓީގެ އެތެރޭގެ އިންތިހާބެއް ބާއްވާނެ ކަނަށްވެސް އޭނާ ވަނީ އިއުލާނު ކުރައްވާފައެވެ.\nނޮވެމްބަރު 7, 2019 14:37\nމާނޭވާލާ ބާރަށް؛ އަލީ އާރިފް މެން ބަލައިގަންނާނެ ރައްޔިތުން މިޤައުމެއްގަނެތް.... ޤާސިމް އަތުން މިހާރު ރިލޯޑް ލިބޭނެ . ސިޔާސީގޮތުން ތިޔައީ އުރައްޕެއްނެތް ވަރުކޮށާލެވިފައިވާ ބޮޑް މާދޫނި އައިނެއް.\nނޮވެމްބަރު 7, 2019 15:06\nމީ އަލީ އާރިފު މެންނަކީ ބޮނޑުތަނުން ފޭލިވެފަ ތިބި ބަޔެއްނު!


Kureege footboalha tharin miadhu alun dhanda | Mihaaru\nކުޑަމޫސަ (މ) ވެލެންސިއާއާ އެކު ތަށްޓެއް ހޯދުމަށް ފަހު ރޮސްޓަރަމްގައި: މިއަދު ފެންނާނެ.\n29 މެއި 2017 - 12:084comments\nޓާފް ދަނޑުގައި މިއަދު ހަވީރު5ޖަހާއިރު ފަށާ މެޗުގައި ގައުމީ ފުޓްބޯޅަ ޓީމުގެ ކުރީގެ ކެޕްޓަނުންނާއި ކުރީގެ ޖީލުތަކުގެ އެންމެ މޮޅު ކުޅުންތެރިން ފެނިގެންދާނެ އެވެ.\nއެގޮތުން ރާއްޖެ އަށް ފުޓްބޯޅައިން އެންމެ ފުރަތަމަ މެޑެއްޔެއް ހޯދައިދިން ކެޕްޓަން ކަމަށްވާ، 1984 ވަނަ އަހަރުގެ ސާފް ގޭމްސްގައި ލޯ މެޑަލް ހޯދި ޓީމުގެ ކެޕްޓަން އިބްރާހިމް ނޫރައްދީނާއި 1991 ވަނަ އަހަރުގެ ސާފް ގޭމްސް އިން ރިހި މެޑަލް ހޯދައިދިން ކެޕްޓަން މުހައްމަދު ކަލީމް ކުޅޭނެ އެވެ. އަދި އެ ފަހަރު ގައުމީ ޓީމުގެ ގޯލް ބެލެހެއްޓި އަދި ވިކްޓަރީ 1985 ވަނަ އަހަރު ގައުމީ ތަށި މިލްކުކުރި އިރު ވެސް ގޯލް ބެލެހެއްޓި މައުރޫފް އަހުމަދު (މާއްޓޭ) ވެސް ފެންނާނެ އެވެ.\nމީގެ އިތުރުން މި މެޗުގައި ކުޅޭ ކުރީގެ ތަރިންގެ ތެރޭގައި 70ގެ ތެރޭގައި ސ. ފޭދޫ ޑީއެންސީން ގައުމީ މުބާރާތުގައި ވިދާލިއިރު އެ ޓީމަށް ކުޅުނު އަބްދުﷲ މުފީދު (އުދުހޭ މުފީދު) އާއި ނިއު ރޭޑިއަންޓުގެ ކުރީގެ މަސްއޫލުވެރިޔާ ކާމިނީޕޫލް ހަސަން މަނިކާއި ގަރުނުގެ ފުޓްބޯޅަ ޝަހުސިއްޔަތު މޯނިންސަން މޫސާމަނިކު (ކުޑަމޫސަ) ހިމެނެ އެވެ. އަދި ވެލެންސިއާގެ މެދުތެރޭގައި 90ގެ އަހަރުތަކުގައި މޮޅު ކުޅުމެއް ދެއްކި އަދި ފަހުން ބާސްކެޓްބޯޅައިގައި ވެސް ވިދާލި އަބްދުﷲ އާމިރު (އައްލޯ) ވެސް މިއަދުގެ ހާއްސަ މެޗުގައި ކުޅޭނެ އެވެ.\n"ފަންސާސް އަހަރުން މަތީގެ ރާއްޖޭގެ ފާހަގަކޮށްލެވޭ ގިނަ ކުޅުންތެރިން މިއަދު ފެންނާނެ. ވަރަށް ހާއްސަ މެޗެއް މިއީ،" ވެޓްރަންސް ކަޕާއި މި މެޗު އިންތިޒާމްކުރާ ސޮކާ މޭޓްސްގެ އިސް މެމްބަރެއް ކަމަށްވާ އަލީ ސުޒޭން ބުންޏެވެ.\nކުޅުންތެރިން ދެ ޓީމަކަށް ބަހާލާފައިވާއިރު އެއް ޓީމަކީ ރަތް ޓީމެވެ. އަނެއް ޓީމަކީ ހުދު ޓީމެވެ.\nވެޓްރަންސް ކަޕް ފަށާނީ މާދަމާ ހަވީރު ނިއު ރޭޑިއަންޓާއި ކްލަބް ވެލެންސިއާގެ މެޗުންނެވެ.\nއިތުރު ލިޔުންތައް ވެޓަރަންސް ކަޕް ކުޑަ މޫސަ


Rasrani Bageechaage Fenvaraai Medhu Male' City Ge Mayor Suvaalu Ufa'dhavaifi - Vaguthu\nރަސްރަނި ބަގީޗާގެ ފެންވަރާއި މެދު މާލޭ ސިޓީ މޭޔަރު ސުވާލު އުފައްދަވައިފި\n4 މަސް ކުރިން ( އޮކްޓޯބަރ 5, 2019 )\nމާލޭ މޭޔަރު ޝިފާ\nރަސްރަނި ބަގީޗާ މިހާރު ހުރި ހާލަތާއި މެދު ކުރީގެ ހައުސިން މިނިސްޓަރ މުހައްމަދު މުއިއްޒު ކަންބޮޑުވުން ފާޅު ކޮށްފައި ވަނިކޮށް، މާލޭ ސިޓީގެ މޭޔަރު ރަސްފަންނުގެ ފެންވަރާއި މެދު ސުވާލު އުފައްދަވައިފިއެވެ.\nރަސްރަނި ބަގީޗާގައި ހުރި އުނދޯއްޔެއް ހަލާކުވެފައިވާ މަންޒަރު ފެންނަ ފޮޓޯއެއް ޓުވީޓާގައި ހިއްސާ ކުރެއްވުމަށްފަހު އެއީ މިހާރުގެ ރަސްރަނި ބަގީޗާގެ ހާލަތުކަމަށް ކުރީގެ މިނިސްޓާރ މުއިއްޒު ވަނީ ވިދާޅުވެފައެވެ.\nމިކަމާއި ގުޅޭގޮތުން "ވަގުތު" އިން މާލެ ސިޓީގެ މޭޔަރ ޝިފާ މުހައްމަދަށް ގުޅާލުމުން ޝިފާ ވިދާޅުވީ އާއްމު ރައްޔިތުންނާއި ދައުލަތުގެ ބަޖެޓުން ބޮޑު އަދަދެއް ކުރީގެ ސަރުކާރުން ހޭދަކޮށްގެން ގާއިމްކޮށްފައިވާ ތަނެއް މިހައި އަވަހަށް ހަލާކުވުމަކީ ސުވާލު އުފެދޭ ކަމެއް ކަމަށެެވެ. އަދި ކުރީ ސަރުކާރުން އެތަން ގާއިމްކުރުމަށް ގެނެސްފައިވަނީ ފެންވަރު ދަށް ތަކެތިތޯ ޝިފާ ވަނީ ސުވާލު އުފައްދަވާފައެވެ.\nމުއިއްޒު ހިއްސާ ކޮށްފައިވާ ފޮޓޯ\n"ކުރީގެ ސަރުކާރުންނާއި އާންމު ރައްޔިތުންގެ ހިލޭ އެހީގައި ރަސްރަނި ބަގީޗާއަށް އެހާ ބޮޑު އަދަދެއް ހަރަދުކޮށްގެއް އެތަން ހެދުމުން މިހާ އަވަހަށް ހަލާކުވެގެން ނުވާނެ ނޫންތޯ؟މިދިޔަ އަހަރުގެ ތެރޭގައި ހުޅުވި ތަނެއް މަދު ދުވަސްކޮޅެއް ތެރޭގައި ހަލާކުވެގެން އެދަނީ، އޭރުގެ ހައުސިން މިނިސްޓަރ މުއިއްޒު އެތަން ހެދުމަށް ބޭރުން ގެނައި ތަކެއްޗަކީ ފެންވަރު ދައް ތަކެއްޗަށް ވީމަތޯ؟" ޝިފާ ވިދާޅުވިއެވެ.\nއެތަނުން އެއްޗެއް ހަލާކުވުމުން އެތަކެއްޗެއް ނުވަތަ ތަނެއް އަލުން ހަދަމުންދޭތޯ މި ނޫހުގެ ފަރާތުން އިތުރަށް ސުވާލު ކުރުމުން ޝިފާ އެ ސުވާލު ވަނީ އަލުން ތަކުރާރު ކުރައްވާފައެވެ. ޝިފާ ވިދާޅުވީ އެތަނަކީ ކުރީގެ ސަރުކާރުން ބޮޑު ހަރަދެއް ކޮށްގެން ތައްޔާރުކޮށްފައިވާ ތަނަކަށް ވާއިރު އެތަނުގެ ގޮނޑިތަކާއި އެހެނިހެން ތަކެތި މިހައި އަވަހަށް ހަލާކުވެގެން ނުވާނެ ކަމަށެވެ.\nރަސްރަނި ބަގީޗާގެ ހަލާކުވެފައިވާ އުނދޯއްޔެއް – ވަގުތު އިމޭޖްސް: މުހައްމަދު ހައްޔާން\nޝިފާ ދެން ވިދާޅުވެފައި ވަނީ ރަސްރަނި ބަގީޗާއާ ގުޅޭގޮތުން އިތުރު ކޮމެންޓެއް ދެވެން ނެތްކަމަށެވެ. މިކަމާއި ގުޅިގެން މުއިއްޒުގެ ބަހެއް ލިބޭގޮތް ވަނީ ނުވެފައެވެ.\nމުއިއްޒު ފުލުހަށް ހާޒިރު ކުރުމަށް އާޒިމް ދެކޮޅު؟\nއަދުލް އިންސާފަށް ހުރަސް އެޅުމާއި، އިތުރު ގިނަ ތުހުމަތުތަކެއް މުއިއްޒުގެ މައްޗަށްކޮށްފި\nޑރ.މުއިޒް މާލޭގެ މޭޔަރުކަމަށް ވާދަކުރައްވަން ފޯމް ހުށަހަޅުއްވައިފި\nއޮކްޓޯބަރ 5, 2019 20:22\nކިތައްމެ ފެންވަރު ރަގަނޅު މޮޅުއެއްޗަކަސް އެއެއްޗެއްގެ މަރާމާތައް ނުވިސްނަންޏާ އެއެއްޗެއް ފަނާވެގެން ދާކައް ގިނަދުވަހެއް ނުނަގާނެ.. އަގުބޮޑެތި ފުލައިޓް ތައް އަދި މަސައްކައްކުރަން ގެންގުޅޭ ވެހިކަލްތައް ކީވެތޯ ރެގިއުލާ ކޮން ސާރވިސް ކުރަނީ ... ކޮލެޓީދައްވީމަކާނޫން އެގޭތޯ !!!!!!!\nއޮކްޓޯބަރ 5, 2019 21:20\nސާބަހޭ ކިތަންމެ ފެންވަރު ރަގަޅަށް ހެދިޔަސް ތަންތަން ދެމިހުންނާނީ އެތަންތަން ރަގަޅަށް ބެލެހެއްޓީމަ. ވީރާނާވާން ދޫކޮށްލީމަ ހަލާކުދޯ ވާނީ. ދެން ނިކަން މެގަޕްރޮޖެކްޓެއް ހިންގާލާފަ އެތަން ރަގަޅު ކޮށްލަބަލަ.\nއޮކްޓޯބަރ 5, 2019 22:04\nތިމާގެ އަމިއްލަ ސާފުތާހިރު ކަމާމެދު ސުވާލު އުފެއްދުން ރަނގަޅުވާނެ!!!\nއޮކްޓޯބަރ 5, 2019 22:06\nމޭޔަރ އޮފް މާލޭސިޓީ ގެންގުޅުއްވާ ކުޑަކުދިންގެ ޚިޔާލު. މިއީ ސިޔާސީވުންތޯ ނޫނީ ސިޔާސަވުންތޯ؟\nއޮކްޓޯބަރ 5, 2019 22:27\nލާދީނީފޯކަސް ބަދަލުކުރަން އެއުޅެނީ\nއޮކްޓޯބަރ 5, 2019 22:46\nމާލޭސިޓީ މޭގަނޑު ބުނެފައި ތިވަނީ ނުކިޔަވާ ޖާހިލު މީހުން ބުނާ ކަހަލަ އެއްޗެއް.\nއޮކްޓޯބަރ 5, 2019 23:19\nއަވަހަށް އެތަން ފުނޑާލަ. މި އީ އާރާސްތު ކުރާ ސަރުކާރެ އް ނޫން ފަނާކުރާ ސަރުކާރެ އް.\nއޮކްޓޯބަރ 5, 2019 23:31\nމި މާލޭގެ ހަލާކަކީ ސިފާ\nއޮކްޓޯބަރ 6, 2019 05:54\nދެންވެސް ހޮވަން ވާނެ..\nއޮކްޓޯބަރ 6, 2019 08:17\nމިއީ ނިކަން ފޫހި ޒާތެއްގެ އަންހެނެއް. ?\nއޮކްޓޯބަރ 6, 2019 08:30\nކަލޭތީ ހާދަ ތަންދޮރު ނުދަންނަ މީހެކޭދޯ، ތިވަރު މީހުން ތިއުޅެނީ އެންމެކުރީ ސަފަށް ނިކުމެ މަހަމަ ހައިރާން، ރައްޔިތުންގެ ފައިސާއިން އެތައްބައިވަރު މުސާރައިގެ ގޮތުގައި ނަގައިގެންހުރެ ތިގޮވާ ކޮހުން ކަލޭގެ ފެންވަރާމެދު ސުވާލު އުފެދޭ\nއޮކްޓޯބަރ 6, 2019 08:39\nމާލޭ ސުޓީގެ މޭގަނޑު ރަނގަޅުކުރުމަކީ ކައުންސިލް އިންތިހާބު ރަނގަޅުކުރަން ޖެހޭ ކަމެއް. އަހަރެންގެ ވޯޓް ދެނެއްނުލިބޭނެ. ފަނާކުރަނިވި ފިކުރާ ދުރަށްދާން ބޭނުންވެއްޖެ.\nއޮކްޓޯބަރ 6, 2019 10:39\nތަންތަން ހަލާކުވުމުން ވަކިސަރުކާރަކުން ހެދިތަނެކޭ ކިޔައިގެން މަރާމާތު ނުކުރާނަމަ އެތަންތަން ހެދި ސަރުކާރަށް ވެރިކަން ނުދިނީކީއްވެ؟ ރައްޔިތުންނައް ޓަކައި ޔާމީނު ގެ ވެރިކަމި ނުކޮށްދެއްވަނީ ކޮންކަމެއް؟ ރައްޔިތުންނައް ބޭނުންވާ ހުރިހާ ކަމެއް ފުރިހަމަ ކޮއްދެއްވި ރައީ ސެއް ޔާމީނުއަކީ އެފަދަ ދެވަނައެއްނުވާ ރައީސަކުލިބުމުންވެސް ބަލައިގަންނަން ނޭގުނީމަ ވާގޮތް މިފެންނަނީ ވަރަށްވެސް ދެރަކަމެއް މިގައުމު މިދަނީ ހަލާކުވެ ނިމިގެން! އެތަންތަން ހަލާކުވަނީއެއް ނޫން އެދައްކާވާހަކަތަކަށް ބަލާއިރު ކުރީގެ ސަރުކާރަށް ބަސްބުނަން ހަލާކުކުރަނީކަމައް ބެލެވެނީ\nއޮކްޓޯބަރ 6, 2019 17:43\nއެއެއްޗެހީގެ ބޭނުންކުރާ އަދަދު ބަލާލަންވެސް ނޭނގޭ މީހެއްދޯ މިއީ؟ ހާދަހާ މަގާމަށް ކުފޫ ހަމަނުވާ ވާހަކައޭ ދައްކަނީ. އެއްޗެހި ހަލާކުވާނެ މީހުން ގަސްތުގައި ގެއްލުން ދިނުމުންވެސް. އެހެން ހަލާކުވީމަ އެއީ ފެންވަރު ދަށްވެގެން ހަލާކުވުމެއް ނޫން. އެވަރުވެސް ނޭނގެނީބާ؟\nއޮކްޓޯބަރ 8, 2019 20:11\nޝިފާ އެވެ ހަމައެކެނި ކުރެވޭނެހާވެސް ކަމަކީ މަގުގެ ކުރެހހުން ތަކުގެ ކުލަ ބަދަލުކުރުމެވެ. ތަންތާގެ ނަންބަދަލުކޮށް ބޯޑުތައް ހަރުކުރުމެވެ. މަގުތަކުގެ ދުއްވާ ކޮޅުބަދަލު ކުރުމެވެ.\nނިކަން ދަރުމަވަންތަ ހޮސްޕިޓަލަށް ވަދެލަބަލާށެވެ\nމާލޭ ތާރު އެޅި ބޭރު މަގުގަ ދުއްވާލަ ބަލާށެވެ.\nލާރި ކައިގެން ނަމަވެސް ރައްޔިތުން ނަށް ފެންނަ ތަނެއްއަޅާބަލާށެވެ.


މާސްކު ނާޅާ އުޅޭނަމަ މިއަދުން ފެށިގެން ފިޔަވަޅު އަޅާނެ! – Haftha\nMon, 10 August, 2020, 11:43 pm\nމާލޭގެ މަގެއްގެ މަތީގައި ބިދޭސީންތަކެއް -- ފޮޓޯ: ހަފްތާ\nމާސްކު ނާޅާ އުޅޭނަމަ މިއަދުން ފެށިގެން ފިޔަވަޅު އަޅާނެ!\nބޭރަށް ނުކުމެ އުޅޭއިރު މާސްކު އެޅުން މަޖުބޫރު ކޮށްފައިވާއިރު، އެ ފިޔަވަޅު ތަންފީޒު ކުރަން މިއަދު ފަށާނެ ކަމަށް ފުލުހުން ބުނެފި އެވެ.\nސިއްހީ ކުއްލި ހާލަތުގެ ދަށުން ޑިރެކްޓާ ޖެނެރަލް އޮފް ޕަބްލިކް ހެލްތަށް ލިބިދޭ ބާރުގެ ދަށުން، ގެއިން ބޭރުގައި އުޅޭއިރު އަނގަ އާއި، ނޭފަތުގެ އިތުރުން ދަތްދޮޅި ނިވައިވާގޮތަށް މާސްކު އެޅުން މިއަދުން ފެށިގެން ވަނީ ލާޒިމުކޮށްފަ އެވެ.\nމާސްކު އެޅުމުން އިސްތިސްނާ ހާލަތްތައް:\nއުމުރުން ދެ އަހަރުން ދަށުގެ ކުޑަކުދިން\nކަސްރަތު ކުރަން އުޅޭ މީހުން ކަސްރަތުކުރާ ވަގުތު\nއެހެން މީހެއްގެ އެހީއާނުލައި މާސްކު އަޅައި، މާސްކު ނުނެގޭ މީހުން\nހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގެ ތަރުޖަމާން ޑރ. ނަޒްލާ ރަފީގު ވިދާޅުވި ގޮތުގައި، މާސްކު ނާޅާ ބޭރުގައި އުޅޭ މީހުން ޖޫރިމަނާ ކުރާނީ 1،000 ރުފިޔާއިންނެވެ.\nއޭގެ އިތުރުން ރޭގަނޑު 11:00 ފެށިގެން ފަތިހު 5:00 ބޭރުގައި އުޅުން ވެސް މަނާ ކޮށްފައިވާއިރު، އެކަން ތަންފީޒު ކުރުމަށް އިތުރު މަސައްކަތްތަކެއް ކޮށް، އެ އެންގުމާ ހިލާފުވާ މީހުންނަށް ފުލުުހުން ފިޔަވަޅު އަޅަމުން ގެންދާނެ ކަމަވެސް ވިދާޅުވެފައިވެ އެވެ.\nޖޫން 15 ވަނަ ދުވަހުން ފެށިގެން މާލެ ސަރަހައްދަށް އިއުލާނުކުރި ލޮކްޑައުން އުވާލި ފަހުން، ރާއްޖޭގައި ކޮވިޑް-19 ޖެހޭ މީހުންގެ އަދަދު ވަނީ އިތުރުވާން ފަށައިފަ އެވެ. އެގޮތުން މިދިޔަ ތިން ދުވަހު ވެސް 280 އަށްވުރެ ގިނަ މީހުންނަށް ވަނީ ބަލި ޖެހިފަ އެވެ.\nމިކަމާ ގުޅިގެން ހެލްތް މިނިސްޓަރު އަބްދުﷲ އަމީން ވަނީ ލޮކްޑައުންގެ ހާލަތަށް ދީފައިވާ ލުއިތައް އަނބުރާ ގެނެސް، ފިހާރަތަކާއި ކެފޭ/ ރެސްޓޯރެންޓުތައް އަލުން ބަންދުކުރަން ޖެހިދާނެ ކަމަށް ވިދާޅުވެފަ އެވެ.\nފާހަގަ: ހެލްތް މިނިސްޓްރީ, ހެލްތް ޕްރޮޓެކްޝަން އެޖެންސީ, ލޮކްޑައުން, ޑިރެކްޓަރު ޖެެނެރަލް އޮފް ޕަބްލިކް ހެލްތް, ޕޮލިސް


Sea life in landudhin meehun insaafah govaalai hingaalumeh\nސީލައިފުން ލަނޑުދިން މީހުން އިންސާފަށް ގޮވާލައި ހިނގާލުމެއް\nސީލައިފުން ވިއްކި ފްލެޓުތަކަށް ފައިސާ ދެއްކި މީހުންގެ ބައްދަލުވުމެއްގެ ތެރެއިން. --\nސީލައިފް ގްލޯބަލް ކުންފުނިން އެކި ފަރާތްތަކާ ފްލެޓު ހަވާލު ކުރުމަށް ނިންމާ، ބޮޑު އަދަދުން ފައިސާ ނެގުމަށް ފަހު ހިޔަނަތްވި މައްސަލާގައި އިންސާފު އަވަސްކޮށް ދިނުމަށް ގޮވާލައި ހިނގާލުމެއް ބާއްވަން ތައްޔާރުވެއްޖެ އެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އާއި ސީލައިފް ގްލޯބަލް އިންކް ޕްރައިވެޓް ލިމިޓެޑާއި ދެމެދު ވެފައިވާ އެއްބަސްވުމެއްގެ ދަށުން، ހުޅުމާލޭގައި 3،000 ފްލެޓު އެޅުމަށް، ސީ ލައިފް ގްލޯބަލް އިންކް ޕްރައިވެޓް ލިމިޓެޑާއި ހަވާލުކޮށްފަ އެވެ.\nސީލައިފް ކުންފުނިން 300 އެޕާޓްމަންޓް ގަންނަން 280 މީހެއްގެ އަތުން ވަނީ ބުކިން ފީގެ ގޮތުގައި ކޮންމެ މީހެއްގެ އަތުން 50،000ރ. ނެގި އެވެ. ބައެއް ފަރާތްތަކުން އެއަށް ވުރެ ގިނައިން ވެސް ފައިސާ ދެއްކި އެވެ. ގާތްގަނޑަކަށް 14 މިލިއަން ރުފިޔާ މީހުންގެ އަތުން ހޯދި އެވެ.\nހުޅުމާލޭގައި ސީލައިފް ގްލޯބަލްއިން އިމާރާތް ކުރަން ބުނި އެޕާޓްމެންޓްތައް ގަތުމަށް ދެއްކި ފައިސާ އަނބުރާ ދީފައިނުވާތީ އެކުންފުނީގެ ޑިރެކްޓަރުންގެ މައްޗަށާއި، އެޗްޑީސީ އަދި އިކޮނޮމިކް މިނިސްޓްރީގެ މައްޗަށް ސިވިލް ކޯޓުގައި ވަނީ ދައުވާކޮށްފަ އެވެ. ސިވިލް ކޯޓަށް ހުށަހެޅި މައްސަލާގައި އެދިފައިވަނީ ފްލެޓްތަކަށް ދައްކާފައިވާ ފައިސާ އަނބުރާ ހޯދައިދިނުމަށާއި، ފެލްޓް ބޭނުން ނުކުރެވި ދިޔަ މުއްދަތުގެ (މާކެޓް ވެލިއު) ކުއްޔަށްވާ ފައިސާ ނަގައިދިނުމަށެވެ.\nއެ މައްސަލާގެ ޝަރީއަތުގެ އަޑުއެހުމެއް ނުބާއްވާތާ ގިނަ ދުވަސްތަކެއްވެފައިވާއިރު، ސީލައިފްގެ ޝިކާއަރަކަށްވި މީހުންނާއި އެމީހުންގެ އާއިލާތަކުން މެއި3ވާ ހުކުރު ދުވަހު ހިނގާލުމެއް ބާއްވަން ވަނީ ނިންމައިފަ އެވެ.\nއެކަމުގައި އިސްކޮށް ހަރަކާތްތެރިވާ ނަފާ ނަސީރު ބުނީ، އެދުވަހުގެ ހަވީރު 4.30 ގައި ބޭއްވުމަށް ހަމަޖެހިފައިވާ ހިމގާލުމުގެ ބޭނުމަކީ އިންސާފު ނުލިބިފައިތިބި އެތައް ބައަކަށް އިންސާފު އަވަސްކޮށްދިނުމަށް ސަރުކާރަށާއި ކަމާބެހޭ އިދާރާތަކަށް ގޮވާލުން ކަމަށެވެ.\n"ސުލްހަވެރި ހަރަކާތެއްގެ ގޮތުގައި އަޅުގަނޑުމެން ހިނގާލުން ފަށާނީ ހުޅުމާލޭގައި ހުންނަ އެޗްޑީސީ ކުރިމަތިން. އަދި އެ ހިނގާލުން ނިންމާނީ ފްލެޓުތައް އެޅުމަށް ސީލައިފަށް ދީފައިވާ ސައިޓަށް،" ނަފާ ތަފްސީލު ކޮށްދިނެވެ.\nނަފާ ބުނިގޮތުގައި، ސީލައިފަށް ފައިސާ ދައްކާފައިވާ ގިނަ ފަރާތްތަކުން އެ ފައިސާ ހަމަޖައްސާފައިވަނީ އެމީހުންގެ ގެދޮރާއި ހަރުމުދާ ރަހުނުކޮށްގެން ލޯނު ނަގައިގެން ކަމަށެވެ. އަދި އެ ލޯނުތަކަށް މިހާރު ވެސް ފައިސާ ދައްކަންޖެހިފައިވާއިރު، ސީލައިފުން އެ ފައިސާ ނުލިބި ލަސްވާ ކޮންމެ ދުވަހަކީ ބޮޑެތި ގެއްލުންތައް ކުރިމަތިވަމުންދާ ކަމެއް ކަމަށެވެ.\nސީލައިފުގެ މަކަރުގައި ޖެހުނު މީހުން ކޯޓަށް ހުށަހަޅާފައިވާ މައްސަލާގައި، ފްލެޓްތައް އަޅަން ދީފައިވާ ބިމުގައި އެކަށީގެންވާ މުއްދަތެއްގެ ތެރޭގައި ފްލެޓް އަޅައި އެ ފްލެޓްތައް ގަތުމުގެ ފުރުސަތު އެންމެ ފުރަތަމަ އެ މައްސަލައިގެ ޝިކާރައަކަށްވި ފަރާތްތަކަށް ދިނުމަށް އެޗްޑީސީގެ މައްޗަށް އަމުރު ކޮށްދިނުމަށްވެސް ވަނީ އެދިފަ އެވެ.\nއެ މައްސަލާގައި، ސީލައިފްގެ މެނޭޖިން ޑިރެކްޓާ އަހުމަދު މޫސާ މުހައްމަދު ހޯދުމަށް އިންޓަޕޯލުގެ ރެޑް ނޯޓިސްއެއްވެސް މިހާރު ވަނީ ނެރެފަ އެވެ.\nނަމަވެސް، ސީލައިފް ގްލޯބަލް އިން ފެށި މަޝްރޫއު ހުއްޓި ފްލެޓްތައް ގަންނަން ފައިސާ ދެއްކި މީހުންނަށް ރިފަންޑް ނުދެވި ވަނީ ކުރީގެ ސަރުކާރުން ބޮޑެތި އިހުމާލުތަކެއްވެ އެއްބަސްވުމާ ހިލާފަށް އަމަލުކޮށްފައި ވާތީ ކަމަށް އެ ކުންފުނިން ވަނީ ބުނެފަ އެވެ.\nސީލައިފްގެ ފަރާތުން ކޯޓުގައި އެ ކުންފުނި ތަމްސީލް ކުރާ ލޯފާމް، އެޑްވޮކެސީ ޗެމްބާޒް މެދުވެރިކޮށް ނެރުނު ބަޔާނެއްގައި ބުނީ ފްލެޓް ގަންނަން ޑައުންޕޭމަންޓް ދެއްކި 689 ފަރާތުގެ ތެރެއިން 431 ފަރާތަކަށް އަނބުރާ ފައިސާ ހަވާލުކޮށްފައިވާ ކަމަށް ލިޔެކިޔުންތަކުން އެނގޭ ކަމަށެވެ. އަދި ބާކީ، 258 ފަރާތަކަށް ފައިސާ ނުދެވި ހުރީ ސީލައިފް ގްލޯބަލްގެ 97 ޕަސެންޓް ހިއްސާ އޮންނަ، ސީލައިފް މޯލްޑިވްސް ޕްރައިވެޓް ލިމިޓެޑާ ދެމެދު ސަރުކާރުން ސޮއި ކުރި ސެޓުލްމަންޓް އެގްރިމަންޓެއްގެ ދަށުން ސަރުކާރުން ދޭޭން ޖެހޭ 12 މިލިއަން ޑޮލަރު ކުރީގެ ސަރުކާރުން ނުދީ ހިފެހެއްޓުމާ ގުޅިގެން ކަމަށް ވެސް ބަޔާނުގައިވެ އެވެ.\nމޯލްޑިވްސް ޕޮލިސް ސާވިސް ހުޅުމާލެ އެޗްޑީސީ + ސީ ލައިފް ކޮމްޕްލެކްސް ހިޔާނާތް\nއަންމަޓީ ދޫކޮށްލި މައްސަލަ އިސްތިއުނާފް ކުރަނީ\n"ސީލައިފް އެއްބަސްވުން ބާތިލުކުރީ ތަކުރާރުކޮށް ހީލަތް ހެދުމުން"\nއަންމަޓީގެ ހުރިހާ ތުހުމަތެއް އެޗްޑީސީއަށް


Dhiraagu customerah Spotify\nދިރާގު ސްޓްރީމިން އެޑް-އޯންސްއަށް ސްޕޮޓިފައި\nދުނިޔޭގެ އެންމެ މަޝްހޫރު އެއް އޯޑިއޯ ސްޓްރީމިން އެޕް ކަމަށްވާ "ސްޕޮޓިފައި" ދިރާގު ސްޓްރީމިން އެޑް-އޯންސް އިން މިހާރު ލިބޭނެ އެވެ.\nދިރާގުން ބުނީ "ސްޕޮޓިފައި އެޕް" މިހާރު ދިރާގު ޕްރީޕެއިޑް ސްޓްރީމިން އެޑް-އޮންސް އާއި ޕްރީޕެއިޑް ސްޓްރީމިން ޕެކްސް އަދި އެ ކުންފުނީގެ އަމިއްލަ ޕޯސްޓްޕެއިޑްގެ އިތުރުން މަމެން ސްޓްރީމިން އެޑްއޮންސްގައި ވެސް "ސްޕޮޓިފައި" ހިމެނިފައިވާ ކަމަށެވެ.\nއެ ކުންފުނިން ބުނި ގޮތުގައި އަބަދުވެސް ބަލަނީ ކަސްޓަމަރުންގެ ބޭނުންތަކަށް ބަލައިގެން، ކަސްޓަމަރުން ބޭނުންވާ ކަހަލަ އެޕްލިކޭޝަންތައް ފޯރުކޮށް ދޭށެވެ. އެގޮތުން ދިރާގު ސްޓްރީމިން އެޑް-އޮންތަކަށް މި އެޕް އައުމާއެކު ދުނިޔޭގެ ހުރިހާ ހިސާބެއްގެ އެންމެ މަޝްހޫރު ފަންނާނުންގެ މިއުޒިކް އަޑު އަހާލަން ފަސޭހަވެ، ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަވާނެ ކަމަށް އުންމީދު ކުރެވޭ ކަމަށެވެ.\nދިރާގު ސްޓްރީމިން އެޑް-އޮންސް ތެރޭގައި ހިމެނޭ މަޝްހޫރު ސްޓްރީމިން އެޕްތަކުގެ ތެރޭގައި ޓިކްޓޮކް އާއި ނެޓްފްލިކްސް އަދި ޔޫޓިއުބާއި އެމޭޒަން ޕްރައިމް އެވެ. މި އެޑް-އޮންސްގެ ތެރެއަށް ސްޕޮޓިފައި ތައާރަފު ކުރުމުން، ދިރާގު ސްޓްރީމިން އެޑް-އޮން ތަކަށް އިތުރު ފުރިހަމަކަމެއް ލިބިގެންދާނެ އެވެ.\n"ސްޕޮޓިފައި" ސްޓްރީމިން އެޑް-އޮން އެކްޓިވޭޓް ކުރުމަށް ދިރާގު މޮބައިލް އެޕް ނުވަތަ 343 އަށް ކީވޯޑް އެސްއެމްއެސް ކޮށްލުމުން އެކްޓިވޭޓް ކޮށްލެވޭނެ އެވެ.\nދިރާގުން އަބަދު ވެސް މަސައްކަތް ކުރަނީ ކަސްޓަމަރުންގެ މޮބައިލް ތަޖުރިބާ އިތުރަށް ފުރިހަމަކޮށް ދިރާގުން ފޯރިކޮށްދޭ އެޑް-އޮންތަށް ކަސްޓަމަރުންންގެ ބޭނުންތައް ފަރުމާކުރުމަށެވެ.\nދިރާގު ފައިބާ ބްރޯޑްބޭންޑްގެ ޕްރޮމޯޝަން ފުޅާ ކޮށްފި\nލަންކާގައި އަންލިމިޓެޑް އިންޓަނެޓް ތައާރުފު ކުރަނީ


"Shape of You" ge massala gai Ed Sheeran hoonu fenah! | ThePress\n"ޝޭޕް އޮފް ޔޫ"ގެ މައްސަލާގައި އެޑް ޝީރަން ހޫނު ފެނަށް!\n06 March 2022, 11:03\nމިއުޒިކީ ދުނިޔޭގެ ޗާޓުތަކުގެ އެންމެ ކުރިން ޖާގަ ހޯދަމުން އަންނަ ކުޅަ މިއުޒީޝަން އަދި ލަވަކިއުންތެރިޔާ އެޑް ޝީރަން/ފޮޓޯ: ޕީއޭ މީޑިއާ\nއިނގިރޭސިވިލާތުގެ ޒުވާން ޝާއިރު އަދި ލަވަކިއުންތެރިޔާ އެޑް ޝީރަންގެ މަޝްހޫރު ލަވަ "ޝޭޕް އޮފް ޔޫ"ގެ ޅެމަކީ، އެހެން ލަވައަކުން ބަސްތައް ނަގައިގެން ހަދާފައި ޅެމެއް ކަމަށް ބުނާ މައްސަލައިގެ ކޯޓު އަޑުއެހުންތައް ކުރިއަށް ގެންގޮސްފިއެވެ.\n"ޝޭޕް އޮފް ޔޫ"ގެ ޅެމަކީ، އެހެން ލަވައަކުން ބަސްތައް ނަގައިގެން ހަދާފައި ޅެމެއް ކަމަށް ބުނެ ހުށަހަޅާފައިވާ ކޮޕީރައިޓްގެ ދައުވާއަށް އެޑް ޝީރަން ދަނީ އިންކާރު ކުރަމުންނެވެ.\nއެޑް ޝީރަންއާ ދެކޮޅަށް ދައުވާ ކުރަމުން ދަނީ ލަވަ ހަދާ2މީހުން ކަމަށް ވާ ސާމީ ޗޮކްރީއާއި ރޮސް އޯ ޑޯނަހިއުއެވެ. އެ ދެމީހުން ބުނާ ގޮތުގައި 2017 ވަނަ އަހަރު ހިޓަކަށް ވި "ޝޭޕް އޮފް ޔޫ" އަކީ، އެ2މީހުންގެ މަސައްކަތެއް ކަމަށް ވާ "އޯ ވައި" ތަންކޮޅުކޮޅު ނަގައިގެން ހަދާފައި ވާ ލަވައެކެވެ. ޅެމުގެ އިތުރުން މިއުޒިކްގަނޑުގައިވެސް އެއްގޮތް ކަމެއް ހުރި ކަމަށް ދައުވާ ކުރެއެވެ.\nކޯޓު މަރުހަލާގެ އަޑުއެހުންތައް3ހަފުތާއެއްހާ ދުވަހަށް ދެމިގެންދާނެ ކަމަށް މައުލޫމާތު ލިބެއެވެ. އެޑް ޝީރަންގެ ވަކީލުން ވަނީ، އެޑް ޝީރަންއާއެކު "ޝޭޕް އޮފް ޔޫ" ލިޔުނު ފަންނުވެރިން، އެ ލަވަ ލިއުމުގެ ކުރިން، "އޯ ވައި" އަޑުއިވިފައި އޮތް ކަމުގެ ހަނދާން ނުވާ ކަމަށް ބުނެފައެވެ.\nކޮޕީ ރައިޓްގެ މައްސަލަ ފެންމަތިވުމާއެކު، "ޝޭޕް އޮފް ޔޫ"ގެ ރޯޔަލްޓީ، އެޑް ޝީރަންއަށް ނުލިބޭ ގޮތަށް ސަސްޕެންޑް ކޮށްފައި ވާ ކަމަށް މައުލޫމާތު ލިބެއެވެ.\nއެޑް ޝީރަންއަކީ އޭނާގެ ލަވަތަކުގައި އެހެން މީހުންގެ އުފެއްދުންތަކުން އެކި ބައިތައް ބޭނުން ކުރާ ކަމުގެ ތުހުމަތު، ތަކުރާރު ކޮށް އަމާޒު ވަމުން އަންނަ ތަރިއެކެވެ.\nމިއުޒިކް މުނިފޫހިފިލުވުން ލައިފްސްޓައިލް ލުއި ހަބަރު\nއެތައް ބައެއްގެ ވަދާއީ ސަލާމާއެކު ނެޓްފްލިކްސް އަށް ހީނަރުކަން!\n28 އަހަރަށްފަހު ޕިންކް ފްލޮއިޑްގެ ފުރަތަމަ ސިންގަލް، ޔޫކްރައިންއަށް\nގްރެމީ އެވޯޑް ހަފުލާގެ މިފަހަރުގެ ތަރިއަކީ ޒެލެންސްކީ؟\nވިލްއާއި ކްރިސް ރިންގަށް އަރަން ޖޭކް ޕޯލްގެ ވަރުގަދަ ހުށަހެޅުމެއް!\nވަގެއް ކަމަށް ހައްޔަރު ކުރެވުނީ "ބްލެކް ޕެންތާ"ގެ ޑައިރެކްޓަރު


"Faseyha App" beynun kuran dhiraagun ves charge eh nukuraane | Mihaaru\nހައުސިން މިނިސްޓްރީގެ "ފަސޭހަ މަގު" އެޕް ދިރާގު ކަސްޓަމަރުންނަށް ހިލޭ ބޭނުން ކުރެވޭ ގޮތް ހެދުމުގެ އެއްބަސްވުމުގައި މުއިއްޒު (ކ) އަދި އިސްމާއިލް ރަޝީދު (ވ) ސޮއިކުރައްވަނީ. - ފޮޓޯ: ނިޝާން އަލީ/މިހާރު\n"ފަސޭހަ އެޕް" ބޭނުންކުރަން ދިރާގުން ވެސް ޗާޖެއް ނުކުރާނެ\n10 އޮކްޓޯބަރ 2016 - 12:214comments\nހައުސިން މިނިސްޓްރީގައި ބޭއްވި ރަސްމިއްޔާތުގައި މިކަމާ ބެހޭ އެއްބަސްވުމުގައި ދިރާގުން ސޮއިކުރެއްވީ އެތަނުގެ ސީއީއޯ އަދި މެނޭޖިން ޑިރެކްޓަރު އިސްމާއިލް ރަޝީދެވެ. ހައުސިން މިނިސްޓްރީން ސޮއިކުރެއްވީ މިނިސްޓަރު މުހައްމަދު މުއިއްޒު އެވެ.\nމި އެޕަކީ މިނިސްޓްރީން ކުރިއަށް ގެންދާ އެކިއެކި މަސައްކަތްތަކާއި ހިދުމަތްތަކާ ގުޅިގެން އާންމުންގެ ހިޔާލާއި ޝަކުވާ ހުށަހަޅަން ތައާރަފް ކުރި އެޕެކެވެ. އަދި މި އެޕްގައި ހައުސިން މިނިސްޓްރީގެ އެކިއެކި މަޝްރޫއުތަކާ ބެހޭ މައުލޫމާތުތަކާއި މަގުތައް ބަންދުވާނެ ގަޑިތަކާއި މަގުތަކާ ގުޅޭ މައްސަލަތައް ރިޕޯޓު ކުރުމުގެ ފުރުސަތު ލިބޭނެ އެވެ.\nމިނިސްޓްރީގެ އެޕްލިކޭޝަން ދިރާގު އިތުރުން އުރީދޫގެ ކަސްޓަމަރުންނަށް ހިލޭ ބޭނުން ކުރެވޭނެ އެވެ.\n"ފަސޭހަ މަގު" އެޕް ދިރާގު ކަސްޓަމަރުންނަށް ހިލޭ ބޭނުން ކުރެވޭ ގޮތް ހެދުމުގެ އެއްބަސްވުމުގައި މުއިއްޒު އާއި އިސްމާއިލް ރަޝީދު ސޮއިކުރެއްވުމަށްފަހު ދެ ބޭފުޅުން ސަލާމަތް ކުރައްވަނީ. - ފޮޓޯ: ނިޝާން އަލީ/ މިހާރު\nނޫސްވެރިންގެ ބައްދަލުވުމުގައި މުއިއްޒު ވިދާޅުވީ އެޕްލިކޭޝަން އެއްވެސް އަގަކާ ނުލައި ދިރާގު ކަސްޓަމަރުންނަށް ބޭނުން ކުރެވުމަކީ ލިބުނު ކުރިއެރުމެއް ކަމަށެވެ.\nއިތުރު ލިޔުންތައް ހައުސިން މިނިސްޓަރު ދިރާގު ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު މޮބައިލް އެޕްލިކޭޝަންސް


އެސިސްޓެންޓް ޕްރޮގްރާމް އޮފިސަރ\nވަގުތީ- ކޮންޓްރެކްޓް (01 އަހަރު)\n15:30 ން 18:00 ށް، 20:00 ން 23:30 ށް\nމަހަކު .005020 ރުފިޔާ\nމަހަކު .001500 ރުފިޔާ\nއޮފީސް ހުޅުވާ ލެއްޕުމާއި އަދި އޮފީސް ޑިއުޓީތަކަށް ނިކުތުން.\nއޮފީހުގެ އެންމެހާ ކަންތައްތައް ބެލެހެއްޓުމައި އެކު ރިޕޯޓްކުރަންޖެހޭ ކަންތައްތައް ސްޕަވައިޒަރަށް ރިޕޯޓްކުރުން.\nހުޅުމާލޭ އިޖްތިމާއީ މަރުކަޒުގެ މަރާމާތުގެ އެންމެހާ ކަންތައްތައް ބެލެހެއްޓުން، މިގޮތުން މަރާމާތުގެ މަސައްކަތް ކުރިއަށް ގެންދާނެ ގޮތުގެ ތާވަލް ވީކްލީކޮށް އަދި މަންތުލީކޮށް ހަދާ ސްޕަވައިޒަރުގެ އެޕްރޫވް ހޯދުމަށްފަހު މަސައްކަތްކަތްތައް ކުރުވުން.\nކުޅިވަރު ހޯލް ގައި ހިންގާ ކުޅިވަރުތައް ކުރިއަށްދާއިރު ކުޅިވަރު ހޯލްތެރެ ބެލެހެއްޓުން.\nހުޅުމާލޭ އިޖްތިމާއި މަރުކަޒުން ރާވާ އެންމެހާ ޕްރޮގްރާމްތައް ސްޕަވައިޒަރގެ ލަފާގެމަތިން ރާވާ ހިންގުން، އަމަލީ ގޮތުން ބައިވެރިވުން.\nއިޖްތިމާއީ މަރުކަޒާއި، ފުޓްސަލް ދަނޑުތަކާ އަދި މިނޫންވެސް އިޖްތިމާއީ މަރުކަޒުގެ ބެލެހެއްޓެމުގެ ދަށުގައިވާ އެންމެހާ ތަންތަނުން ޚިދުމަތް ހޯދާ ފަރާތް ތަކުގެ ޑާޓާބޭސް ބެލެހެއްޓުން.\nކުޅިވަރު ކުރިއެރުވުމުގެ ގޮތުން އިޖްތިމާއީ މަރުކަޒުގައި ހުރި ވަސީލަތް ތަކަކީ އެކަށީގެންވާ ފެންވަރުގައި ހުރި ވަސީލަތްތޯ ޔަޤީން ކުރުން އަދި މިކަންކަން ރަގަޅުކުރަން މަސައްކަތް ކުރުން.\nވީކެންޑް އުފާ އަދި މަހަކު އެއްފަހަރު ޒުވާނުންގެ މެދުގައި އެކުވެރިކަން އާލާ ކުރުމުގެ ހަރަކާތްތައް ސުޕައިޒަރު ރާވާ ގޮތެއްގެ މަތިން ކުރިއަށް ގެންދިއުން.\nއިޖްތިމާއީ މަރުކަޒަށް އަންނަ ފަރާތް ތަކުގެ ހިޔާލު ހޯދާ އިޖްތިމާއީ މަރުކަޒަކީ ޒުވާނުންނާއި ރަހުމަތްތެރި ތަނަކަށް ހެދުމަށް މަސައްކަތް ކުރުން.\nއިޖްތިމާއި މަރުކަޒަށް އަންނަ ފަރާތް ތަކާއިއެކު ގާތްގުޅުމެއް ބާއްވާ ، މަރުކަޒުން ރަގަޅު ކުރަންވީ ކަންތައްތައް ފާހަގަކޮށް ސްޕަވައިޒަރާ މަޝްވަރާ ކުރުމަށްފަހު ފާހަގަ ކުރެވޭ ކަންތައްތައް ސްޕަވައިޒަރުގެ ލަފާގެމަތިން ކުރުން.\nޒުވާނުންގެ މެދުގައި ޘަޤާފީ ކުޅިވަރު އާލާކުރުވުމާއި، އަދި ޒުވާނުންގެ ގްރޫޕްތައް މެދުވެރިކޮށް ސްޕަވައިޒަރު ލަފާގެ މަތިން މަސައްކަތް ކުރުން.\nބިޒްނަސް އެޑްމިނިސްޓްރޭޝަން ނުވަތަ ބިޒްނަސް މެނޭޖްމެންޓް ނުވަތަ ސްޕޯޓް މެނޭޖްމެންޓް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް4ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 އޮކްޓޯބަރ 2019 ވާ އާދިއްތަ ދުވަހުގެ 13:00 ގެ ކުރިން، މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް (ވެލާނާގެ3ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 28 އޮކްޓޯބަރ 2019އާއި 27 ނޮވެމްބަރ 2019 އާ ދެމެދު، މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް (ވެލާނާގެ3ވަނަ ފަންގިފިލާ) ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n17 ޞަފަރު 1441\n16 އޮކްޓޫބަރު 2019\nޕަބްލިޝްކުރި ތާރީޚު: 16 އޮކްޓޫބަރު 2019\nސުންގަޑި: 27 އޮކްޓޫބަރު 2019 1300


Canada In Raajje Ah Covid Vaccine Dheyn Ninmaifi - Vaguthu\nކެނެޑާއިން ވެސް ރާއްޖެއަށް ކޮވިޑް-19 ވެކްސިން ހަދިޔާ ކުރަން ނިންމައިފިއެވެ.\nކެނެޑާއިން ސްރީލަންކާއަށާއި ދިވެހި ރާއްޖެއަށް ކަނޑައަޅުއްވާފައި ހުންނަ ހައި ކޮމިޝަނަރު ޑޭވިޑް މެކިނޮން ކުރެއްވި ޓުވިޓެއްގައި ވިދާޅުވީ، ކޮވިޑް-19 އާ ދެކޮޅަށް ގައުމުތަކުން ކުރާ މަސައްކަތްތަކަށް އެހީވުމަށް ކެނެޑާ އިން ހިންގާ ޕްރޮގްރާމްގައި، ވެކްސިން ފޮނުވާ ގައުމުތަކުގެ ލިސްޓުގައި ރާއްޖެ ހިމަނާފައިވާ ކަމަށެވެ.\nއެޓުވިޓުގައި އޭނާ ވިދާޅުވީ، ރާއްޖެއަށް ވެކްސިން ފޯރުކޮށްދެނީ ޑަބްލިއުއެޗްއޯ އިން އެކުލަވައިލައިފައިވާ ކޮވެކްސް ފެސިލިޓީގެ ދަށުން ކަމަށެވެ.\nއޭނާ ވިދާޅުވީ، ކެނެޑާއިން ކޯވެކްސް ފެސިލިޓީއަށް 220 މިލިއަން ކެނޭޑިއަން ޑޮލަރު ވެކްސިން ގަތުމަށް ހަދިޔާކޮށްފައިވާކަމަށާއި ކެނެޑާއިން ފޯރުކޮށްދިން އެހީއިން ރާއްޖެއަށާއި ސްރީލަންކާއަށް ވެކްސިން ލިބޭނެ ކަމަށެވެ. އަދި އެކަމަށް އޭނާ އުފާ ކުރާ ކަމަށް ވަނީ ބުނެފައެވެ.\nVery pleased #SriLanka and #Maldives are among the countries that will benefit from the C$220 million that Canada committed to COVAX yesterday. #COVID19SL #COVID19Maldives https://t.co/57laFBFQAI\n— David McKinnon (@McKinnonDavid) June 3, 2021\nކެނެޑާއިން ރާއްޖެއަށް ކޮވިޑް-19ގެ ވެކްސިން ފޯރުކޮށްދިނުމަށް ނިންމާފައިވާއިރު، އެގައުމުން ފޯރުކޮށްދޭން ނިންމާފައިވަނީ ކޮންކަހަލަ ވެކްސިނެއް ކަމެއް އަދި ސާފުވެފައެއް ނުވެއެވެ.\nއެހެން ނަމަވެސް މިވަގުތު ރާއްޖޭގައި ބޭނުން ކުރުމަށް ހުއްދަ ދީފައިވަނީ ފައިޒާ ވެކްސިން، އެސްޓްރާޒެނެކާގެ ކޮވިޝީލްޑް ވެކްސިން، ޗައިނާގެ ސިނޮފާމް ވެކްސިން އަދި ރަޝިޔާގެ ސްޕަޓްނިކް ވީ ވެކްސިން ކަން ފާހަގަ ކޮށްލެވެއެވެ.\nޖޫން 4, 2021 23:37\nމިކުޑަ ކުޑަ ޤައުމު ވާންޖެހޭނީ ދުނިޔޭގެ ހުރިހާ ޤައުމުތަކާ ދެމެހެއްޓެނިވި ޚާރިޖީ ސިޔާސަތެއްގެ ދަށުން ގުޅުން ބާއްވާ ޤައުމަކަށެވެ. އެއްވެސް ބައެއްގެ މުށުގެ ތެރެއަށް އިޤްތިސާދީ ގޮތުންވެސް އަދި ދާޚިލީ ކަންތައްތައް ބައްޓަން ކުރުމުގާވެސް ނުވެއްޓޭނެ ބަޔަކަށެވެ. ބައިނަލްއަގުވާމީ މިންގަނޑުތަކާ އެއްގޮތަށް ޢަމަލް ކުރާބަޔަކަށެވެ. އެހެންގޮތަކަށް ޢަމަލުތައް ބެހެއްޓިއްޖެ ކަމަށް ވަންޏާ ޤައުމު ދަރަނިވެރިވެ ޤައުމުގެ ބިންތައް އެހެން ޤައުމުގެ ބާރުވެރިކަމުގާ އެމީހުނަށް ނަފާވާގޮތަށް ދިޔުމަކީ ގާތްކަމެކެވެ. މިއީ ދުނިޔޭގެ ތާރީޚުން ފެންނަން އޮތް ހޤީގަތެކެވެ.